എം സി കമറുദ്ദീൻ എംഎൽഎക്കെതിരെ കൂടുതൽ പരാതികൾ More complaints against MC Kamaruddin MLA\nHome News Kerala എം സി കമറുദ്ദീൻ എംഎൽഎക്കെതിരെ കൂടുതൽ പരാതികൾ\nമഞ്ചേശ്വരം: ഫാഷൻ ഗോൾഡ് ജ്വല്ലറി തട്ടിപ്പുമായി ബന്ധപ്പെട്ട് എംസി കമറുദ്ദീൻ എംഎൽഎക്കെതിരേ കൂടുതൽ പരാതികൾ രജിസ്റ്റർ ചെയ്തു. 14 കേസുകളാണ് പുതുതായി ചേർത്തിരിക്കുന്നത്. ഇതുൾപ്പെടെ ചന്തേര പോലീസിൽ മാത്രം 26 കേസുകൾ രജിസ്റ്റർ ചെയ്തു. ഈ കേസുകളിൽ മാത്രമായി2കോടി മുപ്പത്തിനാലര ലക്ഷം രൂപയുടെ സാമ്പത്തിക തട്ടിപ്പാണ് നടന്നത്.\nഎന്നാൽ, കേസുമായി ബന്ധപ്പെട്ട് വിവാദത്തിൽ മുസ്ലിം ലീഗിൽ ഭിന്നത രൂക്ഷമാകുകയാണ്. സാമ്പത്തിക തട്ടിപ്പ് കേസിൽ ആരോപണ വിധേയനായ കമറുദ്ദീൻ എംഎൽഎയെ അനുകൂലിച്ചും പ്രതികൂലിച്ചും നേതാക്കൾ രംഗത്തെത്തി. ഇതോടെ ഇന്ന് രാവിലെ പാണക്കാട് ചേരാനിരുന്ന യോഗം മാറ്റി.\nഎം സി കമറുദ്ദീനെതിരെ ശക്തമായ നടപടി വേണമെന്നാണ് ഒരു വിഭാഗം നേതാക്കളുടെ നിലപാട്. ഇക്കാര്യം വ്യക്തമാക്കാൻ ഇവർ നേരിട്ട് മലപ്പുറത്തെത്തുകയും ചെയ്തു. ഇതിന് പുറമേ എം സി കമറുദ്ദീന് വേണ്ടി മറുവിഭാഗവും സമ്മർദ്ദം ശക്തമാക്കിയിട്ടുണ്ട്. മഞ്ചേശ്വരത്ത് നടന്ന നിയമസഭാ തിരഞ്ഞെടുപ്പിൽ കമറുദ്ദീനെ സ്ഥാനാർഥിയാക്കിയപ്പോഴും ഇരു വിഭാഗങ്ങളും തമ്മിൽ കടുത്ത അഭിപ്രായ ഭിന്നതയുണ്ടായിരുന്നു.\nനിക്ഷേപ തട്ടിപ്പുമായി ബന്ധപ്പെട്ട് പാണക്കാട്ട് നേരിട്ടെത്തി വിശദീകരണം നൽകണമെന്ന് ലീഗ് നേതൃത്വം എം സി കമറുദ്ദീനോട് ആവശ്യപ്പെട്ടിരുന്നു. ഇതനുസരിച്ച് എം സി കമറുദ്ദീൻ എംഎൽഎ ഉച്ചയ്ക്ക് പാണക്കാട്ടെത്തും.\nPrevious articleപത്തനംതിട്ടയിൽ ക്വാറന്റീൻ കേന്ദ്രത്തിൽ യുവാവ് ആത്മഹത്യ ചെയ്തു\nNext articleപ്രസവാനന്തരം കുട്ടി മരിച്ചത് ആരോഗ്യപ്രവർത്തകരുടെ അനാസ്ഥ മൂലമെന്ന് ബന്ധുക്കൾ\nmtp - September 23, 2020, 5:17 am 0\nകാസർകോട്: ഫാഷൻ ഗോൾഡ് നിക്ഷേപത്തട്ടിപ്പുമായി ബന്ധപ്പെട്ട് മുസ്ലിം ലീഗ് എം എൽ എ എം സി ഖമറുദ്ദീനെതിരായ കേസുകളുടെ എണ്ണം 63 ആയി. ചന്തേര സ്റ്റേഷനിൽ ആറ് വഞ്ചനാ കേസുകളും കാസർകോട് ടൗൺ...


ഐഷുവിന് ഈ കല്യാണത്തിന് സമ്മതം ആയിരുന്നില്ല ല്ലേ.. Part –6| ViralKerala.in\nHome Latest ഐഷുവിന് ഈ കല്യാണത്തിന് സമ്മതം ആയിരുന്നില്ല ല്ലേ.. Part – 6\nഐഷുവിന് ഈ കല്യാണത്തിന് സമ്മതം ആയിരുന്നില്ല ല്ലേ.. Part – 6\nഇളം തെന്നൽ… ഭാഗം – 6\nകുറച്ചു ദിക്റുകൾ ഉരുവിട്ട് പേടിയോടെ അവൾ നിന്നപ്പോഴേക്കും ഷാനു സലാം പറഞ്ഞു കയറി വന്നിരുന്നു..\nവ അലൈകുമുസ്സലാം അവൾ പതിയെ സലാം മടക്കി. അവളെ നോക്കാതെ തന്നെ ഷാനു തോർത്ത് എടുത്തു ബാത്‌റൂമിൽ കയറി. ഐഷു വിനു ആകെ വെപ്രാളം തോന്നി. സലാം പറഞ്ഞത് എന്നോട് തന്നെ. ഇനി എന്നെ കളിയാക്കിയതാണോ.. എന്തായാലും കളിയാക്കിയതാണെങ്കിലും സലാം പറഞ്ഞു വന്നല്ലോ.. അതൊരു വലിയ കാര്യമായി തന്നെ അവൾ കരുതി.\nനല്ല ക്ഷീണം തോന്നുന്നു.അവൾ സോഫയിൽ ഇരുന്നു. റൂമിൽ നാല് പാടും നോക്കി. ഭംഗിയും വൃത്തിയുമുള്ള വലിയ മുറി. കമ്പ്യൂട്ടറും, ലാപ്ടോപ്പും,എല്ലാ കാര്യങ്ങളും ഉണ്ടെങ്കിലും ഒരു ഖുർആൻ അവിടെ എവിടെയും അവൾ കണ്ടില്ല. നിസ്കരിക്കാനുള്ള സൗകര്യം ഉണ്ട്. നിസ്കാരകുപ്പായവും, മുസല്ലയും അതൊരു ആശ്വാസം ആയി അവൾക് തോന്നി.\nപിന്നെ ഇവിടെ വന്നിട്ട് ആ വീട്ടിൽ ആരും നിസ്കരിക്കുന്നതായി ഐഷു കണ്ടില്ല. ഷിഫാ കൂടെ ഉണ്ടായിരുന്നു. പിന്നെ അവളുടെ മോൾ ശാദി. പിന്നെ ഉമ്മയും, ആരും ചെയ്യുന്നത് കണ്ടില്ല അവൾ. അവൾക് ആ കാര്യത്തിൽ വല്ലാത്ത വേദന തോന്നി.തന്റെ വീട്ടിൽ ഷഹല മോൾ പോലും നിസ്കരിക്കാതെ ഭക്ഷണം കഴിക്കില്ല..\nവീണ്ടും വീട്ടിലെ കാര്യങ്ങൾ മനസ്സിൽ ഓടിയെത്തി.എല്ലാരേയും ഓർക്കുമ്പോൾ കണ്ണുകൾ അറിയാതെ നിറഞ്ഞു. അവൾ വേഗം ചിന്ത മാറ്റി. ഷാനു പറഞ്ഞത് ഓർമ വന്നു അവൾക്. ഇത് മരണ വീട് ആക്കരുത്.. ആ വാക്ക് പറഞ്ഞതിൽ പിന്നെ അവൻ ഒരക്ഷരം മിണ്ടിയതായി കേട്ടില്ല.\nഷിഫാ ഇടയ്ക്കിടെ ഷാനുവിന് അത് ഇഷ്ടല്ല, ഇത് ഇഷ്ടല്ല, എന്നെല്ലാം പറയുന്നത് ശ്രദ്ദിച്ചിരുന്നു അവൾ. ഇയാൾ എങ്ങനെ ഉള്ള സ്വഭാവം ആണെന്ന് അറിയില്ലല്ലോ. മുഖത്തു പോലും നോക്കാതെ പോയതല്ലേ. ഇനിയിപ്പോ ഇറങ്ങി വരുമ്പോഴേക്കും എന്റെ കണ്ണുനീർ കണ്ടു ദേഷ്യം പിടിക്കാനുള്ള വഴി ഉണ്ടാക്കുന്നില്ല.\nഐഷു പ്രാർത്ഥനയോടെ ഇരുന്നു. പെട്ടന്ന് ബാത്‌റൂമിന്റെ ഡോർ തുറക്കുന്ന ശബ്ദം കേട്ട് അവൾ എഴുനേറ്റു നിന്നു. ഷാനു അവളെ ഒന്ന് നോക്കി ഇരിക്കാൻ പറഞ്ഞു. അനുസരിക്കാതെ നിന്നാൽ കലിപ് കയറി ശബ്ദം വെക്കുമോ അവൾ പേടിച്ചു വേഗം ഇരുന്നു. അവൻ അവളുടെ തൊട്ടടുത് വന്നിരുന്നു. അവന്റ കൈ അവളുടെ തലയിൽ വെച്ച് ആദ്യമായി ഭാര്യയെ കാണുമ്പോൾ ചൊല്ലേണ്ടുന്ന ദുആ മന്ത്രിച്ചു. ഐഷു അത്ഭുതത്തോടെ അവനെ നോക്കി.\nസുബ്ഹാനല്ലാഹ്.. ഞാൻ സ്വപ്നം കാണുകയാണോ.. ഇത് ഷാനു തന്നെയല്ലേ.. അവൾ ഒരായിരം വട്ടം റബ്ബിനെ മനസ്സറിഞ്ഞു സ്തുതിച്ചു. എന്റെ പ്രാർത്ഥന അള്ളാഹു കേട്ടിരിക്കണം. അല്ലാതെ ഒരു സലാം പറയൽ കൂടി പ്രതീക്ഷിചിട്ടല്ല ഞാൻ ഈ മുറിയിൽ കയറിയത്. ഷാനു അവളുടെ മുഖത്ത് നോക്കി ചിരിച്ചു. നല്ല ഭംഗിയുള്ള ചിരി. അവളുടെ മുഖതെ തെളിച്ചം അവൻ കാണുന്നുണ്ടായിരുന്നു.\nഅവൻ സംസാരിച് തുടങ്ങി. ഐഷുവിന് ഈ കല്യാണത്തിന് സമ്മതം ആയിരുന്നില്ല ല്ലേ.. അവൾ തല ഉയർത്തിയില്ല. ഒരു ഉസ്താദിനേ കെട്ടാൻ ഉള്ള ആഗ്രഹം നടക്കാത്തതിൽ വിഷമം ഉണ്ടോ ഇയാൾക്. അവൻ അവളുടെ താടിയിൽ പിടിച്ചു മുഖം ഒന്ന് പൊക്കി.. അവൾ ഒന്നും മിണ്ടിയില്ല. എങ്കിലും അവളുടെ മനസ്സിൽ സന്തോഷമായിരുന്നു. നിന്നെ കുറിച്ച് എനിക്ക് എല്ലാം അറിയാം. എന്നെ പറ്റി നിനക്ക് അറിയണ്ടേ.. ഐഷു വേണമെന്ന് തലയാട്ടി. ഉം പറയാം..\nപണത്തിനു മുകളിൽ ജനിച്ച ജന്മം ആണ് എന്റെ. കഷ്ടപ്പാട്, ബുദ്ധിമുട്ട് ഒന്നും അറിഞ്ഞില്ല. ഗൾഫിൽ ബിസിനസ് പച്ച പിടിച്ചു നടക്കുന്നു. പാവങ്ങളെ സഹായിക്കും ഉപ്പ. അല്ലാതെ ഒരു നന്മയും ഞങ്ങൾ ചെയ്യാറില്ല. നിസ്കാരം വെള്ളിയാഴ്ച മാത്രം.. ഉമ്മ റമളാൻ മാസത്തിൽ നിസ്കരിക്കുന്നത് കണ്ടിട്ടുണ്ട്. ഷിഫാ ഇവിടെ ചെയ്യൂല. ഇനി ഇതിലും വലിയ മോഡൽ ജീവിതം ആണ് അവളുടെ വീട്ടിൽ. അവിടെ നിസ്കാരം ഉണ്ടോ അറിയില്ല.അങ്ങനെ ഒരു വിഷയം ഞങ്ങൾ സംസാരിച്ചിട്ടുമില്ല.. ഇതൊക്കെ ആണ് ദീനി പരമായ കാര്യങ്ങൾ. ബാക്കി എല്ലാ കാര്യത്തിലും ഇവിടെ നിനക്ക് സുഗമായിരിക്കും..\nഐഷുവിന്റെ കണ്ണുകൾ നിറഞ്ഞൊഴുകാൻ പാകത്തിന് ആയിരുന്നു. അവൾ അത് മറച്ചു പിടിച്ചു. വേറെ എന്ത് ഉണ്ടായിട്ടെന്താ.. നിസ്കാരം നില നിർത്താത്ത ഒരു ഭർത്താവും, കുടുംബവും,, ഇതിൽ പരം വിഷമം വേറെ എന്തുണ്ട്.. അവളുടെ ഉള്ള് നീറി.\nഷാനു സംസാരം നിർത്തിയില്ല. പിന്നേ നിന്റെ ഷാനുക്ക.. ഞാനും ഇത് പോലെ തന്നെ. വെള്ളിയാഴ്ച മാത്രം പള്ളിയിൽ പോകുമായിരുന്നു. എന്നാൽ അടുത്ത കാലത്തായി പുതിയതായി ജോലിക്ക് വന്ന ഒരു കുട്ടി തലയിൽ തൊപ്പി വെക്കുന്നവനായിരുന്നു. അവന്റെ മുഖം എപ്പോഴും ഒരു തിളക്കം ഉള്ളതായി എനിക്ക് തോന്നിയിട്ടുണ്ട്. ഐഷു.. നീ കേൾക്കുന്നില്ലേ..\nഉണ്ട് അവൾ പറഞ്ഞു.. നിനക്ക് ബോറടിക്കുന്നുണ്ടോ.. ഇല്ല.. അതിനും അവൾ മറുപടി പറഞ്ഞു. ബാക്കി കേൾക്കാൻ ഉള്ള ആവേശം മനസ്സിൽ തിടുക്കം കൂട്ടി…\nഅങ്ങനെ ആ കുട്ടി അവന്റ ജോലി കൃത്യമായി ചെയ്യുമായിരുന്നു. നല്ല വിശ്വാസത്തോടെ എന്തും അവനെ ഏല്പിച്ചു പോകാൻ എനിക്ക് മടിയില്ല.. എന്നാലും ഞാൻ കൂടുതൽ അടുക്കാൻ പോയിരുന്നില്ല.. അങ്ങനെ ഒരു ദിവസം ജോലി സ്ഥലത്ത് അവനെ കാണുന്നില്ല. ഞാൻ അവിടെ ചെന്നതും അവനെ അന്വേഷിച്ചു. ഇന്ന് ഡ്യൂട്ടിയിൽ കയറിയിട്ടില്ല സാർ. മറ്റുള്ള സ്റ്റാഫുകൾ എന്നെ അറിയിച്ചു.\nഉത്തരവാദിത്തം ഉള്ള ആളായിട്ടും ലീവ് എന്നെ വിളിച് അറിയിക്കാത്തതിൽ എന്റെ ദേഷ്യം ഇളകി… ഐഷു.. അവൻ വീണ്ടും വിളിച്ചു. അവൾ മൂളി… കുറച്ചു ദേഷ്യം കൂടുതൽ ഉള്ള ആള് തന്നെയാണ് ഞാൻ.. നീ പേടിക്കണ്ട.. എന്നെ മനസിലാക്കി കൂടെ നിന്നാൽ പ്രശ്നം തീർന്ന്. എന്നെ കുറിച്ച് ഇത്രയും ഡീറ്റെയിൽ ആയി പറഞ്ഞു തരുന്നത് അതിനു വേണ്ടിയാ.. ജീവിതം തുടങ്ങുകയാണ് നമ്മൾ. അത് പരസ്പരം അറിഞ്ഞു കൊണ്ട് വേണം.. അവന്റെ സംസാരത്തിന്റ രീതി അവൾക് ഇഷ്ടമായി..\nബാക്കി അറിയാനുള്ള തിടുക്കം ഉള്ളിൽ ഉണ്ടെങ്കിലും പുറത്ത് കാട്ടിയില്ല.\nഅങ്ങനെ അവനെ തേടി ഞാൻ വണ്ടി തിരിച്ചു. അവന്റെ റൂമിന്റെ മുന്നിൽ എന്റെ വണ്ടി വലിയ ശബ്ദത്തിൽ നിന്നു..\nഅപ്പോഴേക്കും ഷാനുവിന്റ് ഫോൺ ശബ്ദിച്ചു.. ഒരു ഫ്രണ്ട് ആണ് ഒന്ന് അറ്റന്റ് ചെയ്യട്ടെ.. അവൻ കാൾ എടുത്തു സംസാരിച്ചു. ബാക്കി കേൾക്കാനുള്ള ആവേശത്തോടെ ഐഷു അവൻ വരുന്നതും കാത്തിരുന്നു\nPrevious articleഇനിയൊരിക്കലും മാഷിൻ്റെ ജീവിതത്തിലേക്ക് തിരികെയില്ലെന്ന് മാഷിൻ്റെ അമ്മയോട് പറഞ്ഞ വാക്ക് പാലിക്കണം .. അതിന് ഒരു മാറ്റവുമില്ല.. Part – 16\nNext articleഅവർ നിരപരാധിയാണെങ്കിൽ ഒരു കാലത്ത് നമ്മൾ അവർക്കു സമ്മാനിച്ച നാശത്തെക്കാൾ വലുതായിരിക്കും അവരെ ഇനിയും വേട്ടയാടുന്നത്. Part – 4


Malayalam actress Anjali interview - Malayalam Filmibeat\n| Updated: Thursday, September 11, 2014, 11:15 [IST]\nകൊച്ചി: സിനിമാരംഗത്തെ 'വിട്ടുവീഴ്ചകള്' പരസ്യമായ രഹസ്യമാണ്. മികച്ച ഭാവി വാഗ്ദാനം ചെയ്ത് പുതുമുഖ നടിമാരെ ചൂഷണം ചെയ്യുന്ന പുരുഷന്മാര് സിനിമാ മേഖലയില് ധാരാളമുണ്ട്. പരസ്യചിത്രങ്ങളിലൂടെ പേരെടുത്ത മലയാളി പെണ്‍കുട്ടി അഞ്ജലി ഇത്തരം വിട്ടുവീഴ്ചകള്‍ക്ക് താനില്ലെന്ന് ഒരു അഭിമുഖത്തില് പറഞ്ഞത് ശ്രദ്ധേയമായി.\nനൂറോളം പരസ്യചിത്രങ്ങളില് മുഖം കാണിച്ചശേഷം തമിഴ് സിനിമയില് അരങ്ങേറുകയും ശേഷം മലയാളത്തില് നായികയാകാന് ഒരുങ്ങുകയും ചെയ്യവെയാണ് അഞ്ജലി, താരമാകാന് ചിലര് വിട്ടുവീഴ്ച ചെയ്യാന് ആവശ്യപ്പെട്ടതായി വെളിപ്പെടുത്തിയത്. വിട്ടുവീഴ്ച ചെയ്തുള്ള ഒരു ഉയര്‍ച്ചയും തനിക്ക് വേണ്ടെന്ന് നടി വെട്ടിത്തുറന്നു പറയുന്നു.\nതന്നോട് വിട്ടുവീഴ്ച ചെയ്യാന് ആവശ്യപ്പെട്ട പ്രശസ്ത സംവിധായകന് ചുട്ട മറുപടി കൊടുത്തിട്ടുണ്ടെന്ന് അഞ്ജലി പറഞ്ഞു. സംവിധായകന് മാത്രല്ല, ഈ കാര്യത്തില് തന്നെ സമീപിച്ചവര്‍ക്കെല്ലാം തക്കതായ മറുപടി നല്‍കിയിട്ടുണ്ടെന്ന് നടി വ്യക്തമാക്കി. വിട്ടുവീഴ്ചയ്‌ക്കൊരുക്കമായിരുന്നെങ്കില് താന് ഇപ്പോള് അറിയപ്പെടുന്ന താരമായേനെയെന്നും എന്നാല് അതില് താത്പര്യമില്ലെന്നും അഞ്ജലി തുറന്നു പറഞ്ഞു.\n2010ല് നെല്ല് എന്ന ചിത്രത്തില് ഭാഗ്യാഞ്ജലി എന്ന പേരിലായിരുന്നു അഞ്ജലിയുടെ അരങ്ങേറ്റം. സീനിയേഴ്‌സ് എന്ന ചിത്രത്തില് കുഞ്ചാക്കോ ബോബന്റെ സഹോദരിയായി മലയാള സിനിമയിലും അരങ്ങേറി. പിന്നീട് തമിഴിലും മലയാളത്തിലുമായി ചെറിയവേഷങ്ങളുമായി മൂന്നു നാലു ചിത്രങ്ങളില് കൂടി അഞ്ജലി അഭിനയിച്ചു. ഒരു മലയാളം കളര്‍പടം എന്ന ചിത്രത്തിലാണ് മലയാളത്തില് ആദ്യമായി നായികയായെത്തുന്നത്.\nRead more about: malayalam actress interview director seniors നടി മലയാളം സീനിയേഴ്‌സ് anjali aneesh അഞ്ജലി അനീഷ്\nMalayalam actress Anjali interview


കുട്ടികള്‍ക്ക് കത്തി വില്‍പ്പന നടത്തി; ബി ആന്റ് എമ്മിന് 480,000 പൗണ്ട് പിഴ ശിക്ഷ; റിട്ടെയില് ഭീമന് കുടുങ്ങിയത് പോലീസ് നടത്തിയ രഹസ്യ നീക്കത്തില് | Malayalam UK\nSeptember 23 05:13 2018 by News Desk 1\tPrint This Article\nപ്രായപൂര്‍ത്തിയാവാത്ത കുട്ടികള്‍ക്ക് കത്തി വില്‍പ്പന നടത്തിയ റിട്ടെയില് ഭീമന് ബി ആന്റ് എമ്മിന് വന് തുക പിഴ ശിക്ഷ. ബാര്‍ക്കിംഗ് സൈഡ് കോടതിയാണ് സ്ഥാപനത്തിന് വന് തുക പിഴ ഏര്‍പ്പെടുത്തിയിരിക്കുന്നത്. 480,000 പൗണ്ട് പിഴയും 12,428 പൗണ്ട് കോടതി ചെലവിനായും 170 പൗണ്ട് വിക്റ്റിം സര് ചാര്‍ജായും കമ്പനി നല്‍കണം. തുക അടയ്ക്കാന് കോടതി 28 ദിവസത്തെ സമയം അനുവദിച്ചിട്ടുണ്ട്. കുട്ടികള്‍ക്ക് കത്തിയോ ഇതര അപകടകാരിയായ വസ്തുക്കളെ വില്‍പ്പന നടത്തുന്നത് വളരെ അപകടമേറിയ നടപടിയാണെന്ന് കോടതി വിധി പ്രസ്താവത്തില് നിരീക്ഷിച്ചു.\nബി ആന്റ് എമ്മിനെതിരെ പോലീസ് നടത്തിയ രഹസ്യ നീക്കത്തിനൊടുവിലാണ് സ്ഥാപനം കുട്ടികള്‍ക്ക് കത്തി, ബ്ലേഡ് തുടങ്ങിയവ വില്‍പ്പന നടത്തുന്നതായി മനസിലായത്. ഏകദേശം 14 മുതല് 16 വയസ് വരെ പ്രായമുള്ള നാല് കുട്ടികളെ ബി ആന്റ് എം സ്റ്റോറില് കത്തി വാങ്ങാനായി പോലീസ് അയക്കുകയായിരുന്നു. സ്ഥാപനത്തിലെ ജീവനക്കാര് ആരും തന്നെ കുട്ടികള്‍ക്ക് കത്തി വില്‍പ്പന നടത്തുന്നത് നിയമ വിരുദ്ധമാണെന്ന് മനസിലാക്കിയില്ലെന്ന് അന്വേഷണ ഉദ്യോഗസ്ഥര് വ്യക്തമാക്കുന്നു. കൂടാതെ നിരന്തരമായി ഇതേ നിയമ വിരുദ്ധ പ്രവര്‍ത്തനം കമ്പനി നടത്തിയതായി പോലീസ് കണ്ടെത്തിയിട്ടുണ്ട്.\nലണ്ടന് നഗരത്തിലും യു.കെയുടെ വിവിധ ഭാഗങ്ങളിലും കത്തി ആക്രമണങ്ങള് വര്‍ദ്ധിച്ചു വരുന്നതായി റിപ്പോര്‍ട്ടുകള് പുറത്ത് വന്നിരുന്നു. ഇതിന്റെ പശ്ചാത്തലത്തില് കത്തി വില്‍പ്പന നടത്തുന്ന സ്റ്റോറുകളില് പോലീസ് നിരീക്ഷണം ശക്തമാക്കിയിരുന്നു. കുട്ടികള്‍ക്ക് കത്തി വില്‍പ്പന നടത്തിയതായി ബി ആന്റ് എം സമ്മതിച്ചിട്ടുണ്ട്. പതിനാല് വയസിന് താഴെ മാത്രം പ്രായമുള്ള കുട്ടിക്ക് ബ്ലേഡ് വില്‍പ്പന നടത്തിയതായി റിട്ടെയില് അധികൃതര് കോടതിയില് കുറ്റസമ്മതം നടത്തി. വിവിധ ഘട്ടങ്ങളിലായി പെണ്‍കുട്ടികള്‍ക്കും ആണ്‍കുട്ടികള്‍ക്കും കമ്പനി കത്തി വില്‍പ്പന നടത്തിയതായും പോലീസ് നടത്തിയ ഓപ്പറേഷനില് ബോധ്യപ്പെട്ടിട്ടുണ്ട്.


അമേരിക്കന് തെരഞ്ഞെടുപ്പില് ചരിത്രം രചിച്ച് മുസ്ലിം വനിതകള്\nവാഷിംഗ്ടണ്: അമേരിക്കന് ചരിത്രത്തില് തങ്കലിപികളാല് എഴുതിച്ചേര്‍ക്കേണ്ടതാണ് ജനപ്രതിനിധി സഭയിലേക്കുള്ള തെരഞ്ഞെടുപ്പില് മുസ്ലിം വനിതകളുടെ വിജയം. ഫലസ്തീന് വംശജയായ റാഷിദ ത്‌ലൈബും സോമാലിയന് വംശജയായ ഇഹ്ലാന് ഒമറുമാണ് ജനപ്രതിധിനിധി സഭയിലേക്ക് തെരഞ്ഞെടുക്കപ്പെട്ട് ചരിത്രം കുറിച്ചത്. മിനസോട്ടയില് നിന്നായിരുന്നു ഒമറിന്റെ വിജയം. ജനപ്രതിനിധി സഭയിലെ ആദ്യ മുസ്ലിം അംഗമായ കെയിത്ത് എല്ലിസണ് പകരക്കാരിയായാണ് ഒമര് എത്തുന്നത്.\nമിഷിഗണില്‍നിന്ന് യുഎസ് കോണ്‍ഗ്രസിലേക്ക് ജയിച്ചാണ് റാഷിദ ത്‌ലൈബ് ചരിത്രം സൃഷ്ടിച്ചത്. ഡെമോക്രാറ്റിക് സ്ഥാനാര്‍ഥിയായി മത്സരിച്ച റാഷിദ (42) യുഎസ് കോണ്‍ഗ്രസിലേക്ക് തിരഞ്ഞെടുക്കപ്പെടുന്ന ആദ്യ മുസ്‌ലിം വനിതയെന്ന നേട്ടം സ്വന്തമാക്കി. ഇവര്‍ർ സെനറ്റിലെത്തുന്ന ആദ്യ പലസ്തീനിയന്–അമേരിക്കന്‍ൻ വംശജയുമാണ്.\nഏപ്രിലില് തന്നെ റാഷിദ എതിരില്ലാതെ തിരഞ്ഞെടുക്കപ്പെട്ടിരുന്നു. ഇവര്‍ക്കെതിരെ റിപ്പബ്ലിക്കന് സ്ഥാനാര്‍ഥികളോ മറ്റു പാര്‍ർട്ടികളുടെ സ്ഥാനാര്‍ഥികളോ മത്സരരംഗത്തുണ്ടായിരുന്നില്ല. ഇതോടെ ഇന്നലെ നടന്ന ഇടക്കാല തിരഞ്ഞെടുപ്പില് റാഷിദ എതിരില്ലാതെ വിജയിച്ചു. ലൈംഗികാരോപണങ്ങളെ തുടര്‍ന്ന് 1965 മുതല് തല്‍സ്ഥാനത്ത് ഉണ്ടായിരുന്ന ജോണ് കോണ്‍യേഴ്സ് രാജി വച്ചിരുന്നു.\nഡൊണാള്‍ഡ് ട്രംപ് പ്രസിഡന്റായതിന് ശേഷം അമേരിക്കയില് മുസ്ലിങ്ങള്‍ക്ക് എതിരെ ആക്രമണം വര്‍ദ്ധിച്ചിരുന്നു. പ്രസിഡന്റ് തെരഞ്ഞെടുപ്പ് പ്രചരണ സമയത്ത് പ്രകോപനപരമായ ട്രം‌പിന്റെ പ്രസംഗങ്ങള് മുസ്ലീങ്ങള്‍ക്കു നേരെ വര്‍ഗീയാക്രമണങ്ങളും കൊലപാതകങ്ങള് വരെ നടന്നിരുന്നു. തന്നെ തെരഞ്ഞെടുപ്പില് മത്സരിക്കാന് പ്രേരിപ്പിച്ച ഘടകവും അതായിരുന്നുവെന്ന് റാഷിദ പ്രതികരിച്ചു.\nഅങ്ങാടിയില് തോറ്റതിന് അമ്മയോട്; ഇടക്കാല തെരഞ്ഞെടുപ്പില് പരാജയപ്പെട്ടതിന് അറ്റോര്‍ണി ജനറലിനെ സമ്മര്‍ദ്ദത്തിലാക്കി രാജിവെപ്പിച്ച് ഡൊണാള്‍ഡ് ട്രം‌പ്


പല വക: അഗസ്ത്യകൂടത്തിന്റെ നെറുകയിൽ........\nഅഗസ്ത്യകൂടത്തിലേക്കുള്ള യാത്ര കുട്ടിക്കാലം മുതലുള്ള ആഗ്രഹമായിരുന്നു. എന്നാൽ വിദ്യാഭ്യാസം, ജോലി തുടങ്ങിയ തിരക്കുകൾ കാരണം ആഗ്രഹം മാറ്റിവയ്ക്കേണ്ടിവന്നു. ജോലിയിൽ നിന്നും റിട്ടയർ ചെയ്തതിന് ശേഷം ആഗ്രഹത്തിന് ജീവൻ വച്ചു. അതിലേക്കായി സമപ്രായക്കാരായ രണ്ട് സുഹൃത്തുക്കളെ കൂടെ കൂട്ടി. വർഷത്തിൽ ഒരിക്കൽ ജനുവരി മദ്ധ്യത്തോടുക്കൂടി ആ രംഭിച്ച് ശിവരാത്രി വരെ നീളുന്ന അഗസ്ത്യകൂടയാത്രക്ക് വനം വകുപ്പിന്റെ അനുമതി വേണം. തിരുവനന്തപുരത്ത് പി.റ്റി.പി. നഗറിലുള്ള വൈൽഡ് ലൈഫ് വാർഡന്റെ ഓഫീസ്സിൽ നിന്നുമാണ് യാത്രക്കുള്ള പാസ്സുകൾ വിതരണം ചെയ്യുന്നത്. ഈ വർഷം ജനുവരി 11-മുതൽ പാസ്സുകൾ വിതരണം ചെയ്യുമെന്ന് അറിഞ്ഞതിനെ തുടർന്ന് ഞാനും സുഹൃത്തായ അരുളപ്പനും കൂടി പി.റ്റി.പി. നഗറിലുള്ള വൈൽഡ് ലൈഫ് വാർഡന്റെ ഓഫീസ്സിൽ രാവിലെ 8- മണിക്ക് തന്നെ എത്തി. പൂരപ്പറമ്പിലെ ആൾക്കൂട്ടത്തെ വെ ല്ലുന്ന ജനപ്രളയം അതിരാവിലെ തന്നെ അവിടെ തമ്പടിച്ചിരിക്കുന്ന കാഴ്ചയാണ് കാണാൻ കഴിഞ്ഞത്. യാത്രയുടെ കാര്യം സ്വാഹ: ആകുമോ എന്ന ആശങ്ക മനസ്സിൽ കൂട് കെട്ടി. എല്ലാം മാറ്റിവച്ച് ഞങ്ങളും ആ ആൾക്കൂട്ടത്തിനിടയിലൂടെ ക്യൂവിൽ സ്ഥാനം പിടിച്ചു. ടോക്കൺ എടുപ്പ് മുതൽ ഒരാൾക്ക് 350- രൂപ വീതം അടച്ച് അപേക്ഷാഫാറം വാങ്ങുന്നത് വരെയുള്ള ജോലി അതികഠിനം തന്നെ. അപേക്ഷേയോടൊപ്പം ഫോട്ടോ പതിച്ച ഐഡന്റിറ്റി കാർഡിന്റെ രണ്ട് ഫോട്ടോസ്റ്റാറ്റ് കോപ്പിയും നൽകണമെന്ന് അപ്പോഴാണ് അറിയുന്നത്. ഐ. ഡി. കാർഡ് എടുത്തിട്ടില്ലാത്തതിനാൽ അതെടുക്കാൻ വീണ്ടും വീട്ടിലേക്ക് പോവേണ്ടി വന്നു. എന്തായാലും വൈകുന്നേരത്തോടെ മൂന്ന് പേർക്കുമുള്ള പാസ്സുകൾ സംഘടിപ്പിച്ചു.\nജനുവരി 29- നാണ് യാത്രക്കായി ബോണക്കാട് ഫോറസ്റ്റ് സ്റ്റേഷനിൽ റിപ്പോർട്ട് ചെയ്യേണ്ടത്. നടാടെയാണ് എന്റെ യാത്രയെങ്കിലും മറ്റ് സുഹൃത്തുക്കൾ നിരവധി തവണ\nഅഗസ്ത്യകൂടം സന്ദർശിച്ചിട്ടുള്ളവരാണ്. ഒരാഴ്ച മുൻപ് തന്നെ ഒരുക്കങ്ങൾ തുടങ്ങി.\nമുടങ്ങിക്കിടന്ന ചില യോഗാസനമുറകൾ പ്രാക്റ്റീസ് ചെയ്ത് തുടങ്ങി. അങ്ങനെ ആ\nദിവസവും വന്നെത്തി. വെളുപ്പാൻ കാലത്ത് 4- മണിക്ക് ശ്രീ അരുളപ്പന്റെ കാറിൽ\nകാട്ടാക്കട-ആര്യനാട്- വിതുര വഴി യാത്ര ചെയ്ത് 7- മണിക്ക് വിതുരയിലെത്തി. അവിടെ നിന്നും ബോണക്കാട്ടേക്കുള്ള യാത്ര അതികഠിനമായിരുന്നു. തേയില എസ്റ്റേറ്റ് വഴിയുള്ള\nറോഡ് കുണ്ടും കുഴിയും നിറഞ്ഞ് ഗതാഗതയോഗ്യമല്ലാതായിത്തീർന്നിട്ട് കാലങ്ങളേറെയായിരിക്കുന്നു. തലേന്ന് പെയ്ത് മഴയിൽ ചെളിയുടെ അയ്യരുകളി. വനംവകുപ്പും, മറ്റ് അധികാരികളും ഇത് കണ്ട മട്ടില്ല.\nവിധിയെ പഴിച്ച് ബുദ്ധിമുട്ടി 8- മണിയോടെ ഞങ്ങൾ ബോണക്കാട് വനം വകുപ്പിന്റെ പിക്കറ്റ് സ്റ്റേഷനിൽ എത്തി.\nവാഹനം പാർക്ക് ചെയ്യാൻ സൗകര്യമേർപ്പെടുത്തിയിട്ടുണ്ടെന്ന് പാസ്സിന്റെ മറുവശത്ത് അച്ചടിച്ചിരുന്നുവെങ്കിലും പാർക്കിംഗ് ഗ്രൗണ്ട് ഒന്നും അവിടെ കണ്ടില്ല. ഇടുങ്ങിയ വഴിയുടെ ഓരത്ത് വണ്ടി പാർക്ക് ചെയ്ത് ഞങ്ങൾ ഓഫീസ്സിനകത്തേക്ക് കയറി.\nഎട്ടരയോടെ ഉദ്യോഗസ്ഥരുടെ പരിശോധന തുടങ്ങി. കാറിന് 100- രൂപയും, ക്യാമറക്ക്\n50- രൂപ വീതവും ഈടാക്കി ബാഗുകളൊക്കെ പരിശോധിച്ച് ഞങ്ങളെ കാട്ടിനകത്തേക്ക്\nകടത്തി വിട്ടു. രാവിലത്തേയും ഉച്ചനേരത്തേയും ഭക്ഷണം അവിടെ പ്രവർത്തിച്ച് വരുന്ന ഭക്ഷണശാലയിൽ നിന്നും പാർസൽ ലഭിക്കുമെന്ന് അറിയിപ്പുണ്ടായെങ്കിലും ഞങ്ങൾ വാങ്ങിയില്ല. പ്രഭാതഭക്ഷണത്തിന് ഇഡലിയും ഉച്ചക്ക് പൊതിച്ചോറും ഞങ്ങൾ കരുതിയിരുന്നു. ബോണക്കാട്ട് വച്ച് തന്നെ ഇഡലി അകത്താക്കി ലഗ്ഗേജിന്റെ ഭാരം\nബോണക്കാട് നിന്നും അതിരുമല ഇടത്താവളം വരെ 14- കിലോമീറ്റർ ദൂരമുണ്ടെന്നും,\nയാത്ര അതീവ ദുഷ്കരമാണെന്നും സുഹൃത്തുക്കൾ മുന്നറിയിപ്പ് നൽകിയിരുന്നു. പിക്കറ്റ്\nസ്റ്റേഷനിൽ നിന്നും സംഘടിപ്പിച്ച 5- അടിയോളം നീളമുള്ള മൂന്ന് കമ്പുകളുമായി ഞങ്ങൾ മൂന്നംഗ സംഘം സാവധാനത്തിൽ നടത്തയാരംഭിച്ചു. ഏകദേശം രണ്ട് കിലോമീറ്ററോളം നിരപ്പായ പാതയാണ്.\nഅവിടം പിന്നിട്ടപ്പോൾ ഇടതൂർന്ന ഘോരവനമായി. കുറെ ദൂരം വന്മരങ്ങളോട് കൂടിയ കാട്. ചെറിയ കയറ്റങ്ങളും, ഇറക്കങ്ങളും, കൊച്ച് കൊച്ച് നീർച്ചോലകളുമായി കാനനപാത\nനീണ്ട് കിടക്കുന്നു. ഇടക്കിടെ പുൽമേടുകളും കാണാനായി. കടപുഴകിയ വന്മരങ്ങൾ വഴിമുടക്കിക്കിടക്കുന്നു. അവക്കിടയിലൂടെ ഞങ്ങൾ ഊർന്ന് കയറി മുന്നോട്ട് നീങ്ങി.\nജൈവവൈവിദ്ധ്യങ്ങൾ നിറഞ്ഞ വനമേഖലയിലൂടെ കാനനഭംഗി ആവോളം ആസ്വദിച്ച്\nഞങ്ങൾ നടന്ന് കൊണ്ടേയിരുന്നു. ജീവിതത്തിൽ ഇന്നേവരെ കണ്ടിട്ടില്ലാത്ത പേരറിയാൻ കഴിയാത്ത വിവിധ തരം മരങ്ങൾ, പല ജാതി പക്ഷികൾ, കാട്ടുകോഴികൾ, തുടങ്ങിയവയുടെ സാന്നിദ്ധ്യം മനസ്സിനെ ഉത്സാഹഭരിതമാക്കി. ചീവീടിന്റെ\nഅലോസരപ്പെടുത്തുന്ന ശബ്ദം മുതൽ ക്ലാർനറ്റ്, ഓടക്കുഴൽ, തുടങ്ങിയവയുടെ നാദത്തെ\nവെല്ലുന്ന പാട്ട് വരെ കർണ്ണപുടങ്ങൾക്ക് അമൃതായി. പ്രകൃതിയെ പ്രണയിക്കുന്ന ആളുകൾക്ക് ഈ യാത്ര ഒരു ആഘോഷമാക്കാം.\nലാത്തിമൊട്ട, ബോണാഫാൾസ്, കരമനയാർ, വാഴപൈതിയാർ, തുടങ്ങിയ വനം വകുപ്പിന്റെ ഇടത്താവളങ്ങൾ ഒന്നൊന്നായി ഞങ്ങൾ പിന്നിട്ട് കൊണ്ടേയിരുന്നു.\nചെറുതും വലുതുമായ വെള്ളച്ചാട്ടങ്ങളോടുകൂടിയ നിരവധി കാട്ടുചോലകൾ ഞങ്ങൾക്ക്\nദാഹജലമേകി. കാട്ടരുവികളിലെ തെളിനീരിന് എന്തെന്നില്ലാത്ത രുചി. ആന, കരടി, കടുവ,\nകാട്ടുപോത്ത്, മ്ലാവ്, കേഴമാൻ തുടങ്ങിയ വന്യമൃഗങ്ങൾ കാട്ടിൽ സ്വൈരവിഹാരം നടത്തുമെന്ന് ഗൈഡ് മുന്നറിയിപ്പ് നൽകിയിരുന്നു. എന്നാൽ യാത്രക്കിടയിൽ വന്യമൃഗങ്ങളെയൊന്നിനേയും കാണാൻ സാധിച്ചില്ല.\nഅട്ടയാറിലെത്തി ചോറുപൊതിയഴിച്ച് കുശാലായി ഊണ് കഴിച്ചു. സമയം പന്ത്രണ്ടര.\nഅരമണിക്കൂർ വിശ്രമിച്ചിട്ട് വീണ്ടും യാത്രയാരംഭിച്ചു. സൂര്യപ്രകാശം അരിച്ചിറങ്ങുന്ന കൊടും കാടിന് നടുവിലൂടെയും ഞങ്ങൾ കടന്ന് പോയി. ഇടതൂർന്ന ഘോരവനത്തിനുള്ളിലൂടെ നടക്കുമ്പോൾ സുഖകരമായ തണുപ്പ് അനുഭവപ്പെടുന്നുണ്ടായിരുന്നു. നടന്ന് നടന്ന് ഏഴുമടക്കം തേരിയിലെത്തി. കയറ്റം കഠിനമായിരുന്നുവെങ്കിലും ശരിക്കും ആസ്വദിച്ചുള്ള യാത്രയായിരുന്നു അത്. കുറെയധികം\nഹെയർപിൻ വളവുകളിലൂടെ മുകളിലേക്ക് കയറിയത് അറിഞ്ഞതേയില്ല. ശരീരം ക്ഷീണിച്ചുവെങ്കിലും മനസ്സിന് എന്തെന്നില്ലാത്ത പ്രസരിപ്പ് അനുഭവപ്പെടുന്നുണ്ടായിരുന്നു.\nമൂന്ന് മണിയോടെ ബേസ് ക്യാമ്പായ അതിരുമലയിലെത്തി. അവിടവിടെ പൊട്ടിയും\nപൊളിഞ്ഞും കോൺക്രീറ്റിളകിയും നിലം പൊത്താറായി നിൽക്കുന്ന വലുപ്പമുള്ള ഒരു\nകോൺക്രീറ്റ് കെട്ടിടവും, കുറച്ചകലെയായി പുല്ല് മേഞ്ഞ ഒരു ഷെഡും അവിടെ കണ്ടു.\nഷെഡ് കാന്റീനും വനം വകുപ്പ് ഓഫീസുമായി പ്രവർത്തിക്കുന്നു. ഡ്യൂട്ടിയിലുള്ള വനം വകുപ്പ് ഉദ്യോഗസ്ഥനെ കാര്യങ്ങൾ ധരിപ്പിച്ച് അഞ്ചുരൂപ വീതം വാടക കൊടുത്ത് മൂന്ന് പായയും സംഘടിപ്പിച്ച് ഞങ്ങൾ ഡോർമിറ്ററിയിലേക്ക് ചേക്കേറി.\nഇരുന്നൂറ് പേരെ ഉൾക്കൊള്ളാനാകുന്ന നെടുനെങ്കൻ കെട്ടിടം അപകടാവസ്ഥയിലാണ്.\nഞങ്ങൾ മൂന്ന് പേരും കെട്ടിടത്തിന്റെ ഒരരിക് ചേർന്ന് പായ വിരിച്ച് സ്ഥാനമുറപ്പിച്ചു. വസ്ത്രം മാറി കുളിക്കാനായി വെളിയിലിറങ്ങി. സമയം അഞ്ച് മണിയായിട്ടുണ്ടാകും. നല്ല തണുപ്പ് അനുഭവപ്പെടുന്നുണ്ടായിരുന്നു. തണുപ്പ് വകവയ്കാതെ\nസമീപത്ത് തന്നെയുള്ള ഒരു ചെറിയ അരുവിയിൽ പോയി കുളിച്ചു വന്നു. ഏഴ് മണിയോടെ കഞ്ഞി റെഡിയായിട്ടുണ്ടെന്നുള്ള അറിയിപ്പ് കിട്ടി. ഉടനെ തന്നെ കാന്റീനിൽ പോയി വയറ് നിറയെ കഞ്ഞി മോന്തി. പയർ തോരനും പർപ്പടകവും അകമ്പടിയായി. അടുത്ത ദിവസത്തേക്കുള്ള പ്രഭാതഭക്ഷണവും ഉച്ചയൂണും ഏർപ്പാടാക്കി തിരിയെ ഡോർമിറ്ററിയിൽ എത്തി. രാത്രിയായതോടെ കാലാവസ്ഥയിൽ മാറ്റങ്ങൾ വന്നു തുടങ്ങി. ഹുങ്കാരശബ്ദത്തോടെ വേഗതയിൽ ചീറിയടിക്കുന്ന ശീതക്കാറ്റ് ഒരു പുത്തൻ അനുഭവമായി. ചാറ്റൽ മഴ പോലെ\nമഞ്ഞ് പെയ്യുവാൻ തുടങ്ങി. എട്ട് മണിയോടെ എല്ലാ പേരും ഡോർമിറ്ററിയിൽ\nകയറി കതകടച്ച് ഉറങ്ങാൻ കിടന്നു.\nപിറ്റേന്ന് അതിരാവിലെ തന്നെ ഉണർന്ന് പ്രഭാതകൃത്യങ്ങളെല്ലാം നിർവ്വഹിച്ച് യാത്രക്ക്\nതയ്യാറായി. കൃത്യം ഏഴ് മണിക്ക് തന്നെ കയറ്റം ആരംഭിക്കണമെന്ന് ഞങ്ങൾ\nതീരുമാനിച്ചിരുന്നു. കാന്റീനിൽ നിന്നും ഏഴരയോടെ പ്രഭാതഭക്ഷണവും പൊതിഞ്ഞ് വാങ്ങി ഏഴരയോടെ ഞങ്ങൾ അതിരുമലയിൽ നിന്നും കയറ്റമാരംഭിച്ചു. നടന്ന് നടന്ന്\nവൻ വൃക്ഷങ്ങൾ മാത്രമുള്ള ഘോരവനങ്ങളും, ഈറ്റക്കാടുകളും പിന്നിട്ട് ഒരു ചെറിയ\nനീർച്ചാലിനരുകിൽ ഞങ്ങളെത്തി. അവിടെയിരുന്ന് പ്രഭാതഭക്ഷണം കഴിച്ച് അരുവിയിലെ\nതെളിനീരിൽ ദാഹമകറ്റി. അരമണിക്കൂർ വിശ്രമിച്ച ശേഷം യാത്രയാരംഭിച്ചു. പോകെ\nപോകെ കാട്ടാനകളുടെ വിക്രിയകൾ കാണാറായി. കൊമ്പുകൾ കൊണ്ട് കുത്തിമറിച്ച\nമൺകൂനകളും ചവിട്ടിയരച്ച ഈറ്റക്കാടുകളും,ആനപ്പിണ്ടങ്ങളും ആനകളുടെ സാന്നിദ്ധ്യം അകലെയല്ലെന്ന സൂചന തന്നു. ശബ്ദമുണ്ടാക്കാതെ ഞങ്ങൾ നടന്ന് കൊണ്ടേയിരുന്നു.\nകയറ്റങ്ങളും ഇറക്കങ്ങളുമായി കിലോമീറ്ററുകൾ പിന്നിട്ട് പൊങ്കാലപ്പാറയിലെത്തി. അഗസ്ത്യർ സ്വാമിക്ക് നിവേദ്യത്തിനായി ഭക്തർ ഇവിടെയാണ് പൊങ്കാലയിടുന്നത്.\nവനം വകുപ്പിന്റെ നിരോധനമുണ്ടെങ്കിലും പൊങ്കാലയിടൽ പതിവ് വഴിപാടാണ്.\nപൊങ്കാലപ്പാറ തമിഴ്നാട്ടിലാണ് സ്ഥിതിചെയ്യുന്നത്. ഞ്ങ്ങളുടെ പിന്നാലെ വന്ന\nവെഞ്ഞാറമ്മൂടുകാരായ ഒരു സംഘം ഭക്തർ പൊങ്കാലയർപ്പിച്ച ശേഷമാണ് മല കയറിയത്. പൊങ്കാലപ്പാറ പിന്നിട്ടപ്പോൾ കയറ്റം കൂടുതൽ ദുഷ്കരമായി.\nഉരുളൻ കല്ലുകളും പരസ്പരം പിണഞ്ഞ് കി ടക്കുന്ന മരങ്ങളുടെ വേരുകളും\nകടന്ന് വേണം മുന്നോട്ട് പോകുവാൻ. വളർച്ച മുരടിച്ച ബോൺസായ് പോലുള്ള\nമരങ്ങൾ വഴി നീളെ കാണാനുണ്ട്. പ്രത്യേകതരം കവുങ്ങും വളരുന്നുണ്ട്. ഉയരം കൂടുന്തോറും കയറ്റം കൂടുതൽ കഠിനമായി. അള്ളിപ്പിടിച്ച് കയറേണ്ട പാറകൾ നിരവധി. ചെങ്കുത്തായ ചില പാറകളിൽ ഇരുമ്പ് കയർ വലിയ ആണിയടിച്ച്\nഅതിൽ കെട്ടി താഴേക്കിട്ടിട്ടുണ്ട്. ഈ കയറുകളിൽ തൂങ്ങി മുകളിലേക്ക് കയറണം.\nഈ കടമ്പകളെല്ലാം കടന്ന് ഏകദേശം പന്ത്രണ്ട് മണിയോടെ ഞങ്ങൾ അഗസ്ത്യകൂടത്തിന്റെ നെറുകയിൽ എത്തി. 1869- മീറ്റർ ഉയരമുള്ള ആനമുടി കഴിഞ്ഞാൽ ഉയരം കൊണ്ട് രണ്ടാം സ്ഥാനത്ത് നിൽക്കുന്ന ഈ കൊടുമുടിയുടെ\nഉച്ചിയിലെത്തിയപ്പോൾ സന്തോഷം കൊണ്ട് തുള്ളിച്ചാടാൻ തോന്നി. ശക്തിയോടെ\nചീറിയടിക്കുന്ന തണുത്ത കാറ്റിൽ നിന്നും രക്ഷപ്പെടാൻ പാറപ്പുറത്ത് ഇരിക്കേണ്ടി\nവന്നു. സൂര്യൻ തലക്ക് നേരെ മുകളിലായിരുന്നുവെങ്കിലും ചൂട് തീരെയില്ലാത്ത സായന്തനത്തിലെ ഒരു പ്രതീതിയാണ് അനുഭവപ്പെട്ടത്. കൂടെക്കൂടെ മൂടൽമഞ്ഞ്\nശൈലത്തിന്റെ ഒത്ത നടുവിലായി ഉയരം കുറഞ്ഞ മരക്കൂട്ടങ്ങൾക്കിടയിലായി അഗസ്ത്യർസ്വാമിയുടെ വിഗ്രഹം പ്രതിഷ്ഠിച്ചിരിക്കുന്നു. മല കയറിവരുന്ന തീർത് ഥാടകസംഘങ്ങളെല്ലാം പൂജാദ്രവ്യങ്ങളുമായിട്ടാ ണ് വന്നിട്ടുള്ളത്. നിരവധിപേരുടെ ഭക്തിനിർഭരമായ പൂജകൾക്കെല്ലാം ഞങ്ങൾ സാക്ഷികളായി. പൂജകളിലെല്ലാം പങ്കെടുത്തതിന് ശേഷം ചുറ്റുമുള്ള കാഴ്ചകൾ കാണാനായി ഞങ്ങൾ കുറച്ചകലേക്ക് മാറി. താഴേക്ക് നോക്കിയപ്പോൾ മൂടൽ മഞ്ഞിനിടയിലൂടെ നിരവധി\nകാഴ്ചകൾ ഞങ്ങൾക്ക് കാണാനായി. പേപ്പാറ ഡാം, നെയ്യാർഡാം, തിരുനെൽ വേലി, അംബാസമുദ്രം, തുടങ്ങിയ പ്രദേശങ്ങളൊക്കെ കാണാനായി. താമ്രപർ ണ്ണി,\nനെയ്യാർ, കരമനയാ ർ, തുടങ്ങിയവയുടെ പ്രഭവസ്ഥാനം ഇവിടമാണ്. ഇവയിൽ\nതാമ്രപർണ്ണി മാത്രം തമിഴ്നാടിലൂടെ ഒഴുകുന്നു.\nസമുദ്രനിരപ്പിൽ നിന്നും 6129--അടി ഉയരമുള്ള അഗസ്ത്യകൂടത്തിൽ നിന്നും താഴേക്ക് നോക്കിയാൽ കാണുന്ന കാഴ്ച അതിമനോഹരമാണ്. ഒരു പുരുഷായുസ്സിൽ മാത്രം നമുക്ക് ലഭിക്കുന്ന പുണ്യം. അത്രമാത്രം വിവരിക്കാനാവാത്ത ഒരു തരം നിർവൃതിയാണ് നമുക്ക് ലഭിക്കുക. വായിച്ചോ,\nകേട്ടോ ഉണ്ടാവുന്നതിനേക്കാൾ എത്രയോ മടങ്ങ് വലുതാണ് നമുക്കനുഭവവേദ്യമാവുന്നത്. മലമുകളിൽ അനുഭവപ്പെടുന്ന കാലാവസ്ഥാവ്യതിയാനം കാരണം സമയം കൃത്യമായി നിർണ്ണയിക്കാനാവില്ല. എപ്പോഴും മൂടിക്കെട്ടിയ പ്രതീതി. വാച്ച് നോക്കിയപ്പോൾ ഉച്ചക്ക് ഒരു മണിയായിരിക്കുന്നു. ഞങ്ങൾ തിരിച്ചിറങ്ങുവാൻ തീരുമാനിച്ചു. ഒരിക്കൽ കൂടി അഗസ്ത്യർ സ്വാമിയെ പ്രണമിച്ച ശേഷം മടക്കയാത്രയാരംഭിച്ചു. കയറ്റത്തേക്കാൾ കഠിനമാണ് ഇറക്കം. കരുതലോടെ\nഇരുന്നും നിരങ്ങിയും കുത്തനെയുള്ള പാറകളൊക്കെയും പിന്നിട്ടു. സാവധാനത്തിലായി ഞങ്ങളുടെ മടക്കയാത്ര. ചുറ്റുമുള്ള കാടുകളും, മൊട്ടക്കുന്നുകളും, അവയുടെ വന്യഭംഗിയും ആസ്വദിച്ച് ഞങ്ങൾ നടന്ന് കൊണ്ടേയിരുന്നു. ഈറ്റക്കാടുകൾ, പുൽമേടുകൾ, തുടങ്ങിയവയൊക്ക പിന്നിട്ട് പൊങ്കാലപ്പാറയും കടന്ന്\nഞങ്ങൾ ഏകദേശം അഞ്ചുമണിയോടെ അതിരുമലയിലെത്തി. നല്ല വിശപ്പുണ്ടായിരുന്നതിനാൽ കൈയും കാലും മുഖവും കഴുകി നേരെ കാന്റീനിലെത്തി\nഊണ് കഴിച്ചു. അതിന് ശേഷം ഡോർമിറ്ററിയിലെത്തി കുറച്ച് സമയം വിശ്രമിച്ചു. ആറരയോടെ അടുത്തുള്ള അരുവിയിലെത്തി മേൽ കഴുകി വന്ന് ചൂട്\nകഞ്ഞിയും കുടിച്ച് ഉറങ്ങാൻ കിടന്നു. ക്ഷീണം കൊണ്ട് ബോധം കെട്ട് ഉറങ്ങിപ്പോയി. രാവിലെ അഞ്ചര മണിക്ക് തന്നെ ഉണർന്ന് പ്രഭാതകർമ്മങ്ങളെല്ലാം നിർവ്വഹിച്ച് മടക്കയാത്രക്ക് തയ്യാറായി. കാന്റീനിൽ വന്ന്\nപരമ്പുകളെല്ലാം തിരിയെ ഏൽപ്പിച്ച് പ്രഭാതഭക്ഷണം പൊതിഞ്ഞ് വാങ്ങി ഞങ്ങൾ\nഅതിരുമല വിട്ടു. രാവിലെയായതിനാൽ നടത്തം ഉത്സാഹത്തോടെയായി. വനത്തിലെ വന്മരങ്ങൾ നിരീക്ഷിച്ചും പക്ഷിമൃഗാദികളുടെ ശബ്ദകോലാഹലങ്ങൾ\nശ്രദ്ധിച്ചും ഞങ്ങൾ കാടിറങ്ങി. മുട്ടിടിച്ചാന്മലയും ഏഴുമടക്കം തേരിയും ഇറങ്ങി ഏകദേശം പത്ത് മണിയോടെ അട്ടയാറിലെത്തി. മലമുകളിൽ നിന്നും താഴേക്ക്\nപതിക്കുന്ന ചെറിയ വെള്ളച്ചാട്ടത്തിന്റെ ഭംഗിയാസ്വദിച്ച് കൊണ്ട് ഞങ്ങൾ പ്രഭാതഭക്ഷണം കഴിച്ചു. അരമണിക്കൂർ വിശ്രമിച്ച് അരുവിയിൽ കുളിയും കഴിഞ്ഞ്\nഞങ്ങൾ സാവധാനം യാത്രയാരംഭിച്ചു.\nവൃക്ഷങ്ങളെക്കുറിച്ച് കൂടുതൽ അറിയാവുന്ന ശ്രീ. അരുളപ്പൻ അവയെക്കുറിച്ച് വിവരിച്ച്\nതന്നു. അപൂർവ്വമായ സസ്യസമ്പത്തുള്ള നെയ്യാർ-പേപ്പാറ വന്യജീവിസങ്കേതത്തിലുൾപ്പെടുന്ന ഈ പ്രദേശത്ത് വിവിധ തരത്തിലുള്ള ഇരുനൂറോളം\nവൃക്ഷങ്ങൾ ഉണ്ടെന്നാണ് വനം വകുപ്പ് അവകാശപ്പെടുന്നത്. നെയ്യാർ വന്യജീവിസങ്കേതത്തിന് 128- ച.കി. മീറ്റർ വിസ്തൃതിയും പേപ്പാറ വന്യജീവിസങ്കേതത്തിന് 5300-ഹെക്റ്റർ വിസ്തീർണ്ണവും ഉണ്ട്. ആന, മ്ലാവ്, കാട്ടുപോത്ത്, പുലി, സിംഹവാലൻ കുരങ്ങ്, തുടങ്ങിയ വന്യമൃഗങ്ങളുടെ ആവാസസ്ഥാനമാണിവിടം.\nസുഖകരമായ കാലാവസ്ഥയായിരുന്നതിനാൽ നടത്തം ആയാസരഹിതമായി. വേനലിന്റെ\nകാഠിന്യം അറിയാതെ കാടിന്റെ നിറസാന്നിദ്ധ്യം ആസ്വദിച്ച് കൊണ്ട് ഞങ്ങൾ നടന്ന്\nകൊണ്ടേയിരുന്നു. ഏകദേശം ഒരു മണിയോടെ അവസാനക്യാമ്പായ ലാത്തിമൊട്ടയും\nകടന്ന് ഞങ്ങൾ ബേസ് ക്യാമ്പായ ബോണക്കാട് എത്തി.വനം വകുപ്പ് ഉദ്യോഗസ്ഥരുടെ പരിശോധനയും കഴിഞ്ഞ് ഒന്നരയോടെ അരുളപ്പന്റെ കാറിൽ മടക്കയാത്ര ആരംഭിച്ചു. രണ്ട് മണിയോടെ വിതുരയിലെത്തി ഒരു നാടൻ ഹോട്ടലിൽ\nനിന്നും ഊണും കഴിച്ച് 4- മണിയോടെ വീടുകളിലെത്തി.\nPosted by Vellayani Vijayan/വെള്ളായണിവിജയന് at 2:17 AM\nനിരക്ഷരൻ June 20, 2012 at 10:27 PM\nഅഗസ്ത്യാർ കൂടം യാത്ര ഒരു വലിയ മോഹമാണ്. എന്നെങ്കിലും നടക്കുമായിരിക്കും. എപ്പോൾ എങ്ങനെ എന്നുള്ള കാര്യങ്ങളൊക്കെ വിശദമാക്കിത്തന്ന ഈ വിവരണത്തിന് നന്ദി ചേട്ടാ.\nUnknown June 21, 2012 at 12:45 AM\nവായിച്ചപ്പോള് കൊതി തോന്നി അവിടെ പോകാന്. മുകളിലേക്ക് കയറാനല്ല. കാട്ടിലൂടെ നടക്കാന്. പക്ഷേ അതൊരിക്കലും നടക്കാത്ത സ്വപ്നമാണെന്ന് അറിയാം.. ഇങ്ങനെയെങ്കിലും അവിടെ പോകാന് പറ്റിയതിന് സന്തോഷം..\nവീകെ July 1, 2012 at 1:57 PM\nഞാനും നിങ്ങളോടൊപ്പം അഗസ്ത്യാർകൂടം യാത്രക്ക് ഉണ്ടായിരുന്നില്ലേന്നൊരു സംശയം...! അത്രക്കു ഹൃദ്യമായി എഴുതിയിരിക്കുന്നു. ഇങ്ങനെയൊരു യാത്ര എന്നെ സംബന്ധിച്ചിടത്തോളം ഒരു സ്വപ്നം മാത്രമെന്നറിയാവുന്നതു കൊണ്ട് കുറച്ച് അസൂയയോടെ തന്നെ പിന്മാറുന്നു.


അഭ്യൂഹങ്ങളില് വീഴരുത്, വാക്‌സിന് സൗജന്യമായി നല്‍കിയിട്ടുണ്ട്, അത് തുടരും: പ്രധാനമന്ത്രി - Keralabhooshanam Daily അഭ്യൂഹങ്ങളില് വീഴരുത്, വാക്‌സിന് സൗജന്യമായി നല്‍കിയിട്ടുണ്ട്, അത് തുടരും: പ്രധാനമന്ത്രി\nHome/NEWS/BREAKING NEWS/അഭ്യൂഹങ്ങളില് വീഴരുത്, വാക്‌സിന് സൗജന്യമായി നല്‍കിയിട്ടുണ്ട്, അത് തുടരും: പ്രധാനമന്ത്രി\nന്യൂഡല്‍ഹി: കോവിഡ് വാക്‌സിനേഷനെക്കുറിച്ചുള്ള അഭ്യൂഹങ്ങളില് വീഴരുതെന്ന് ജനങ്ങളോട് അഭ്യര്‍ത്ഥിക്കുന്നതായി പ്രധാനമന്ത്രി നരേന്ദ്ര മോദി. ‘കേന്ദ്ര സര്‍ക്കാര് എല്ലാ സംസ്ഥാന സര്‍ക്കാരുകള്‍ക്കും സൗജന്യ വാക്‌സിന് അയച്ചിട്ടുണ്ടെന്ന് നിങ്ങള് എല്ലാവരും അറിഞ്ഞിരിക്കണം. അത് ഇനിയും തുടരും. 45 വയസ്സിന് മുകളിലുള്ള എല്ലാ ആളുകള്‍ക്കും ഇത് പ്രയോജനപ്പെടുത്താം. മെയ് 1 മുതല് 18 വയസ്സിന് മുകളിലുള്ള ഓരോ വ്യക്തിക്കും വാക്‌സിന് ലഭ്യമാകും’ പ്രധാനമന്ത്രി പറഞ്ഞു. പ്രതിമാസ റേഡിയോ പരിപാടിയായ മന് കി ബാത്തിലൂടെ രാജ്യത്തോട് സംസാരിക്കുകയായിരുന്നു പ്രധാനമന്ത്രി.\nരാജ്യത്തെ സൗജന്യ വാക്‌സിനേഷന് പദ്ധതി ഭാവിയിലും തുടരും. സൗജന്യവാക്‌സിനേഷന് പദ്ധതിയും പ്രയോജനം കഴിയുന്നത്ര ആളുകളില് എത്തിക്കാന് സംസ്ഥാനങ്ങളോട് അഭ്യര്‍ത്ഥിക്കുന്നതായും പ്രധാനമന്ത്രി പറഞ്ഞു.\nകോവിഡിന്റെ രണ്ടാം തരംഗം രാജ്യത്തെ പിടിച്ചു കുലുക്കിയെന്ന് പ്രധാനമന്ത്രി പറഞ്ഞു. ‘നമ്മുടെ പ്രിയപ്പെട്ടവരില് പലരും നമ്മെ അകാലത്തില് വിട്ടുപിരിഞ്ഞു. നമ്മള് ഒന്നാം തരംഗത്തെ വിജയകരമായി നേരിട്ടതിനുശേഷം രാജ്യത്തിന്റെ മനോവീര്യം ഉയര്‍ന്നതായിരുന്നു, ആത്മവിശ്വാസമുണ്ടായിരുന്നു പക്ഷേ ഈ കൊടുങ്കാറ്റ് (രണ്ടാം തരംഗം) രാജ്യത്തെ പിടിച്ചുകുലുക്കി’മോദി പറഞ്ഞു.\nഎല്ലാവരും ഒത്തൊരുമിച്ചുള്ള പോരാട്ടം ആവശ്യമാണ്. വിശ്വസനീയമായ ഉറവിടങ്ങളിലൂടെ മാത്രം കോവിഡിനെക്കുറിച്ചുള്ള വിവരങ്ങള് തേടണം. അഭ്യൂഹങ്ങള് പരത്തരുതെന്ന് അഭ്യര്‍ത്ഥിക്കുന്നതായും പ്രധാനമന്ത്രി കൂട്ടിച്ചേര്‍ത്തു.\nനിലവിലെ സ്ഥിതിഗതികള് പരിഹരിക്കുന്നതിന് സംസ്ഥാന സര്‍ക്കാരുകളുടെ ശ്രമങ്ങള് മുന്നോട്ട് കൊണ്ടുപോകുന്നതിന് കേന്ദ്ര സര്‍ക്കാര് പ്രതിജ്ഞാബദ്ധമാണ്. രണ്ടാം തരംഗത്തെ നേരിടാന്, മരുന്ന് കമ്പനികള്, ഓക്‌സിജന് നിര്‍മാതാക്കള് തുടങ്ങിയ നിരവധി മേഖലകളിലെ വിദഗ്ധരുമായി താന് ചര്‍ച്ച നടത്തിയെന്നും പ്രധാനമന്ത്രി വ്യക്തമാക്കി.\nസംസ്ഥാന സെക്രട്ടറിയേറ്റില് റിയാസ് അടക്കം എട്ട് പുതുമുഖങ്ങള്; പി. ജയരാജനെ ഉള്‍പ്പെടുത്തിയില്ല


ഫ്രിഡ്ജ് ഇല്ലാതെ ദോശ/ ഇഡലി മാവ്7ദിവസം വരെ സൂക്ഷിക്കാൻ ചെയ്യുന്ന സൂത്രം കണ്ടുനോക്കു.!! – Classic Movies\nഫ്രിഡ്ജ് ഇല്ലാതെ ദോശ/ ഇഡലി മാവ്7ദിവസം വരെ സൂക്ഷിക്കാൻ ചെയ്യുന്ന സൂത്രം കണ്ടുനോക്കു.!!\nഫ്രിഡ്ജില്ലാതെ വളരെ എളുപ്പത്തിൽ ദോഷമാവും ഇഡലി മാവും സൂക്ഷിക്കുന്നതിനുള്ള കിടിലൻ ,മാർഗം പരിചയപ്പെടാം. ഇന്നത്തെ കാലത്തു ഒട്ടുമിക്ക ആളുകളുടെ വീട്ടിലും ഫ്രിഡ്ജ് ഉണ്ടാകും. എന്നാൽ ഫ്രിഡ്ജില്ലാത്ത വീടുകളും ഉണ്ടാകും.\nഅതുപോലെ തന്നെ കറന്റ് പോയാലും ദോഷമാവും ഇഢലിമാവുമെല്ലാം സൂക്ഷിക്കുവാൻ ബുദ്ധിമുട്ടാണ്. ഇത്തരം സാഹചര്യത്തിൽ ചെയ്യാൻ കിടിലൻ മാർഗം പരിചയപ്പെടാം. പണ്ടുകാലത്തുള്ളവർ ചെയ്തിരുന്ന മാർഗമാണിത്. മിക്കവരും കൂടുതൽ അരച്ചു വെക്കുന്നവരായിരിക്കും.\nഇതിനായി ഒരുപാത്രത്തി വെള്ളം നിറച്ചു അതിൽ മാവ് ഒഴിച്ച പത്രം വെക്കുക. മാവിൽ ഉപ്പിട്ട ശേഷം വെക്കാൻ ശ്രദ്ധിക്കുക. മൺ കളത്തിൽ മാവ് വെക്കുകയാണെങ്കിൽ കൂടുതൽ കാലം കേടാവാതിരിക്കും. വിശദമായി വീഡിയോയിൽ പറഞ്ഞുതരുന്നുണ്ട്. ഈ വീഡിയോ നിങ്ങൾക്കെല്ലാവർക്കും വളരെയധികം ഉപകാരപ്രദമാകുമെന്ന് കരുതുന്നു.\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Malus tailoring class in Sharjah ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. video credit : Malus tailoring class in Sharjah\nകൊതുക് ശല്യം ഒഴിവാക്കി വീട്ടിൽ സുഗന്ധം ഉണ്ടാകാൻ ഇങ്ങനെ ചെയ്യൂ.!!\nകുക്കർ ഉപയോഗിക്കുന്നവർ ആണോ എന്നാൽ ഈ6ടിപ്സ് കണ്ടില്ലെങ്കിൽ നഷ്ടം.!!


നെടുങ്കണ്ടം കസ്റ്റഡി മരണം അറസ്റ്റ് വൈകുന്നു; രണ്ടു പേർ ഒളിവിൽ എന്ന് സൂചന, അൽപംകൂടി കാത്തിരിക്കണമെന്ന് അന്വേഷണ സംഘം | Nedungandam custodial death issue updates - Malayalam Oneindia\nUpdated: Sun, Jul 7, 2019, 1:06 [IST]\nനെടുകണ്ടം: നെടുങ്കണ്ടം കസ്റ്റഡി മരണത്തിൽ അറസ്റ്റ് നീണ്ടു പോകുന്നതായി ആരോപണം. കേസിൽ കൂടുതൽ അറസ്റ്റുണ്ടാകുമെന്ന് നേരത്തെ റിപ്പോർട്ടുകളുണ്ടായിരുന്നു. എന്നാൽ കേസിൽ കുറ്റക്കാരായവരെ കസ്റ്റഡിയിൽ എടുക്കാൻ താമസിക്കുന്നതിൽ ബന്ധുക്കൾക്ക് അസംതൃപ്തിയുണ്ട്.\nഅതേസമയം ഐ ജി ഗോപേഷ് അഗർവാൾ നെടുങ്കണ്ടം സ്റ്റേഷനിലെത്തി തെളിവെടുപ്പ് നടത്തി. കുറച്ചുസമയം കൂടി കാത്തിരിക്കണമെന്നാണ് അറസ്റ്റിനെക്കുറിച്ച് ചോദിച്ചപ്പോള് അദ്ദേഹം മാധ്യമങ്ങളോട് പ്രതികരിച്ചത്. പ്രതികൾ ഒളിവിലാണെന്നാണ് അന്വേഷണസംഘം പറയുന്നത്. എന്നാല്, രണ്ടാംപ്രതി നിയാസ് കഴിഞ്ഞദിവസം വീട്ടിലുണ്ടായിരുന്നെന്നാണ് ലഭിക്കുന്ന സൂചന.\nകേസിലെ ഒന്നും നാലും പ്രതികള് രണ്ട് ദിവസം മുമ്പ് പിടിയിലായിരുന്നു. രണ്ടും മൂന്നും പ്രതികളായ നിയാസും റെജിമോനുമാണ് ഇനിയും അറസ്റ്റിലാകാനുള്ളത്. ഇവരുടെ മൊഴികളിലെ പൊരുത്തക്കേടാണ് അറസ്റ്റ് നീളാന് കാരണം. ഇവര് ഒളിവിലാണെന്നും ക്രൈംബ്രാഞ്ച് അന്വേഷണസംഘം പറയുന്നു.ക്രൈംബ്രാഞ്ച് അറസ്റ്റ് മനപ്പൂര്‍വ്വം വൈകിപ്പിക്കുകയാണെന്നും ആഭ്യന്തരവകുപ്പിന്‍റെ സമ്മര്‍ദ്ദമാണ് ഇതിന് പിന്നിലെന്നും ആക്ഷേപം ഉയരുന്നുണ്ട്.\npolice പോലീസ് death മരണം idukki ഇടുക്കി\nNedungandam custodial death issue updates


കോഹ്ലിയുടെ അഗ്രഷൻ കൊണ്ട് ഇന്ത്യയും ആർ സി ബിയും കപ്പ് നേടിയിട്ടില്ല, കെ എൽ രാഹുലിനെ വിമർശിക്കുന്നതിൽ അർത്ഥമില്ലെന്ന് മുൻ ഇന്ത്യൻ താരം - Crickerala\nകോഹ്ലിയുടെ അഗ്രഷൻ കൊണ്ട് ഇന്ത്യയും ആർ സി ബിയും കപ്പ് നേടിയിട്ടില്ല, കെ എൽ രാഹുലിനെ വിമർശിക്കുന്നതിൽ അർത്ഥമില്ലെന്ന് മുൻ ഇന്ത്യൻ താരം\nBy Crickerala Staff\t On Jan 26, 2022\nദക്ഷിണാഫ്രിക്കയ്ക്കെതിരായ ഏകദിന പരമ്പരയിലെ പരാജയത്തിന് പുറകെ വിമർശനങ്ങൾ നേരിടുന്ന ഇന്ത്യൻ താരം കെ എൽ രാഹുലിനെ പിന്തുണച്ച് മുൻ ഇന്ത്യൻ താരം സഞ്ജയ് മഞ്ജരേക്കർ. രോഹിത് ശർമ്മയുടെ അഭാവത്തിൽ കെ എൽ രാഹുലായിരുന്നു പരമ്പരയിൽ ഇന്ത്യയെ നയിച്ചത്. മൂന്ന് മത്സരങ്ങളിലും ഇന്ത്യ പരാജയപെട്ടതോടെ കെ എൽ രാഹുലിൻ്റെ ക്യാപ്റ്റൻസിയ്ക്കെതിരെ വിമർശനങ്ങൾ ഉയർന്നിരുന്നു.\nഅടുത്തിടെ നടന്ന അഭിമുഖത്തിൽ കോഹ്ലി ക്യാപ്റ്റൻ സ്ഥാനം ഒഴിഞ്ഞതോടെ ഇന്ത്യയ്ക്ക് അഗ്രഷനും ഊർജവും നഷ്ടപെട്ടോയെന്ന ചോദ്യത്തിന് മറുപടി പറയവേയാണ് കെ എൽ രാഹുലിനെ മഞ്ജരേക്കർ പിന്തുണച്ചത്.\n” കെ എൽ രാഹുലിൻ്റെ ക്യാപ്റ്റൻസിയെ ഇപ്പോൾ വിലയിരുത്തുന്നത് ശരിയല്ല. പിന്നെ കളിക്കളത്തിൽ കോഹ്ലി കാണിക്കുന്ന എനർജിയും സ്പിരിറ്റും, അതുകൊണ്ട് ആർ സി ബി യ്ക്ക് ഐ പി എല്ലിൽ എന്തുഗുണമാണ് ഉണ്ടായിട്ടുള്ളത്. ഐസിസി ടൂർണമെൻ്റിൽ നിർണായക നിമിഷങ്ങളിൽ അവൻ്റെ അഗ്രഷനും എനർജിയും ഇന്ത്യയ്ക്ക് ഗുണം ചെയ്തിട്ടുണ്ടോ ? കളിക്കളത്തിൽ കോഹ്ലിയോളം എനർജി എം എസ് ധോണിയ്‌ക്ക് ഉണ്ടായിരുന്നില്ല. എന്നാൽ വലിയ വിജയങ്ങൾ നേടുവാൻ ധോണിയ്‌ക്ക് സാധിച്ചു. അതുകൊണ്ട് തന്നെ വിരാട് വിജയിച്ചതും പരാജയപെട്ടതും അഗ്രഷൻ കാണിച്ചതുകൊണ്ടല്ല. ”\n” പ്ലേയിങ് ഇലവൻ്റെ അടിസ്ഥാനത്തിലാണ് ഞാൻ ക്യാപ്റ്റന്മാരെ വിലയിരുത്തുന്നത്. കോഹ്ലിയെ സംബന്ധിച്ചുള്ള പ്രശ്നവും അതുതന്നെയായിരുന്നു. കെ എൽ രാഹുലിൻ്റെ സമീപനത്തിൽ എനിക്കൊരു പ്രശ്നവും തോന്നുന്നില്ല. കളിക്കത്തിൽ കാണിക്കുന്ന എനർജിയേക്കാൾ പ്രധാനം വിജയമാണ്. ” സഞ്ജയ് മഞ്ജരേക്കർ പറഞ്ഞു.\nവിരാട് കോഹ്ലിയും ബിസിസിഐയും തമ്മിലുണ്ടായ അഭിപ്രായഭിന്നത രാഷ്ട്രീയമല്ലെന്നും എല്ലാ പിന്തുണയും കോഹ്ലിയ്ക്ക് ലഭിച്ചിരുന്നുവെന്നും എന്നാൽ ഐസിസി ടൂർണമെൻ്റുകൾ നേടാൻ സാധിക്കാതെ വന്നതാണ് കോഹ്ലിയ്ക്ക് തിരിച്ചടിയായതെന്നും സഞ്ജയ് മഞ്ജരേക്കർ കൂട്ടിച്ചേർത്തു.


നടക്കുന്നതിനിടയിൽ തലയിലേക്ക് വീണത് പൂച്ച; ബോധരഹിതനായി മധ്യവയസ്ക്കൻ, ഒടുവിൽ? | Cat Comes Crashing Down on Chinese Man’s Head from Sky, Knocks Him Unconscious\nനടക്കുന്നതിനിടയിൽ തലയിലേക്ക് വീണത് പൂച്ച; ബോധരഹിതനായി വൃദ്ധൻ, ഒടുവിൽ?\nമനോരമ ലേഖകൻ August 19, 2020 02:41 PM IST\nശൈത്യകാലത്ത് മഞ്ഞുവീഴ്ചയും ഇലകൾ കൊഴിയുന്നതുമൊക്കെ സാധാരണമാണ്. എന്നാൽ പൂച്ച മുകളിൽ നിന്ന് വീഴുന്നത് അസാധാരണമാണ്. നടപ്പാതയിലൂടെ നടന്നു പോകുന്നതിനിടയിൽ ഒരു വൃദ്ധന്റെ തലയിലേക്കാണ് പൂച്ച വന്നു വീണത്. വടക്കു കിഴക്കൻ ചൈനയിലെ ഹെയ്‌ലോങ്ജിയാങ് പ്രവിശ്യയിലാണ് അപൂർവ സംഭവം നടന്നത്. വളർത്തു നായയ്ക്കൊപ്പം നടക്കാനിറങ്ങി ഗാവോ ഫാങ്‍വ എന്ന വൃദ്ധന്റെ തലയിലേക്കാണ് മുകളിൽ നിന്ന് പൂച്ച വന്നു വീണത്.\nപൂച്ച വീണയുടൻ തന്നെ അയാൾ ബോധരഹിതനായി നിലംപതിച്ചു. സമീപത്തുള്ള കെട്ടിടത്തിൽ നിന്നും അബദ്ധത്തിൽ വീണതാകാം പൂച്ചയെന്നാണ് നിഗമനം. വീണയുടൻ പൂച്ച സമീപത്തുള്ള കെട്ടിടത്തെ ലക്ഷ്യമാക്കി ഓടി. ഒപ്പമുണ്ടായിരുന്ന നായ ആദ്യം ഭയന്നെങ്കിലും പിന്നീട് ഉടമയുടെ സമീപമെത്തി മണത്തു നോക്കുകയും കാരണക്കാരനായ പൂച്ചയുടെ നേർക്ക് കുരയ്ക്കുന്നതും കാണാം. സമീപത്തുണ്ടായിരുന്ന കെട്ടിടത്തിലെ സിസിടിവിയിൽ പതിഞ്ഞ ഈ ദൃശ്യമാണ് ഇപ്പോൾ സമൂഹമാധ്യമങ്ങളിൽ നിറയുന്നത്.\nബോധരഹിതനായ ഗാവോ ഫാങ്‍വയെ ഉടൻ തന്നെ ആശുപത്രിയിലേക്ക് മാറ്റി. 23 ദിവസത്തെ ചികിത്സയ്ക്ക് ശേഷമാണ് ഗാവോ ഫാങ്‍വയുടെ ആരോഗ്യം മെച്ചപ്പെട്ടത്. ഇദ്ദേഹത്തിന്റെ അയൽവാസിയുടെ പൂച്ചയാണിതെന്ന് തിരിച്ചറിഞ്ഞു. പൂച്ചയുടെ ആക്രമണത്തിൽ പരുക്കേറ്റതിനെ തുടർന്ന് നഷ്ടപരിഹാരമാവശ്യപ്പെട്ട് കേസ് ഫയൽ ചെയ്യാനുള്ള തീരുമാനത്തിലാണ് ഇപ്പോൾ ഗാവോ ഫാങ്‍വ.\nEnglish Summary: Cat Comes Crashing Down on Chinese Man’s Head from Sky, Knocks Him Unconscious


കുടുംബബന്ധം ശിഥിലമാവാതിരിക്കാന്….? - Boolokam\nHome Lifestyle കുടുംബബന്ധം ശിഥിലമാവാതിരിക്കാന്….?\nഏ. ക്യു. മഹ്ദി\nസ്‌നേഹം. അക്ഷരത്തിലും അര്‍ത്ഥത്തിലും മനോഹരമായ പദം. ഭൂമിയിലെ ഏറ്റവും നല്ല വികാരത്തിന്റെ പേരാണത്. മനുഷ്യന് സമൂഹ്യജീവിയായി മാറിയ നാള് മുതല് സ്‌നേഹമെന്ന വികാരത്തെക്കുറിച്ച് അവര് ബോധവാനായിക്കഴിഞ്ഞിരുന്നു. ബുദ്ധിയുടെയും ഭാവനയുടെയും വ്യത്യസ്ഥ പരിണാമഘട്ടങ്ങളില് ഓരോ കാലത്തും കലാകാരന്മാര് സ്‌നേഹത്തെ നിര്‍വ്വചിക്കാന് ശ്രമം നടത്തിയിട്ടുണ്ട്. കവികളും, എഴുത്തുകാരും, ചിത്രകാരന്മാരും വിവിധ നിറങ്ങളിലും ഭാവങ്ങളിലും ഭാവനകളിലും സ്‌നേഹത്തെ വ്യവഹരിച്ചു. പ്രേമവും പ്രണയവുമൊക്കെ ഈ വാക്കുകള്‍ക്കുള്ളില് ഒതുങ്ങി നിന്നു. മനുഷ്യജീവിതത്തില് സാത്വികമായ ഒരു ചാലക ശക്തിയായിത്തീര്‍ന്നു സ്‌നേഹം; ഒരു ജൈവചാലക ശക്തി. ഒരിക്കലും ഉപരിപ്ലവമായ ഒരു വികാരമായി അതു നിലനിന്നില്ല.\nമനുഷ്യബന്ധങ്ങളുടെ ആഴത്തിലേയ്ക്ക്, ആഴങ്ങളുടെ അനന്തത്തയിലേക്ക്, ഒരനുഭൂതിയായി അതു പടര്‍ന്നിറങ്ങി. കാലദേശങ്ങള്‍ക്ക് അതീതമായി, വര്‍ണ്ണ വര്‍ഗ്ഗ വ്യത്യാസങ്ങളുടെ ചക്രവാളങ്ങള്‍ക്കും അപ്പുറത്ത്, മുന്‍വിധികളില് നിന്നൊക്കെ മുക്തമായി, ഒരു വൈകാരിക പ്രവാഹമായി സ്‌നേഹം നിലനിന്നു. കുടുംബബന്ധങ്ങളില് ഉദാത്തമായ ഒരു വികാരാ നുഭൂതിയായി പടരുകയും, വ്യക്തിബന്ധങ്ങളിലെ ഇഴയടുപ്പം അത് വര്‍ദ്ധിപ്പിക്കുകയും ചെയ്തു.\nവ്യക്തികള് തമ്മിലാവുമ്പോള് സ്‌നേഹമെന്ന വിശുദ്ധവികാരത്തിന്റെ ഊഷ്മളത ഒരളവുകൂടി വര്‍ദ്ധിക്കുന്നു. എങ്കില് അയല്‍ക്കാര് തമ്മിലോ? സമൂഹങ്ങള് തമ്മില്? ദേശങ്ങള് ദേശങ്ങളുമായാണെങ്കിലോ? ഭൂഖണ്ഡവും ഭൂഖണ്ഡവും ………….?\nവേണ്ട അത്രയൊന്നും വ്യാപകമായി പോകണ്ട, സ്വന്തം ഗൃഹത്തില് പരസ്പരം സ്‌നേഹം പ്രാവര്‍ത്തികമാക്കുന്നതിനെപ്പറ്\nറി മാത്രം നമുക്കല്‍പ്പം ചിന്തിക്കാം.\nവ്യക്തികള് ചേരുമ്പോള് സമൂഹം ഉണ്ടാകുന്നുവേങ്കില് വ്യക്തിയും വ്യക്തിയും തമ്മിലുള്ള സ്‌നേഹബന്ധത്തിനും ഉണ്ടാകണമല്ലോ വ്യാപകമായ ഒരു മൗലികത. അതിലേറെ അര്‍ത്ഥവ്യാപ്തി, സ്ത്രീയും പുരുഷനും, അതെ ഭാര്യയും ഭര്‍ത്താവും തമ്മിലുള്ള ബന്ധത്തിന് ഉണ്ടാവുന്നു.\nമനുഷ്യന് ഒരു സാമൂഹ്യ ജീവിയാണ്. സമൂഹത്തിലാണ് കുടുംബങ്ങള് പിറവിയെടുക്കുന്നത്. കുടുംബത്തിലെ അംഗങ്ങളാകട്ടെ സമൂഹത്തിലെ വ്യക്തികള് മാത്രവും. സ്ത്രീപുരുഷ ഭേദമന്യേ കുടുംബജീവിതത്തില് നാമറിഞ്ഞിരിക്കേണ്ട, കഴിയുമെങ്കില് പാലിക്കേണ്ട, ചില കൊച്ചുകൊച്ചു കാര്യങ്ങള് പറയാന് ചെറിയൊരു ശ്രമം നടത്തുകയാണ് ഞാനിവിടെ.\nമാനുഷികമായ ഒരായിരം ദൗര്‍ബല്യങ്ങള്‍ക്കടിമയായ, സമൂഹത്തിലെത്തന്നെ ഒരംഗമെന്ന നിലയില്, ഒരുപക്ഷേ ഒരാത്മവിമര്‍ശനത്തിന്റെ നേര്‍ത്ത സ്പര്‍ശം എന്റെയീ വരികളില് കണ്ടുവെന്ന് വരാം. അതിലൂടെ താല്‍ക്കാലികമായ ഒരു കുറ്റസമ്മതമല്ലേ നടത്തുന്നതെന്നു ചോദിച്ചാലും ഞാനത് നിഷേധിക്കില്ല. സമൂഹത്തിന്റേതന്നെ ഭാഗമാണല്ലോ ദുര്‍ബലനായ ഈ ഞാനും നിങ്ങളുമൊക്കെ.\nസമൂഹത്തിലെ, എന്റെ മാതാവും ഭാര്യയും മകളും സഹോദരിയും ഉള്‍പ്പെടുന്ന സ്ത്രീവര്‍ഗ്ഗത്തെപ്പറ്റിയാണ് ഞാനിവിടെ സംസാരിച്ചു തുടങ്ങുന്നത്.\nഒരു സ്ത്രീയുടെ ജീവിതം അര്‍ത്ഥപൂര്‍ണ്ണമാകുന്നത് എപ്പോഴാണ്…? തീര്‍ച്ചയായും വിവാഹാനന്തരമാണത്, സന്തുഷ്ടകരമായ ഒരു ദാമ്പത്യ ജീവിതം ആസ്വദിക്കാന് കഴിയുമ്പോള് മാത്രം. പുരുഷന്റെ ആത്മാര്‍ത്ഥമായ സഹകരണം ഇതിന് കൂടിയേ തീരൂ. അടിസ്ഥാനപരമായി ഇതിനുവേണ്ടത് ഭാര്യാഭര്‍ത്താക്കന്മാര് തമ്മിലുള്ള മനസ്സുതുറന്ന സ്‌നേഹമാണ്, വിട്ടുവീഴ്ചയാണ്, ഉപാധിയില്ലാത്ത ധാരണയാണ്, പരസ്പര വിശ്വാസമാണ്.\nഎങ്കില്‍പ്പോലും ഏതോ ചില വിധേയത്വങ്ങള് പൊതുവേ ഇന്ന് സ്ത്രീകളെ ബന്ധനസ്ഥരാക്കുന്നുവോ എന്നെനിക്കു തോന്നിപ്പോകുന്നു.\nഈ ആധുനികകാലത്തും സ്ത്രീയ്ക്കുമേലുള്ള ചങ്ങലക്കെട്ടുകള് കൂടുതല് കൂടുതല് മുറുകിവരുന്നത് ഞാന് കാണുന്നു. അധികപക്ഷവും ഈ തടങ്കല് സൃഷ്ടിക്കപ്പെടുന്നത്, ബന്ധപ്പെട്ട പുരുഷന്മാരില് അപൂര്‍വ്വം ചിലരുടെയെങ്കിലും സ്വാര്‍ത്ഥഭാവം തലയുയര്‍ത്തുമ്പോഴോ, പുരുഷന്റെ ആധിപത്യം അന്ധമായി അടിച്ചേല്‍പ്പിക്കാന് ശ്രമിക്കപ്പെടുമ്പോഴോ ആണെന്നാണ് എനിക്കു തോന്നിയിട്ടുള്ളത്. പുരുഷന്റെ ഏകപക്ഷീയമായ ഈ ആധിപത്യം പൗരുഷത്തിന്റെ ലക്ഷണമാണെന്നു കരുതുന്നവരും കുറവല്ല.\nഅതവിടെ നില്‍ക്കട്ടെ, നമുക്കു വിഷയത്തിലേക്ക് വരാം. ചെറിയ ചെറിയ കലഹങ്ങള് ഉണ്ടാകാത്ത ഏതു വീടാണുള്ളത്, കുടുംബമാണുള്ളത്? അതും ജീവിതത്തിന്റേതന്നെ ഭാഗമാണെന്നിരിക്കെ, ഭാര്യാഭര്‍ത്താക്കന്മാരൊക്കെ ജീവിതകാലം മുഴുവന് ഒരലോസരവുമില്ലാതെ ദാമ്പത്യജീവിതം നയിക്കുന്നുവേന്നു പറയാനാവുമോ? ഒരു മണിക്കൂറോ, ഒരു രാത്രി നേരമോ കൊണ്ടു തീരാത്ത പ്രശ്‌നമോ, അകല്‍ച്ചയോ ഭാര്യാഭര്‍ത്താക്കന്മാര് തമ്മില് ഉണ്ടാവാന് പാടില്ല എന്ന് രണ്ടു കൂട്ടരും നിഷ്‌കര്‍ഷിക്കണം, തീരുമാനമെടുക്കണം.\nഭാര്യയുമായി ഒരിക്കലെങ്കിലും പിണങ്ങാനിടവരാത്ത ഒരു ഭര്‍ത്താവും ഉണ്ടാകില്ല എന്നു പറയുമ്പോള്, അത്, എന്റെ തന്നെ അനുഭവത്തില് നിന്നുള്ള അറിവാണോ എന്നു ചോദിച്ചാല്, അതെ എന്ന് ഞാന് തലകുലുക്കി സമ്മതിക്കും. നിരവധി തവണ, വിവിധ പ്രശ്‌നങ്ങള് ഞങ്ങള്‍ക്കിടയില് അഭിപ്രായവ്യത്യാസത്തിന്റെ സാഗരം തന്നെ തീര്‍ത്തിട്ടുണ്ട്. പിണക്കത്തിന്റെ നങ്കൂരം ഞങ്ങളപ്പോള് അഴിച്ചുവച്ചിട്ടുമുണ്ട്. ഒക്കെയും, തികഞ്ഞ സൗമ്യഭാവത്തില്, പരസ്പര ധാരണയോടും വീട്ടുവീഴ്ചാ മനോഭാവത്തോടും കൂടിയായിരുന്നു, കഴിയുമെങ്കില് അടുത്ത നിമിഷം സൗഹൃദം വീണ്ടെടുക്കാനാവും മട്ടില്.\nഭര്‍ത്താവിനെ പ്രകോപിപ്പിച്ച് പ്രഹരം ഇരന്നുവാങ്ങുന്ന മഹിളാരത്‌നങ്ങളും നമുക്കിടയില് ഇന്നുണ്ട്. എന്നാല്, നിസ്സാരമായ കലഹങ്ങള്‍ക്കിടയില്‍പ്പോലും ആവശ്യമെങ്കില് ഭാര്യയെ തല്ലാം എന്നൊരു നിയമവും നിര്‍ദ്ദേശവും ഉള്ളതായി ചില പുരുഷന്മാരെങ്കിലും സ്വയം ധരിച്ചുവച്ചിരിക്കുന്നതായും തോന്നുന്നു. പ്രഥമദൃഷ്ട്യാ തീരെ ചെറിയ കുറ്റങ്ങള്‍ക്കുപോലും ഭാര്യയെ ശിക്ഷിക്കുന്നതിന് ശാരീരിക മര്‍ദ്ദനമുറകള് ആവാം എന്നത് ചില ഭര്‍ത്താക്കന്മാരുടെയെങ്കിലും വികളമായ ധാരണ മാത്രമാണ്. നീതിരഹിതമായ പീഡനമാണെങ്കില് അതിനെതിരെ ന്യായാസനം ഇന്ന് സ്ത്രീക്ക് നിയമപരിരക്ഷ ഉറപ്പാക്കിയിട്ടുണ്ടെന്നത്, അവളെ സംബന്ധിച്ചിടത്തോളം ഒരനുഗ്രഹം തന്നെയാണ്. പക്ഷേ, നമ്മുടെ സ്ത്രീകള്, ഇതിന് നിയമത്തിന്റെ വഴി തേടാന് തുനിയുമോ? ഇന്ത്യാ രാജ്യത്തെങ്കിലും സ്ത്രീകള് പ്രതിരോധത്തിനു തുനിയുക എന്ന അവസ്ഥ വിരളമാണ്. അവള് ഒക്കെയും ഉള്ളിലമര്‍ത്തിയും പൊറുത്തും സഹിച്ചും കഴിഞ്ഞുകൂടുന്നതായാണ് കാണുന്നത്.\nഇതൊക്കെ സൂചിപ്പിക്കുമ്പോള് തന്നെ, മറ്റൊന്നൂകൂടി പറയാനാഗ്രഹിക്കുന്നു.\nകുടുംബപ്രശ്‌നങ്ങളുണ്ടാകുമ്പോള്, കലഹത്തിന് കാരണമായ കുറ്റങ്ങളൊന്നാകെ പുരുഷനുമേല് മാത്രം ചുമത്താന് പാടുള്ളതല്ല; അവിവേകികളായ ഭര്‍ത്താക്കന്മാര് സമൂഹത്തില് ഉണ്ടാവാമെങ്കില്‍പ്പോലും.\nസത്രീകളെപ്പറ്റി പറയുമ്പോള്, സ്വന്തം മകളോടു കാണിക്കുന്ന സ്‌നേഹവാത്സല്യങ്ങള് മകന്റെ ഭാര്യയ്ക്ക് നല്‍കാന് വിമുഖത കാട്ടുന്ന ചില അമ്മമാരെപ്പറ്റിയും പരാമര്‍ശിക്കാതെ വയ്യ. ആ മരുമകളും ഒരു അമ്മയുടെ മകളായി, സ്‌നേഹലാളനകളേറ്റു വളര്‍ന്ന ഒരു കുടുംബസാഹചര്യത്തില് നിന്നാണു വരുന്നതെന്നത്, ഈ ഭര്‍തൃമാതാവ് വിസ്മരിക്കുന്നു. അപ്പോള്, കുടുംബത്തില് പ്രശ്‌നങ്ങള് തലപൊക്കുകയായി. ചിലപ്പോള് മരുമകള് എന്ന ചെറുപ്പക്കാരിയാകട്ടെ, അമ്മായിയമ്മയോട് തെല്ലും സഹകരിക്കാനോ അഡ്ജസ്റ്റ് ചെയ്യാനോ കൂട്ടാക്കാതെ പ്രശ്‌നം കൂടുതല് സങ്കീര്‍ണ്ണമാക്കുന്നു. ഇതിനിടയില് കിടന്ന് നട്ടംതിരിയുന്ന പാവം ഭര്‍ത്താക്കന്മാരും നമുക്കിടയിലുണ്ട്.\nചില മക്കളുണ്ട്, ആണ്‍മക്കള്. അമ്മയേയും അച്ഛനേയും സ്‌നേഹിക്കരുതെന്നല്ല, സ്‌നേഹം കൊണ്ടവരെ പൊതിയണം, പൊന്നുപോലെ നോക്കുകയും വേണം.\nപക്ഷേ, സ്വന്തം അമ്മയോട്, സഹോദരിയോട്, അവരില് ചിലര് കാട്ടുന്ന അമിതവും അസാധാരണവുമായ അടുപ്പത്തിലൂടെ, വിധേയത്വത്തിലൂടെ, വിവാഹം കഴിച്ചുകൊണ്ടുവന്ന പെണ്ണിനെ, ബോധപൂര്‍വ്വമോ അല്ലാതെയോ അവഗണിക്കുന്നു, അല്ലെങ്കില് അങ്ങനെയൊരു തോന്നല് ആ പെണ്‍കുട്ടിയിലുളവാക്കുന്നു. ഇവിടെയും കുടുംബത്തില് പ്രശ്‌നങ്ങള് തലപൊക്കുന്നു. ഇവയൊക്കെയും ബുദ്ധിപൂര്‍വ്വം പ്രായോഗിക ബോധത്തോടെ കൈകാര്യം ചെയ്യാന് ശ്രമിക്കാതെ വരുമ്പോഴാണ്, ഓരോ അച്ഛനും അമ്മയും മകനും മകളും മരുമകളുമൊക്കെ കുടുംബത്തിലെ സ്വൈരജീവിതത്തില് അറിഞ്ഞോ അറിയാതെയോ പ്രശ്‌നങ്ങള് സൃഷ്ടിക്കുന്നത്.\nസ്ത്രീയും പുരുഷനും വിട്ടുവീഴ്ചയോടെ, സ്‌നേഹത്തോടെ, പരസ്പര ആദരവോടെ, മാത്രം പെരുമാറുക എന്നതാണ് ഇതിനുള്ള ഫലപ്രദമായ പരിഹാര മാര്‍ഗ്ഗം.\nഇനി, കുടുംബത്തിലെ ചില പ്രത്യേക അമ്മമാരെപ്പറ്റികൂടി ഇവിടെ പരാമര്‍ശിക്കേണ്ടിയിരിക്കുന്നു. മക്കളെ ആവോളം സ്‌നേഹിക്കുന്ന മാതൃരത്‌നമായിരിക്കും അവര്. പക്ഷേ, ഒരു നല്ല ഭാര്യയോ, സ്വസഹോദരങ്ങള്‍ക്ക് ഒരു നല്ല സഹോദരിയോ ആവാന് അവര്‍ക്കാവില്ല. ഒരു നല്ല അമ്മായിയമ്മ പോലും ആവാന് അവര്‍ക്കായില്ല എന്നു വരാം.\nപുരുഷന്മാരിലും ഉണ്ട് ചില വീരകേസരികള്. സഹകരിക്കാന് കൊള്ളാവുന്ന സ്‌നേഹ സമ്പന്നരായ ചങ്ങാതിമാരായിരിക്കും സമൂഹത്തില് അവര്. എന്നാല്, സ്വന്തം വീട്ടില് ഒരു നല്ല പിതാവോ, നല്ല ഭര്‍ത്താവോ, നല്ല ഒരു സഹോദരനോ ആവാന് ഇവര്‍ക്കാവില്ല.\nഇതിനോക്കെപ്പുറമെ, കുടുംബത്തിലെ സ്വൈരതയും ദാമ്പത്യത്തിലെ സ്വസ്ഥതയും അപ്പാടെ തകര്‍ത്തുകളയുന്ന ഒരണിയറശില്‍പി കൂടിയുണ്ട്, സംശയരോഗം എന്ന മഹാവില്ലന്. ഈ വിചിത്ര കഥാപാത്രം ഭാര്യയെയും ഭര്‍ത്താവിനെയും ഒപ്പം ആക്രമിക്കുന്നു. ഉറപ്പായി ഒരു മനശ്ശാസ്ത്രജ്ഞനെ കാണേണ്ട ഈ വിഷയത്തില് ദമ്പതികള് സ്വയം അതിനു തയ്യാറായി എന്നു വരില്ല. തങ്ങള്‍ക്കു ചികിത്സ വേണ്ട പ്രശ്‌നങ്ങളൊന്നുമില്ല എന്ന ഭാവമാവും രണ്ടുപേര്‍ക്കും. രണ്ടാളെയും ഡോക്ടറെ കാണിക്കാന് വീട്ടുകാര് ശ്രമിച്ചെന്നും വരില്ല. വിവാഹമോചനത്തില് വരെ അനായാസം ഇതു ചെന്നെത്താം.\nഇതിനോക്കെയുള്ള പരിഹാരമാര്‍ഗ്ഗം? പുരുഷനായാലും സ്ത്രീയായാലും പരിധി ലംഘിച്ചുള്ള അനഭിമത ഭാഷണങ്ങളും പെരുമാറ്റങ്ങളും പരമാവധി ഒഴിവാക്കി, സ്‌നേഹപൂര്‍വ്വം ഒരു ദാമ്പത്യജീവിതത്തിനു അടിത്തറ പാകുകയും പരസ്പരം വീട്ടുവീഴ്ചയും വിശ്വസ്തത്തയും പുലര്‍ത്തുകയും ചെയ്യുക.\nഇതിനിടയിലും വിസ്മരിക്കാന് പാടില്ലാത്ത ഒരു പ്രധാന കാര്യമുണ്ട്. ഏത് പുരുഷനും സ്ത്രീയ്ക്കും വിവാഹത്തിനു മുമ്പ് അവരുടേതായ ചില സ്വകാര്യതകള് ഉണ്ടായിരുവേന്നുവരാം. അതൊരു ചെറിയ പ്രേമമോ, ഏതെങ്കിലും ദുര്‍ബല നിമിഷത്തില് സംഭവിച്ച ലൈംഗിക കൈപ്പിഴയോ ആവാം. വിവാഹജീവിതം ആരംഭിക്കുന്നതോടെ അത്തരം എല്ലാ പഴയ വിഷയങ്ങള്‍ക്കും ഓര്‍മ്മയില് നിന്നും ചിന്തയില് നിന്നുപോലും പരിപൂര്‍ണ്ണ വിട നല്‍കണം. മധുവിധുവിന്റെ നിറം പിടിപ്പിച്ച ഊഷ്മള നിമിഷങ്ങള്‍ക്കിടയില് ചില ശുദ്ധഗതിക്കാര്, സ്വയം കുമ്പസാരക്കൂട്ടില് കയറിനിന്ന്, ഇണയോട് ഹൃദയം തുറക്കാറുണ്ട്. ഈയൊരവസ്ഥ ഇരുഭാഗത്തും ഉണ്ടാവാം. പഴയ ഏതോ സംഭവത്തിന്റെ പശ്ചാത്താപം നിറഞ്ഞ കുറ്റസമ്മതത്തിന്റെ കെട്ടഴിക്കുന്ന ആ നിമിഷം മുതല് പ്രശ്‌നങ്ങളുടെ സുനാമിത്തിരകള് ആ ബന്ധത്തെ ഉലച്ചു തുടങ്ങും. പിന്നീട് ഒരു രക്ഷയുമില്ല. മിക്കപ്പോഴും, വിശാലമനസ്‌കര് എന്നു സ്വയം ഭാവിക്കുന്ന ദമ്പതികളുടെ ബന്ധങ്ങളില്‍പോലും വിള്ളല് വീഴാന് നിമിഷങ്ങള് മാത്രം മതി.\nസൂക്ഷിക്കുക, പറയേണ്ടതുമാത്രം ഇണയോടു പറയുക. ഹൃദയം തുറക്കുമ്പോള് വിചാരബോധവും നിയന്ത്രണവും വേണം. എത്ര കുറ്റബോധം തോന്നിയാലും, സംഭവിച്ചുപോയ പഴയ പലതിന്റെയും ഓര്‍മ്മകള് എത്ര വേട്ടയാടിയാലും, അവയൊക്കെ ഉള്ളിന്റെ ഉള്ളറകളില് തന്നെ വിശ്രമിക്കട്ടെ എന്നു കരുതി മാറ്റിവയ്ക്കണം. എങ്കില് ദാമ്പത്യം ഐശ്വര്യപൂര്‍ണ്ണമായ ഒരന്തരീക്ഷത്തില് എത്തിച്ചേരുമെന്നതില് സംശയമില്ല.\nPrevious article‘മരഗതം ജഹാംഗിര്‍ഖാന്’\nNext articleഈ മഴക്കാലത്ത് ഒരു സ്‌പെഷ്യല് സുഖ ചികിത്സ ആയാലോ!!!


വിവാദമായ രവീന്ദ്രൻ പട്ടയങ്ങൾ റദ്ദാക്കാൻ തീരുമാനം; 45 ദിവസത്തിനുള്ളിൽ നടപടി പൂർത്തിയാക്കാൻ ഉത്തരവിറക്കി – Media Mangalam\nതിരുവനന്തപുരം: വിവാദമായ രവീന്ദ്രൻ പട്ടയങ്ങൾ റദ്ദാക്കാൻ സർക്കാർ തീരുമാനം. ഭൂമി പതിവ് ചട്ടങ്ങൾ ലംഘിച്ച് 1999ൽ ദേവികുളം താലൂക്കിൽ അനുവദിച്ച പട്ടയങ്ങളാണ് റദ്ദാക്കുന്നത്. 45 ദിവസത്തിനുള്ളിൽ നടപടി പൂർത്തിയാക്കാൻ ഇടുക്കി കലക്ടറെ ചുമതലപ്പെടുത്തിയാണ് സർക്കാർ ഉത്തരവ് ഇറക്കിയത്.\nസംസ്ഥാനത്ത് ഭൂമികയ്യേറ്റങ്ങളുമായി ബന്ധപ്പെട്ട് ഏറ്റവും ഉയർന്ന പേരാണ് രവീന്ദ്രൻ പട്ടയങ്ങൾ. 1999ൽ അഡീഷനൽ തഹസിൽദാറുടെ ചുമതല വഹിച്ചിരുന്ന ഡെപ്യൂട്ടി തഹസിൽദാർ എം ഐ രവീന്ദ്രൻ ഇറക്കിയ പട്ടയങ്ങൾ വൻവിവാദത്തിലായിരുന്നു. ഭൂമി പതിവ് ചട്ടങ്ങൾ ലംഘിച്ച് വാരിക്കോരി പട്ടയങ്ങൾ നൽകിയെന്നായിരുന്നു പരാതി. റവന്യുവകുപ്പ് നിയോഗിച്ച അഞ്ചംഗം സംഘം നാലുവർഷം നീണ്ട അന്വേഷണത്തിനൊടുവിലാണ് പട്ടയങ്ങൾ 64 ലെ കേരള ഭൂമി പതിവ് ചട്ടവും 77ലെ കണ്ണൻ ദേവൻ ഹിൽസ് ചട്ടവും ലംഘിച്ചാണ് നൽകിയതെന്ന് കണ്ടെത്തിയത്. ഈ സാഹചര്യത്തിലാണ് റദ്ദാക്കാനുള്ള റവന്യു പ്രിൻസിപ്പിൽ സെക്രട്ടറിയുടെ ഉത്തരവ്.\nഇടുക്കിയിലെ പല പാർട്ടി ഓഫീസുകൾക്കും രവീന്ദ്രൻ പട്ടയമാണെന്ന ആക്ഷേപം ഉണ്ടായിരുന്നു. പട്ടയം റദ്ദാക്കനുള്ള നീക്കങ്ങൾക്കെതിരെ എല്ലാ പാർട്ടികളും നേരത്തെ എതിർപ്പ് ഉയർത്തിയിരുന്നു. ഓരോ വില്ലേജിലും പ്രത്യേക സംഘത്തെ നിയോഗിച്ച് റദ്ദാക്കാനുള്ള നടപടി എടുക്കാനാണ് ഉത്തരവ്. പട്ടയം റദ്ദാക്കുന്ന സാഹചര്യത്തിൽ നിലവിലെ ഉടമൾക്ക് പുതിയ അപേക്ഷ വേണമെങ്കിൽ നൽകാം. ഇത് ഡെപ്യട്ടി തഹസിൽദാരും റവന്യും ഇൻസ്പെക്ടർമാരും അടങ്ങുന്ന സംഘം പരിശോധിക്കണം. 45 ദിവസത്തിനുള്ളിൽ നടപടികൾ തീർക്കണമെന്നാണ് ഉത്തരവ്. 18.6.2019 ലായിരുന്നു പട്ടയംങ്ങൾ പരിശോധിക്കാൻ റവന്യുവകുപ്പ് പ്രത്യേക സംഘത്തെ നിയോഗിച്ചത്.\nidukki kerala KERALA GOVERNMENT raveendran pattayam


ഡിജിപിയുടെ വാഹനത്തിന് മുകളില് കയറി ഇരുന്ന് പൊലീസുകാരുടെ കഴുത്തറുക്കുമെന്ന് ചെറുമകന്റെ ടിക് ടോക്; ആഭ - Samakalika Malayalam\nഡിജിപിയുടെ വാഹനത്തിന് മുകളില് കയറി ഇരുന്ന് പൊലീസുകാരുടെ കഴുത്തറുക്കുമെന്ന് ചെറുമകന്റെ ടിക് ടോക്; ആഭ്യന്തരമന്ത്രി വിവാദത്തില്; വിഡിയോ\nBy സമകാലിക മലയാളം ഡെസ്‌ക് | Published: 19th July 2019 08:59 AM |\nLast Updated: 19th July 2019 08:59 AM | A+A A- |\nഹൈദരാബാദ്; പൊലീസ് മേധാവിയുടെ ഔദ്യോഗിക വാഹനത്തിന് മുകളില് കയറിയിരുന്ന് തെലുങ്കാന ആഭ്യന്തര മന്ത്രിയുടെ ചെറുമകന്റെ ടിക് ടോക് വിഡിയോ. ആഭ്യന്തരമന്ത്രി മുഹമ്മദ് അലിയുടെ ചെറുമകന് ഫുര്‍ഖാന് അഹമ്മദാണ് സുഹൃത്തിനൊപ്പം ഡിബിപിയുടെ വാഹനത്തില് കയറിയിരുന്നത്. വിഡിയോ വൈറലായതോടെ രൂക്ഷ വിമര്‍ശനമാണ് ഉയരുന്നത്.\nഡിജിപിയുടെ ഔദ്യോഗിക വാഹനത്തില് കയറി ഇരുന്ന് പൊലീസ് ഉദ്യോഗസ്ഥനെ ഭീഷണിപ്പെടുത്തുന്ന രംഗമാണ് ചിത്രീകരിച്ചിരിക്കുന്നത്. ജീപ്പില് ഇരിക്കുന്ന ആളോട് മര്യാദയ്ക്ക് പെരുമാറിയില്ലെങ്കില് കഴുത്ത് കണ്ടിച്ചുകളയുമെന്നാണ് ടികി ടോക് വിഡിയോയില് ഫുര്‍ഖാന് പറയുന്നത്. എല്ലാ പൊലീസ് വാഹനങ്ങളും ഡിജിപിയുടെ പേരിലുള്ളതാണ്. ആഭ്യന്തര മന്ത്രിയ്ക്കായി അനുവദിച്ച പൊലീസ് വാഹനമാണ് വിഡിയോയില് കാണുന്നതെന്ന് പൊലീസ് വൃത്തങ്ങള് വ്യക്തമാക്കി.\nഎന്നാല് തന്റെ ചെറുമകനെ വെറുതെ ഒന്ന് ഇരുന്നൊള്ളൂ എന്നാണ് ആഭ്യന്തരമന്ത്രിയുടെ വിശദീകരണം. രണ്ട് ദിവസം മുന്‍പ് താന് ഒരു പരിപാടിയില് പങ്കെടുക്കാന് പോയെന്നും പ്രദേശവാസികളാണ് വിഡിയോ എടുത്തതെന്നുമാണ് മന്ത്രി പറയുന്നത്. അവരെ അന്വേഷിക്കുന്നുണ്ടെന്നും അദ്ദേഹം കൂട്ടിച്ചേര്‍ത്തു. സോഷ്യല് മീഡിയയില് മന്ത്രിയ്ക്കും ചെറുമകനും എതിരേ രൂക്ഷ വിമര്‍ശനമാണ് ഉയര്‍ത്തുന്നത്. മന്ത്രിയുടെ വീട്ടുകാര് ഇങ്ങനെയാണോ പൊലീസ് മേധിവിയോട് പെരുമാറുന്നത് എന്നാണ് ചോദിക്കുന്നത്.\nതെലുങ്കാന ആഭ്യന്തര മന്ത്രി പൊലീസ് മേധാവി ടിക് ടോക്


മലപ്പുറം ജില്ലയില് ടെസ്റ്റ് പോസിറ്റീവിറ്റി നിരക്ക് 14.06 ശതമാനം | Malappuram Life\nമലപ്പുറം ജില്ലയില് വ്യാഴാഴ്ച (ജൂണ് 17) 1,293 പേര്‍ക്ക് കോവിഡ് ബാധ സ്ഥിരീകരിച്ചു. 14.06 ശതമാനമാണ് ജില്ലയിലെ കോവിഡ് ടെസ്റ്റ് പോസിറ്റീവിറ്റി നിരക്കെന്ന് ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു. 1,568 പേര് വ്യാഴാഴ്ച രോഗവിമുക്തരായി. ഇതോടെ ജില്ലയില് കോവിഡ് ഭേദമായി സാധാരണ ജീവിതത്തിലേക്ക് തിരിച്ചെത്തിയവരുടെ എണ്ണം 3,07,969 പേരായതായും ജില്ലാ മെഡിക്കല് ഓഫീസര് വ്യക്തമാക്കി.\nരോഗബാധ സ്ഥിരീകരിച്ചവരില് 1,261 പേര് രോഗികളുമായി നേരിട്ടുള്ള സമ്പര്‍ക്കത്തിലൂടെ വൈറസ് ബാധിതരായവരാണ്. എട്ട് പേര്‍ക്ക് വൈറസ്ബാധയുണ്ടായതിന്റെ ഉറവിടം കണ്ടെത്താനായിട്ടില്ല. വിദേശ രാജ്യങ്ങളില് നിന്ന് ജില്ലയില് തിരിച്ചെത്തിയ നാല് പേര്‍ക്കും ഇതര സംസ്ഥാനങ്ങളില് നിന്നെത്തിയ 20 പേര്‍ക്കും രോഗബാധ സ്ഥിരീകരിച്ചിട്ടുണ്ട്. 37,544 പേര് ജില്ലയില് ഇപ്പോള് നിരീക്ഷണത്തില് കഴിയുന്നു. 10,902 പേരാണ് ചികിത്സയിലുള്ളത്.\nകോവിഡ് പ്രത്യേക ചികിത്സാ കേന്ദ്രങ്ങളായ ആശുപത്രികളില് 752 പേരും കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററുകളില് 246 പേരും 74 പേര് കോവിഡ് സെക്കന്‍ഡ് ലൈന് ട്രീറ്റ്മെന്റ് സെന്ററുകളിലുമാണ്. തദ്ദേശഭരണ സ്ഥാപനങ്ങള്‍ക്കു കീഴിലുള്ള പ്രത്യേക താമസ കേന്ദ്രങ്ങളായ ഡൊമിസിലിയറി കെയര് സെന്ററുളില് 652 പേരും ശേഷിക്കുന്നവര് വീടുകളിലും മറ്റുമായും നിരീക്ഷണത്തില് കഴിയുന്നു. ജില്ലയില് ഇതുവരെ 1,046 പേരാണ് കോവിഡ് ബാധിതരായി മരിച്ചത്.\nകോവിഡ് വ്യാപനം തടയുന്നതിന് സര്‍ക്കാര് നിര്‍ദേശപ്രകാരം ജില്ലാ ഭരണകൂടത്തിന്റെ ആഭിമുഖ്യത്തില് ആരോഗ്യ വകുപ്പ് കാര്യക്ഷമമായ നടപടികള് ജില്ലയില് തുടരുകയാണെന്ന് ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു. കോവിഡ് ടെസ്റ്റ് പോസിറ്റീവിറ്റി നിരക്ക് കുറച്ചു കൊണ്ടുവന്ന് പൊതുജനാരോഗ്യ സംരക്ഷണം ഉറപ്പാക്കുകയാണ് ലക്ഷ്യം. പൊതുജനങ്ങള് ഇതുമായി സഹകരിക്കണമെന്നും ജില്ലാ മെഡിക്കല് ഓഫീസര് അഭ്യര്‍ഥിച്ചു. പ്രതിദിന കണക്കുകളുടെ അടിസ്ഥാനത്തില് ജില്ലാ ഭരണകൂടവും ആരോഗ്യ പ്രവര്‍ത്തകരും നല്‍കുന്ന നിര്‍ദേശങ്ങള് കര്‍ശനമായി പാലിക്കണം. ആരോഗ്യ ജാഗ്രത ഉറപ്പു വരുത്തുന്നതില് അതീവ ശ്രദ്ധ വേണമെന്നും ഡോ. കെ. സക്കീന ഓര്‍മ്മിപ്പിച്ചു.\nലോക്ക് ഡൗണ് നിയന്ത്രണങ്ങളില് ഇളവുകള് നിലവില് വന്ന സാഹചര്യത്തില് രോഗ വ്യാപന സാധ്യത തിരിച്ചറിഞ്ഞുള്ള സമീപനമാണ് വേണ്ടത്. രണ്ട് മാസ്‌കുകളുടെ ശരിയായ ഉപയോഗം അത്യാവശ്യമാണ്. സാമൂഹ്യ അകലം ഉറപ്പാക്കുന്നതിലും കൈകള് സോപ്പും വെള്ളവുമുപയോഗിച്ചോ സാനിറ്റൈസര് ഉപയോഗിച്ചോ കൃത്യമായ ഇടവേളകളില് കഴുകി വൃത്തിയാക്കുന്നതിലും വീഴ്ച പാടില്ല. വീടുകളില് അതീവ ജാഗ്രത തുടരണമെന്നും ജില്ലാ മെഡിക്കല് ഓഫീസര് പറഞ്ഞു. ഏതെങ്കിലും വിധത്തിലുള്ള ആരോഗ്യ പ്രശ്നങ്ങളുണ്ടായാല് അടുത്തുള്ള ആരോഗ്യ കേന്ദ്രം, ജില്ലാതല കണ്‍ട്രോള് സെല്, ആരോഗ്യ പ്രവര്‍ത്തകര് എന്നിവരുമായി ഫോണില് ബന്ധപ്പെടണമെന്നും ഒരു കാരണവശാലും നേരിട്ട് ആശുപത്രികളില് പോകരുത്. ജില്ലാതല കണ്‍ട്രോള് സെല്ലില് വിളിച്ച് ലഭിക്കുന്ന നിര്‍ദേശങ്ങള് പൂര്‍ണമായും പാലിക്കണം.\nമലപ്പുറം ജില്ലയില് വ്യാഴാഴ്ച (ജൂണ് 17) പ്രാദേശികാടിസ്ഥാനത്തില് രോഗബാധിതരായവരുടെ എണ്ണം ചുവടെ ചേര്‍ക്കുന്നു,\nപെരുമണ്ണ ക്ലാരി 07\nമലപ്പുറം ജില്ലയില് 9,41,456 പേര് ഇതുവരെ കോവിഡ് പ്രതിരോധ വാക്സിന് സ്വീകരിച്ചു. ഇതില് 7,79,787 പേര്‍ക്ക് ഒന്നാം ഡോസും 1,61,669 പേര്‍ക്ക് രണ്ടാം ഡോസുമാണ് നല്‍കിയത്. കോവിഡ് വാക്സിന് വിതരണം ജില്ലയില് പുരോഗമിക്കുകയാണെന്ന് ജില്ലാ മെഡിക്കല് ഓഫീസര് ഡോ. കെ. സക്കീന അറിയിച്ചു.\n18 മുതല് 44 വയസ് വരെ പ്രായമുള്ള 1,14,910 പേര്‍ക്ക് ഒന്നാം ഡോസ് വാക്സിനും 3,032 പേര്‍ക്ക് രണ്ടാം ഡോസും നല്‍കി. 45 വയസിനു മുകളില് പ്രായമുള്ള 5,69,413 പേര്‍ക്ക് ആദ്യഘട്ട വാക്സിനും 99,331 പേര്‍ക്ക് രണ്ടാം ഘട്ട വാക്സിനുമാണ് നല്‍കിയിരിക്കുന്നത്. ആരോഗ്യ പ്രവര്‍ത്തകരില് 41,652 പേര്‍ക്ക് ഒന്നാം ഡോസും 28,602 പേര്‍ക്ക് രണ്ടാം ഡോസും നല്‍കി. കോവിഡ് മുന്നണി പോരാളികളില് 20,265 പേര്‍ക്ക് ഒന്നാം ഡോസും 17,804 പേര്‍ക്ക് രണ്ടാം ഡോസും ലഭ്യമാക്കി. പോളിംഗ് ഉദ്യോഗസ്ഥരില് 12,900 പേര് രണ്ടാം വാക്സിന് സ്വീകരിച്ചു. നേരത്തെ 33,547 പോളിംഗ് ഉദ്യോഗസ്ഥര്‍ക്ക് ആദ്യ ഘട്ട വാക്സിന് നല്‍കിയിരുന്നു.


ദൃശ്യം2തെലുങ്കിലേക്ക്; ചിത്രീകരണം മാർച്ചിൽ\nFeb 20, 2021, 04:36 pm IST\nകൊച്ചി: മോഹൻലാൽ- ജീത്തു ജോസഫ് കൂട്ടുകെട്ടിൽ പുറത്തിറങ്ങിയ ദൃശ്യം2മികച്ച പ്രതികരണം നേടി സ്‌ക്രീനിംഗ് തുടരുകയാണ്. ചിത്രം തെലുങ്കിലേക്ക് റീമേക്ക് ചെയ്യാനായി തയ്യാറെടുക്കുകയാണ് എന്നതാണ് ഏറ്റവും പുതുതായി പുറത്തുവന്നിരിക്കുന്ന വാർത്ത. ജീത്തു ജോസഫാണ് ഇക്കാര്യം ഔദ്യോഗികമായി പുറത്തുവിട്ടത്. വെങ്കിടേഷ് തന്നെയാണ് ചിത്രത്തിൽ നായകനായെത്തുന്നത്. താരത്തിനൊപ്പമുള്ള ചിത്രവും ജീത്തു ജോസഫ് പങ്കുവച്ചിട്ടുണ്ട്.\nചിത്രം തെലുങ്കിൽ നിർമ്മിക്കുന്നത് ആന്റണി പെരുമ്പാവൂർ തന്നെയായിരിക്കും. മീന തന്നെയായിക്കും രണ്ടാം ഭാഗത്തിലും നായികയായെത്തുന്നത്. ആശ ശരത്ത് അഭിനയിച്ച വേഷം നദിയ മൊയ്തു ചെയ്യുമെന്നാണ് റിപ്പോർട്ടുകൾ. ഒന്നാം ഭാഗം സംവിധാനം ചെയ്തിരുന്നത് ശ്രീപ്രിയയായിരുന്നു. ദൃശ്യത്തിന്റെ ആദ്യ ഭാഗം തെലുങ്കിൽ റിമേക്ക് ചെയ്തിരുന്നു.\nദൃശ്യത്തിന്റെ ആദ്യ ഭാഗം ഇതിനോടകം ആറ് ഭാഷകളിൽ റിമേക്ക് ചെയ്തിട്ടുണ്ട്. ആദ്യ ഭാഗം പുറത്തിറങ്ങി ഏറെ കാത്തിരിപ്പുകൾക്ക് ശേഷമാണ് രണ്ടാം ഭാഗം പുറത്തിറങ്ങിയത്.\nTelungu remake of Drishyam2is on . Starting in March.\nPosted by Jeethu Joseph on Saturday, February 20, 2021\n‘പല്ലൊട്ടി’ പാലക്കാട് ചിത്രീകരണം ആരംഭിച്ചു\nമമ്മൂട്ടിയുടെ വണ്ണിൽ വിജിലൻസ് ഡയറക്ടർ അലക്സ് തോമസായി കൃഷ്ണകുമാർ; ക്യാരക്ടർ പോസ്റ്റർ പുറത്തുവിട്ടു


പടയൊരുക്കത്തിന് ആളെ കൂട്ടാന് മലപ്പുറത്ത് നറുക്കെടുപ്പും സമ്മാനപദ്ധതിയും - Malappuram News - Malayalam news from Malappuram,acomplete portal from malappuram, local news from malappuram\nപടയൊരുക്കത്തിന് ആളെ കൂട്ടാന് മലപ്പുറത്ത് നറുക്കെടുപ്പും സമ്മാനപദ്ധതിയും\nമലപ്പുറം: പ്രതിപക്ഷ നേതാവ് രമേശ് ചെന്നിത്തല നയിക്കുന്ന യു ഡി എഫിന്റെ പയൊരുക്കം യാത്രക്ക് ആളെ കൂട്ടാന് മലപ്പുറത്ത് നറുക്കെടുപ്പും സമ്മാനപദ്ധതിയും. പയൊരുക്കം മലപ്പുറം എന്ന ഫേസ്ബുക്ക് പേജിലൂടെയാണ് സമ്മാന പദ്ധതിക്ക് ആളെ കൂട്ടുന്നത്. പേജിന് ലൈക്കടിച്ച്് പേജിലെ പോസ്റ്റിന് താഴെ ഫോണ് നമ്പര് കമന്റായിടുകയും പോസ്റ്റ് ഷെര് ചെയ്യുകയും ചെയ്യുന്നവരാണ് നറുക്കെടുപ്പില് പങ്കെടുക്കാനര്‍ഹര്. ഇവര്‍ക്കുള്ള സമ്മാനദാനം പടയൊരുക്കം മലപ്പുറത്തെത്തുന്ന സമയത്ത് നടത്തും. പ്രതിപക്ഷ നേതാവില് നിന്ന് സമ്മാനം നേടൂ എന്ന പ്രചരണത്തോടെയാണ് സമ്മാനപദ്ധതിയുടെ പരസ്യങ്ങള്. ആളെ കൂട്ടല് സമ്മാന പദ്ധതിയുടെ നറുക്കെടുപ്പ് 9ന് മുന് വിദ്യാഭ്യാസ മന്ത്രി പി കെ അബ്ദുറബ്ബ് നിര്‍വഹിക്കും.


യാത്രാ വേളകളില് സാങ്കേതികത ഉപയോഗിക്കുന്നവരില് ഇന്ത്യക്കാര് മുന്‍പിലെന്ന് സര്‍വേ • Suprabhaatham\nMay 3, 2018 | 12:50 pm IST\nദിനേനയുള്ള സോഷ്യല് മീഡിയ ലൈഫിന് ഇടവേള വരുന്നത് നാം യാത്ര പോവുമ്പോഴാണ്. എല്ലായിടത്തും സര്‍വീസ് പ്രൊവൈഡേഴ്‌സിന് ഉണ്ടാവണമെന്നില്ല. പക്ഷേ, നമുക്ക് നവമാധ്യമങ്ങളില് കയറാതിരിക്കാനുമാവില്ല. അതിനാല്, ഇതിനൊരു പരിഹാരമാണ് വൈഫൈ. ഫ്രീ വൈഫൈയോ, പേയബിള് വൈഫൈയോ ആവാം. സഞ്ചാരവേളകളില് ലോകത്ത് ഏറ്റവും കൂടുല് വൈഫൈ ഉപയോക്താക്കള് ഇന്ത്യക്കാരാണെന്ന് പുതിയ സര്‍വേ പഠനങ്ങള് വ്യക്തമാക്കുന്നത്. പ്രമുഖ ട്രാവല് ഏജന്റ് ആയ എക്‌സ്പീഡിയ നടത്തിയ സര്‍വേയിലാണ് ഈ വിവരങ്ങള് ഉള്ളത്.\nഅതു പോലെ യാത്രാ സംബന്ധിയായ മിക്ക കാര്യങ്ങളിലും സാങ്കേതികതയെ കൂട്ടുപിടിക്കുന്ന ഇന്ത്യക്കാരുടെ എണ്ണം വര്‍ധിച്ചുകൊണ്ടിരിക്കുന്നു. ഓണ്‍ലൈന് ആയി ചെക്-ഇന് ചെയ്യുന്നവര് ഇന്ത്യയില് 67 ശതമാനമാണെന്ന് സര്‍വേ പറയുന്നു. ഈ കണക്ക് ആഗോളതലത്തില് ഇത് ഏഴാം സ്ഥാനമാണ് ഇന്ത്യയ്ക്ക്. മൊബൈല് വഴി ബുക്ക് ചെയ്യുവരില് ഇന്ത്യക്കാര് ഒന്നാം സ്ഥാനത്താണ്. 18 ശതമാനം പേരും യാത്രാ സംബന്ധിയായ കാര്യങ്ങള് നടത്തുവാന് മൊബൈല് ഉപയോഗിക്കുന്നു.


നിഹാരിക കോനിഡേയും ചൈതന്യ ജൊന്നലഗെഡ്ഡയും വിവാഹിതരായി | CinemaTalkies\nനിഹാരിക കോനിഡേയും ചൈതന്യ ജൊന്നലഗെഡ്ഡയും വിവാഹിതരായി\nDecember 9, 2020 by Kiran K\nഇന്ന് ഉദയ്പൂരിലെ ഉദൈവിലാസ് കൊട്ടാരത്തിൽ നടന്ന ചടങ്ങിൽ നിഹാരിക കൊനിഡെലയും ചൈതന്യ ജോന്നലഗെദ്ദയും വിവാഹിതരായി. വിവാഹത്തിൽ ചിരഞ്ജീവി, പവൻ കല്യാൺ, അല്ലു അരവിന്ദ്, മക്കൾ എന്നിവരുൾപ്പെടെ മെഗാ കുടുംബം പങ്കെടുത്തു. അവരുടെ മഹത്തായ വിവാഹത്തിൽ നിന്നുള്ള ഫോട്ടോകൾ സോഷ്യൽ മീഡിയയിൽ പ്രചരിക്കുന്നു.\nഅവരുടെ കുടുംബാംഗങ്ങളും തെലുങ്ക് ചലച്ചിത്രമേഖലയിലെ സുഹൃത്തുക്കളും ദമ്പതികളെ വിവാഹത്തിന് എത്തി. നിഹാരിക വിവാഹത്തിന് ചുവപ്പും പച്ചയും നിറത്തിലുള്ള സാരി തിരഞ്ഞെടുത്തു. നിഹാരികയുടെ സഹോദരൻ വരുൺ തേജും അച്ഛൻ നാഗ ബാബുവും കല്യാണം മുഴുവൻ സംഘടിപ്പിച്ചു. നിഹാരികയുടെ കസിൻ സഹോദരന്മാരായ രാം ചരൺ, അല്ലു അർജുൻ, സായ് ധരം തേജ്, പഞ്ജ വൈഷ്ണവ് തേജ് എന്നിവർ മുഴുവൻ കുടുംബവുമായും കല്യാണ ചടങ്ങിൽ നിറഞ്ഞ് നിന്നു.\nഡിസംബർ9ന് രാവിലെ നിഹാരികയും ചൈതന്യയും അവരുടെ ഹൽദി ചടങ്ങ് നടത്തി. മഞ്ഞ നിറത്തിലുള്ള വസ്ത്രങ്ങൾ ധരിച്ച ഈ ദമ്പതികൾ എത്തിയത്. സെലിബ്രിറ്റി ഫോട്ടോഗ്രാഫർ ജോസഫ് രാധിക് ചിത്രീകരിച്ച ഇരുവരുടെയും അതിശയകരമായ ഫോട്ടോകൾ ഇന്റർനെറ്റിൽ വ്യാപകമായി പ്രചരിക്കുകയാണ് ഇപ്പോൾ.\nനിഹാരികയും ചൈതന്യയും ഡെസ്റ്റിനേഷൻ വെഡിങ് ആണ് തിരഞ്ഞെടുത്തത്. കുടുംബാംഗങ്ങൾക്ക് പുറമെ സംവിധായകൻ മെഹർ രമേഷ്, നടിമാരായ റിതു വർമ്മ, ലാവണ്യ ത്രിപാഠി എന്നിവരും വിവാഹത്തിൽ പങ്കെടുത്തു.\nകർണൻ നെപ്പോളിയൻ ഭഗത്‌സിംഗ് എന്ന ചിത്രത്തിലെ പുതിയ പോസ്റ്റർ റിലീസ് ചെയ്തു\nഹോളിവുഡ് ചിത്രം ‘വണ്ടർ വുമൺ 1984 ‘ൻറെ പുതിയ പോസ്റ്റർ പുറത്തിറങ്ങി


രജീഷ വിജയന്റെ 'ഫൈനല്‍സ്' ഓണത്തിന് തിയേറ്ററുകളിലെത്തും - Samrambam\nരജീഷ വിജയന് കേന്ദ്ര കഥാപാത്രമായി എത്തുന്ന ‘ഫൈനല്‍സ്’ എന്ന ചിത്രം ഓണത്തിന് തിയേറ്ററുകളിലെത്തും. ജൂണ് എന്ന സിനിമയുടെ വലിയ വിജയത്തിന് ശേഷം രജീഷ വിജയന് അഭിനയിക്കുന്ന പുതിയ ചിത്രമാണ് ‘ഫൈനല്‍സ്’. സ്‌പോര്‍ട്‌സ് പശ്ചാത്തലമാകുന്ന ചിത്രം സംവിധാനം ചെയ്യുന്നത് പിആര് അരുണാണ്.\nചിത്രത്തില് സൈക്ലിസ്റ്റായാണ് രജിഷ എത്തുന്നത്. ഒളിംപിക്‌സിനു തയാറെടുക്കുന്ന ആലീസ് എന്ന സൈക്ലിസ്റ്റിന്റെ വേഷമാണ് രജീഷയുടേത്. ചിത്രത്തില് പുതിയ മേക്കോവറാണ് രജിഷക്കുള്ളത്. നടന് മണിയന് പിള്ള രാജുവും പ്രജീവും ചേര്‍ന്നാണ് ചിത്രം നിര്‍മിക്കുന്നത്. സുരാജ് വെഞ്ഞാറമൂടാണ് രജീഷയുടെ പിതാവായി അഭിനയിക്കുന്നത്. ടിനി ടോം, സോനാ നായര് എന്നിവര് ചിത്രത്തിലെ പ്രധാന വേഷങ്ങള് കൈകാര്യം ചെയ്യുന്നു. കൈലാസ് മേനോന് സംഗീതം ഒരുക്കുന്ന ചിത്രത്തില് നടി പ്രിയ വാര്യര് ഒരു ഗാനമാലപിക്കുന്നുണ്ട്.\nPrevious ഇലക്ട്രിക് ഓട്ടോ, ഇന്ത്യയിലെ വില്‍പ്പനയില് വന് മുന്നേറ്റം\nNext ദിലീപിന്റെ സഹോദരന് സംവിധായകനാകുന്നു\nമാക്ട സദാനന്ദ പുരസ്‌കാരം സംവിധായകന് സക്കരിയക്ക്\nമാക്ട’ നല്‍കുന്ന പ്രഥമ സദാനന്ദ പുരസ്‌കാരം സംവിധായകന് സക്കരിയക്ക്. മലയാള സിനിമ സാങ്കേതിക പ്രവര്‍ത്തകരുടെ സാംസ്‌കാരിക കൂട്ടായ്മയായ ‘മാക്ട’ 25 വര്‍ഷം പൂര്‍ത്തിയാക്കുന്ന വേളയിലാണ് പുരസ്‌കാരം ഒരുക്കിയത്. 10,001 രൂപയും മെമൊന്റോയും അടങ്ങുന്നതാണ് പുരസ്‌കാരം. ഏറ്റവും മികച്ച നവാഗത സംവിധായകനാണ് പുരസ്‌കാരം\nഅധ്യയനത്തിന്റെ സ്ഥിരം വഴികളില് നിന്നും വേറിട്ടൊരു സഞ്ചാരം. പരമ്പരാഗത ക്ലാസ്‌റൂം സങ്കല്‍പ്പങ്ങളുടെ പൊളിച്ചെഴുത്ത്. വിഖ്യാത നാടകകൃത്ത് ഗിരീഷ് കര്‍ണാടിന്റെ ഹയവദന എന്ന നാടകത്തിന്റെ ഏകപാത്ര അവതരണം ഇത്തരത്തില് പഠനവും അവതരണവും അപഗ്രഥനവും ഒന്നിച്ചു കൊണ്ടുപോകുകയായിരുന്നു. കാലടി ശ്രീ ശങ്കര കോളേജിലെ ഇംഗ്ലിഷ്\nപേരന്‍പ് ഫെബ്രുവരി ഒന്നിന് റിലീസ് ചെയ്യും\nചലച്ചിത്രമേളകളില് പ്രേക്ഷകപ്രീതി നേടിയ പേരന്‍പ് ഫെബ്രുവരി ഒന്നിനു റിലീസ് ചെയ്യും. അമുദവന് എന്ന ടാക്‌സി ഡ്രൈവറുടെ വേഷത്തിലാണു ചിത്രത്തില് മമ്മൂട്ടി എത്തുന്നത്. ദേശീയ അവാര്‍ഡ് ജേതാവായ റാം ആണു ചിത്രത്തിന്റെ സംവിധാനം. കഴിഞ്ഞയാഴ്ച്ച ചിത്രത്തിന്റെ ട്രെയിലര് റിലീസ് ചെയ്തപ്പോള് വന് സ്വീകാര്യതയാണു


emalayalee.com - കാട്ടില് നിന്ന് കണ്ടെത്തിയ പെണ്‍കുട്ടി യെ വളര്‍ത്തിയത് കുരങ്ങുകളുമല്ല!\nകാട്ടില് നിന്ന് കണ്ടെത്തിയ പെണ്‍കുട്ടി യെ വളര്‍ത്തിയത് കുരങ്ങുകളുമല്ല!\nഉത്തര്‍പ്രദേശിലെ കാതരിയങ്കാട് വന്യജീവി സങ്കേതത്തിലെ കാട്ടില് നിന്ന് തനിച്ചു ഒരുപെണ്‍കുട്ടി യെ കണ്ടെത്തിയതിന് പിന്നാലെ,കുരങ്ങന്മാര് വളര്‍ത്തിയ പെണ്‍കുട്ടി നടക്കുന്നത് നാലുകാലിലാണെന്നും കുരങ്ങന്മാരെപ്പോലെ ശബ്ദിക്കുകയും ചേഷ്‌ഠകള് കാണിക്കുകയും അടുത്തേക്കു ചെല്ലുന്നവരെ ഉപദ്രവിക്കുകയും ചെയ്യുന്നുവെന്നു നിരവധി കഥകളും വാര്‍ത്തകളില് നിറഞ്ഞു.\nകാട്ടില് നിന്നും നഗ്‌നയായ നിലയിലാണ് അവളെ കണ്ടെത്തിയതെന്നാണ് ആദ്യം വന്ന വാര്‍ത്ത. എന്നാല് സംഭവത്തിലെ സത്യാവസ്ഥ ഇതൊന്നുമല്ലെന്നാണ് ഇപ്പോള് പുറത്തു വന്നിരിക്കുന്നത്.\nരണ്ടുമാസം മുന്‍പ് കടര്‍ന്യാഘട്ട് വന്യജീവിസങ്കേതത്തില് നിന്നും പെണ്‍കുട്ടിയെ കണ്ടെത്തിയ സംഘത്തിലെ ഹെഡ്‌കോണ്‍സ്റ്റബിള് സര്‍വജീത് യാദവ് ആണ് ഈ വന്ന വാര്‍ത്തകളെല്ലാം വാസ്‌തവവിരുദ്ധമാണെന്ന് പറയുന്നത്.\nമാധ്യമങ്ങള് റിപ്പോര്‍ട്ട് ചെയ്‌തതുമായി യാതൊരു ബന്ധവുമില്ലാത്ത സംഭവമാണിതെന്ന് അദ്ദേഹം പറഞ്ഞു. തങ്ങള് അവളെ കണ്ടെത്തുന്ന സമയത്ത് അവള് ഒരു ഉടുപ്പും അടിവസ്‌ത്രങ്ങളും ധരിച്ചിരുന്നു. വളരെ ക്ഷീണിതയായി കാണപ്പട്ടെ അവള് ഞങ്ങളെ കണ്ടതോടെ മാറിപ്പോകുന്നുണ്ടായിരുന്നു. അവള് നഗ്‌നയായിരുന്നില്ല, അവിടെയെങ്ങും കുരങ്ങന്മാരും ഉണ്ടായിരുന്നില്ല.\nഅവള് കൈകള് കൂടി ഉപയോഗിച്ചാണ് നടന്നിരുന്നതെന്ന വാര്‍ത്ത എങ്ങനെയാണ് പരന്നതെന്ന് തനിക്കറിയില്ലെന്നും അദ്ദേഹം പറഞ്ഞു.\nഅവള് തന്റെ മാതാപിതാക്കളാല് തന്നെ അവിടെ ഉപേക്ഷിക്കപ്പെടിരിക്കാമെന്നാണ് കരുതുന്നത്. മാനസികമായി വളര്‍ച്ചയെത്താത്ത പെണ്‍കുട്ടി ഭാരമായതോടെ അവര് ഉപേക്ഷിച്ചു പോയതാകാം. അതീവ ക്ഷീണിതായതിനാല് നടക്കാന് പാടുപെട്ടതിനാല് കൈകുത്തി പോയതാകാം, അതാണ് പിന്നീട് നാലുകാലില് നടക്കുന്നുവെന്ന് പ്രചരിക്കാന് കാരണമായത്.\nപെണ്‍കുട്ടിയെ കണ്ടെത്തിയ സ്ഥലത്തു നിന്നും മുപ്പതു മീറ്റര് ഇപ്പുറത്തായി ഫോറസ്റ്റ് ഡിപ്പാര്‍ട്ട്‌മെന്റിന്റെ ഔട്ട്‌പോസ്റ്റ് ഉള്ളതാണ്. തങ്ങളും ഇതുവരെയും ഇങ്ങനെയൊരു കുട്ടിയെ കണ്ടിട്ടില്ലെന്ന് വനം ഉദ്യോഗസ്ഥര് പറയുന്നു. പെണ്‍കുട്ടി വനത്തില് വളര്‍ന്നതാണെന്നതിന് ഒരുശതമാനം പോലും സാധ്യതയില്ലെന്ന് ഡിവിഷണല് ഫോറസ്റ്റ് ഓഫീസറായ ജിഹി സിങ് പറയുന്നു.\nമോട്ടിപൂര് റേഞ്ചിലെ എല്ലാ ഉദ്യോഗസ്ഥരുമായും താന് വിഷയം സംസാരിച്ചിരുന്നു, അവള് വനത്തിലാണ് കഴിഞ്ഞതെങ്കില് ഇതിനുള്ളില് തന്നെ ഉദ്യോഗസ്ഥരുടെ കണ്ണില്‍പെടേണ്ടതായിരുന്നുവെന്ന് അദ്ദേഹം പറയുന്നു. മൃഗങ്ങളുടെ സുരക്ഷിതത്വം പരിഗണിച്ച് നൂറോളം ക്യാമറകള് വനത്തില് സ്ഥാപിച്ചിട്ടുണ്ടെന്നും ഏതെങ്കിലും ഒരു ക്യാമറയിലെങ്കിലും അവളുടെ ദൃശ്യങ്ങള് പതിഞ്ഞേനെയെന്നും അദ്ദേഹം പറഞ്ഞു.\nപെട്രോളിങ്ങിനിറങ്ങിയ വനം വകുപ്പ് ജീവനക്കാരാണ് കുട്ടിയെ ആദ്യം കണ്ടത്. മാനസിക വൈകല്യം നേരിടുന്ന പെണ്‍കുട്ടികളും സമാനരീതിയില് പ്രതികരിക്കുമെന്നും ബാഹ്‌റായ്‌ച് ആശുപത്രിയിലെ ഡോക്ടര് ഡികെ സിങ് പറയുന്നു.\nബഹ്‌റായ്‌ച് ജില്ലാ ആശുപത്രിയില് ചികിത്സയിലായിരുന്ന പെണ്‍കുട്ടിയെ ശനിയാഴ്‌ച മാനസിക വൈകല്യം നേരിടുന്നവര്‍ക്കുള്ള ലക്‌നൗവിലെ നിര്‍വാണ് ആശുപത്രിയില് പ്രവേശിപ്പിച്ചിരിക്കുകയാണ്.


‘ലിറ്റില് റാംപ്’: രണ്ട് വീട്ടമ്മമാരുടെ വിജയകഥ – Future Kerala :\n‘ലിറ്റില് റാംപ്’: രണ്ട് വീട്ടമ്മമാരുടെ വിജയകഥ\nതൃശൂര് ചാവക്കാട്ടുള്ള അസ്‌ന മൊഹമ്മദ് ഷാജിലും ഷബാന നൗഷദ് അലിയും സാധാരണ വീട്ടമ്മമാരാണ്. ഇരുവരും അയല്‍ക്കാര്. കോഴിക്കോട് സ്വദേശിനിയായ അസ്‌ന വിവാഹം കഴിഞ്ഞെത്തിയപ്പോഴാണ് ഷബാനയെ പരിചയപ്പെടുന്നത്. എല്ലാ സ്ത്രീകളെയും പോലെ വീട്ടില് കുടുംബവും കുട്ടികളുമായി സന്തോഷത്തോടെ കഴിയുന്നവര്.\nവൈകുന്നേരങ്ങളില് ഇരുവരും വെറുതെ സംസാരിച്ചിരിക്കും. വെറുതെ വീട്ടില് ഇരുന്ന് ബോറടിക്കുന്നതിനെ കുറിച്ച് ഒരുദിവസം സംസാരിച്ചപ്പോഴാണ് എന്തെങ്കിലും സംരംഭം തുടങ്ങിയാലോ എന്ന ചിന്ത ഉണ്ടായത്. തങ്ങളുടെ വിനോദം ജോലിയാക്കി മാറ്റാന് അസ്‌നയും ഷബാനയും തീരുമാനിച്ചത്. ഫാഷന് ഡിസൈനിംഗ് പഠിച്ചിട്ടുണ്ട്. വരയ്ക്കാനും ഡിസൈന് ചെയ്യാനും കഴിവുണ്ട്. തയ്യലും ഏകദേശം അറിയാം. എങ്കില് പിന്നെ വസ്ത്രങ്ങള് രൂപകല്‍പ്പന ചെയ്താലോ എന്ന ചര്‍ച്ചയായി. തയ്യല്‍ക്കടയായി തുടങ്ങാതെ വ്യത്യസ്തമായ സംരംഭമായിരിക്കണം തങ്ങളുടേതെന്ന ആശയത്തില് നിന്നും ലിറ്റില് റാംപ് എന്ന ഫേസ്ബുക്ക് പേജ് ഉദയം ചെയ്തത്. കുട്ടികള്‍ക്കുള്ള വസ്ത്രങ്ങള് കടകളില് പോയി എടുക്കാന് വളരെ പ്രയാസമാണ്. മാത്രമവുമല്ല നല്ല വിലയും ഉണ്ടാകും. അവര്‍ക്കായി വസ്ത്രങ്ങള് തയ്‌ച്ചെടുക്കണമെന്ന് വിചാരിച്ചാല് അത്ര പെര്‍ഫെക്ടായി കിട്ടുകയുമില്ല. ഈ പോരായ്മകള് പരിഹരിക്കണമെന്ന ലക്ഷ്യത്തോടെ ലിറ്റില് റാംപ് എന്ന സംരംഭത്തിന് തുടക്കം കുറിച്ചു. കുട്ടികളുടേതായതിനാലാണ് ലിറ്റില് റാംപ് എന്ന പേരിട്ടത്. പേര് നിര്‍ദേശിച്ചതാകട്ടെ ഷബാനയുടെ ഭര്‍ത്താവ് നൗഷാദും.\nതയ്യല്‍ക്കട സ്ഥാപിക്കാതെ ഉപഭോക്താക്കളഉമായി നേരിട്ട് ഇവര് ആശയവിനിമയം നടത്തുന്നില്ല. സോഷ്യല്‍മീഡിയയുടെ കാലമായതുകൊണ്ട് ഫെയ്‌സ്ബുക് പേജ് വഴിയാണ് അസ്‌നയും ഷബാനയും ഉപഭോക്താക്കളുടെ ആവശ്യങ്ങള് അറിയുന്നത്. ആവശ്യക്കാര് ഫെയ്‌സ്ബുക്കില് തങ്ങള്‍ക്ക് വേണ്ടതെന്താണെന്ന് ഇവരോട് പറയും. ചിലര് ഡിസൈന് പറഞ്ഞു കൊടുക്കും. ചിലര് അളവ് മാത്രം കൊടുത്ത് വസ്ത്രം രൂപകല്‍പ്പന ചെയ്യാന് ഇവരോട് ആവശ്യപ്പെടും.\nആദ്യം കുട്ടികളുടെ വസ്ത്രങ്ങളാണ് രൂപകല്‍പ്പന ചെയ്തു കൊടുത്തതെങ്കിലും ഇവരുടെ കഴിവ് കണ്ട് നിരവധി സ്ത്രീകളും കൗമാരക്കാരും അവര്‍ക്ക് ഇണങ്ങുന്ന വസ്ത്രങ്ങള് രൂപകല്‍പ്പന ചെയ്യാന് ആവശ്യപ്പെട്ട് എത്തിത്തുടങ്ങി. 2014ലാണ് വില്‍പ്പന ആരംഭിച്ചത്. പിന്നീടങ്ങോട്ട് ജൈത്രയാത്ര തുടങ്ങുകയായിരുന്നു ലിറ്റില് റാംപ്. തുണിയുടെ പ്രത്യേകത അനുസരിച്ചും രൂപകല്‍പ്പന അനുസരിച്ചും വസ്ത്രങ്ങളുടെ വിലയില് മാറ്റം വരാറുണ്ട്. ഉപഭോക്താക്കളില് നിന്നും നല്ല രീതിയിലുള്ള പ്രതികരണമാണ് ലഭിക്കുന്നതെന്നും വലിയ സ്വീകാര്യത അവര്‍ക്കിടയില് നേടിയെടുക്കാന് തങ്ങള്‍ക്ക് സാധിച്ചെന്നും ഷബാന പറയുന്നു. ഡിസൈനിങിലും സ്റ്റിച്ചിങിലും നിര്‍മാണത്തിലും തങ്ങള് പ്രത്യേകത വരുത്തുന്നുണ്ടെന്നും ഷബാന പറഞ്ഞു.\nഎറണാകുളം, ബെംഗളൂരു, കോഴിക്കോട് തുടങ്ങിയിടങ്ങളില് നിന്നെല്ലാമാണ് വസ്ത്രത്തിനുള്ള മെറ്റീരിയലുകള് കണ്ടെത്തുന്നത്. നല്ല ക്വാളിറ്റിയുള്ള മെറ്റീരിയല് മാത്രമാണ് തങ്ങള് തെരെഞ്ഞെടുക്കുന്നതെന്ന് ഇവര് പറയുന്നു. ഫേസ്ബുക് പേജ് കണ്ട് വസ്ത്രങ്ങള് ഇഷ്ടപ്പെട്ട് കേരളത്തിന് നിന്നു മാത്രമല്ല ബെംഗളൂരു ഉള്‍പ്പടെയുള്ളവിടഹ്ങളില് നിന്ന് ഉപഭോക്താക്കള് എത്താറുണ്ട്.\nഒഴിവുവേളകളിലാണ് ഇവര് ലിറ്റില് റാംപിനു വേണ്ടി പ്രവര്‍ത്തിക്കുന്നത്. ഓണം, ക്രിസ്തുമസ് തുടങ്ങിയ ഉത്സവ സീസണുകളില് ഉപഭോക്താക്കളുടെ എണ്ണവും വര്‍ധിക്കാറുണ്ടെന്ന് ഷബാന ചൂണ്ടിക്കാട്ടുന്നു. ഇപ്പോള് മൂന്ന് ടെയ്‌ലര്‍മാര് ലിറ്റില് റാംപിനു വേണ്ടി ജോലി ചെയ്യുന്നുണ്ട്. കുടുംബവും ഇവര്‍ക്ക് എല്ലാവിധ പിന്തുണയുമായി ഇവര്‍ക്കൊപ്പമുണ്ട്.\nവെറുതെ വീട്ടില് ഇരുന്ന് സമയം പാഴാക്കാതെ ഹോബി തൊഴിലാക്കി മാറ്റാമെന്നും അതിലൂടെ സ്വയംപര്യാപ്തത നേടാമെന്നും ഇവര് കാണിച്ചു തരുന്നു. മറ്റുള്ള സ്ത്രീകള്‍ക്ക് ഒരു മാതൃകയാണ് ഷബാനയും അസ്മയും അവരുടെ കുഞ്ഞു സംരംഭം ലിറ്റില് റാംപും.\nTags:\tAsna, FB, little ramp, Shabana, textile designers


IPL 2018, CSK vs SRH Live Cricket Score: Ambati Rayudu scores century CSK won by 8 wickets റായിഡു തകർത്തടിച്ചു; ചെന്നൈ പ്ലേ ഓഫിൽ; ഹൈദരാബാദിന്റെ പേരുകേട്ട ബോളിങ് നിര കാഴ്‌ചക്കാരായി\nIpl 2018 Csk Vs Srh Live Cricket Score Ambati Rayudu Scores Century Csk Won By 8 Wickets\nIPL 2018, CSK vs SRH: റായിഡു തകർത്തടിച്ചു; ചെന്നൈ പ്ലേ ഓഫിൽ; ഹൈദരാബാദിന്റെ പേരുകേട്ട ബോളിങ് നിര കാഴ്‌ചക്കാരായി\nIPL 2018, CSK vs SRH: ഷെയ്ൻ വാട്സണും അമ്പാട്ടി റായിഡുവും ഒന്നാം വിക്കറ്റിൽ 134 റൺസ് നേടി\nMay 14, 2018 10:15:15 am\nIPL 2018, CSK vs SRH: പുണെ: സൺറൈസേഴ്സ് ഹൈദരാബാദിന്റെ പേരുകേട്ട ബോളിങ് നിരയെ കാഴ്ചക്കാരാക്കി ഐപിഎല്ലിൽ ചെന്നൈ സൂപ്പർ കിങ്സിന്റെ വിജയം. ഹൈദരാബാദ് കുറിച്ച 180 റൺസിന്റെ കൂറ്റൻ വിജയലക്ഷ്യം 19-ാം ഓവറിൽ രണ്ട് വിക്കറ്റ് മാത്രം നഷ്ടപ്പെടുത്തി ചെന്നൈ മറികടന്നു.\nസെഞ്ചുറി നേടിയ അമ്പാട്ടി റായിഡുവിന്റെയും അർധ സെഞ്ചുറി നേടിയ ഷെയ്ൻ വാട്സണിന്റെയും കരുത്തിലാണ് ചെന്നൈ വിജയം നേടിയത്. റായിഡു 62 പന്തിൽ 100 റൺസ് നേടി. വാട്‌സൺ 35 പന്തിൽ 51 റൺസ് നേടി പുറത്തായി.\nഹൈദരാബാദിന്റെ പേരുകേട്ട ബോളിങ് നിരയെ നോക്കുകുത്തിയാക്കിയാണ് ചെന്നൈ സൂപ്പർ കിങ്സിന്റെ ഓപ്പണർമാർ ബാറ്റ് വീശിയത്. ഒന്നാം വിക്കറ്റിൽ വാട്‌സണും റായിഡുവും ചേർന്ന് 134 റൺസ് കൂട്ടിച്ചേർത്തു. വാട്‌സൺ പുറത്തായതിന് പിന്നാലെ റെയ്‌നയും രണ്ട് റൺസിന് പുറത്തായി. പിന്നാലെയെത്തിയ ക്യാപ്റ്റൻ മഹേന്ദ്ര സിങ് ധോണിക്ക് ഒപ്പം ചേർന്ന് റായിഡു വിജയം പൂർത്തിയാക്കുകയായിരുന്നു. ധോണി 14 പന്തിൽ 20 റൺസ് നേടി.\nആദ്യം ബാറ്റ് ചെയ്ത ഹൈദരാബാദ് ഓപ്പണർ ശിഖർ ധവാന്റെയും നായകൻ കെയ്ൻ വില്യംസണിന്റെയും നേതൃത്വത്തിലാണ് മികച്ച സ്കോർ നേടിയത്. ധവാൻ 10 ഫോറും മൂന്ന് സിക്‌സുമടക്കം 79 റൺസ് നേടിയപ്പോൾ വില്യംസൺ അഞ്ച് ഫോറും രണ്ട് സിക്‌സുമടക്കം 51 റൺസ് നേടി.\nഇതോടെ ഹൈദരാബാദും ചെന്നൈയും നേർക്കുനേർ ഏറ്റുമുട്ടിയ എട്ട് മൽസരങ്ങളിൽ ചെന്നൈയുടെ വിജയം ആറെണ്ണമായി ഉയർന്നു. ഇതുവരെ രണ്ട് വട്ടം മാത്രമേ ഹൈദരാബാദിന് വിജയം സ്വന്തമാക്കാൻ സാധിച്ചുളളൂ.\nTags: Chennai Super Kings, IPL 2018, Sunrisers Hyderabad\nIPL 2018 MI vs RR in Mumbai: “മുംബൈ ആദ്യം ബാറ്റ് ചെയ്യട്ടെ,” മരണക്കളിയിൽ രാജസ്ഥാന് ടോസ്\nIPL 2021: ധോണി ക്ലീൻ ബൗൾഡ്; സിഎസ്‌കെയിൽ മികച്ച പ്രകടനവുമായി ഇരുപത്തിരണ്ടുകാരൻ\nSRH Preview: കരുത്തരിൽ കരുത്തർ; കിരീടമുറപ്പിക്കാൻ വാർണറിന്റെ പുലിക്കുട്ടികൾ\nഭുവിയുടെ തിരിച്ചുവരവ് ബോളിങ് നിരയുടെ ആഴം കൂട്ടും, ടീം സന്തുലിതം: ഡേവിഡ് വാര്‍ണര്


കർഷകബില്ലിനെതിരെ പ്രതിഷേധം; എംപിമാരെ പുറത്താക്കി - Janayugom Online\nHome / News / India / കർഷകബില്ലിനെതിരെ പ്രതിഷേധം; എംപിമാരെ പുറത്താക്കി\nപുറത്താക്കപ്പെട്ട എം പിമാര് പാർലമെന്റിന് പുറത്ത് പ്രതിഷേധിക്കുന്നു\nPosted on September 21, 2020, 10:34 am\nകർഷക വിരുദ്ധ നിയമങ്ങൾക്കെതിരെ രാജ്യസഭയിൽ പ്രതിഷേധമുയർത്തിയതിന്റെ പേരിൽ എളമരം കരീം, കെ കെ രാഗേഷ് ഉള്‍പ്പെടെ എട്ട് എംപിമാര്‍ക്ക് സസ്‌പെന്‍ഷന്. സഞ്ജയ് സിങ്, ഡെറിക് ഒബ്രയാന്, റിപുന് ബോറ, ഡോല സെന്, സയ്യിദ് നാസിര് ഹുസൈന്, രാജീവ് സത്വ എന്നിവരെയാണ് അച്ചടക്ക നടപടിയുടെ ഭാഗമായി ഒരാഴ്ചത്തേക്ക് സസ്‌പെന്‍ഡ് ചെയ്തത്. സഭയിലുണ്ടായ സംഭവങ്ങള് നിര്‍ഭാഗ്യകരമെന്ന് രാജ്യസഭാ ചെയര്‍മാന് ഉപരാഷ്ട്രപതി വെങ്കയ്യ നായിഡു പറഞ്ഞു. എം പിമാരുടെ പെരുമാറ്റം അപലപനീയമാണെന്നും അദ്ദേഹം പറഞ്ഞു. എം പിമാരെ സസ്‌പെന്‍ഡ് ചെയ്തതോടെ സഭ വീണ്ടും കലുഷിതമായി. സസ്‌പെന്‍ഷനു വിധേയരായവർ സഭ വിട്ടു പുറത്തു പോകാതിരുന്നതോടെ സഭാ നടപടികള് നിര്‍ത്തിവച്ചു.\nരാജ്യസഭ പാസ്സാക്കിയ കാര്‍ഷിക ബില്ലിന് അംഗീകാരം നല്‍കരുതെന്ന് ആവശ്യപ്പെടാന് പന്ത്രണ്ട് പാര്‍ട്ടികളുടെ നേതാക്കള് രാഷ്ട്രപതി രാംനാഥ് കോവിന്ദുമായി കൂടിക്കാഴ്ചയ്ക്ക് അനുമതി തേടി. കോണ്‍ഗ്രസ് എം പി ശക്തിസിങ് ഗോഹിലാണ് ഇക്കാര്യം വ്യക്തമാക്കിയത്. എംപിമാരുടെ സസ്‌പെന്‍ഷനില് പ്രതിഷേധിച്ച് ഗാന്ധി പ്രതിമയ്ക്കുമുന്നില് സസ്‌പെന്‍ഡ് ചെയ്ത എം പിമാര് ഉള്‍പ്പെടെയുള്ള പ്രതിപക്ഷ അംഗങ്ങള് ധര്‍ണ നടത്തി. അതിനിടെ ഉപാധ്യക്ഷന് ഹരിവംശ് നാരായണ് സിങ്ങിനെതിരെയുള്ള പ്രതിപക്ഷ പാര്‍ട്ടികളുടെ അവിശ്വാസ പ്രമേയം സാങ്കേതികത്വം ഉന്നയിച്ച് രാജ്യസഭ ചെയര്‍മാന് തള്ളി. അവിശ്വാസ പ്രമേയം ശരിയായ ഫോർമാറ്റിലല്ലെന്ന കാരണം പറഞ്ഞാണ് പ്രതിപക്ഷ പാര്‍ട്ടികളുടെ ആവശ്യം തള്ളിയത്. സഭയിലെ 47 അംഗങ്ങളില് നിന്ന് ഡെപ്യൂട്ടി ചെയര്‍മാനെതിരെ അവിശ്വാസ കത്ത് ലഭിച്ചിട്ടുണ്ട്. എന്നാല് നിയമപ്രകാരം അവിശ്വാസ പ്രമേയം അനുവദനീയമല്ലെന്ന് ചെയര്‍മാന് വ്യക്തമാക്കി.\nകർഷക ബില്ലിൽ ഒപ്പ് വയ്ക്കരുത്: രാഷ്ട്രപതിക്ക് കത്തയച്ച് 18 പ്രതിപക്ഷ പാർട്ടികൾ\nരാജ്യസഭ പാസാക്കിയ രണ്ട് കർഷക ബില്ലിൽ ഒപ്പുവയ്ക്കരുതെന്നാവശ്യപ്പെട്ട് പ്രതിപക്ഷപാർട്ടികൾ രാഷ്ട്രപതി രാംനാഥ് കോവിന്ദിന് കത്തയച്ചു. ബിൽ കേന്ദ്ര സർക്കാർ അവരുടെ നയംപോലെ തന്നെ അടിച്ചേൽപ്പിക്കുകയായിരുന്നു. ഈ ബില്ലിന് അംഗീകാരം നൽകരുതെന്നും പ്രതിപക്ഷം കത്തിൽ ആവശ്യപ്പെട്ടു. ഇടത് പാർട്ടികൾ, കോൺഗ്രസ്, എൻസിപി, ഡിഎംകെ, എസ്‌പി, തൃണമൂൽ കോൺഗ്രസ്, ആർജെഡി തുടങ്ങിയ പാർട്ടികളിലെ നേതാക്കളാണ് കത്തയച്ചിരിക്കുന്നത്. ബിൽ പാസാക്കിയത് ഭരണഘടനാ വിരുദ്ധമായാണ്. വിഷയത്തിൽ ഇടപെടണമെന്നും ബില്ലിൽ ഒപ്പ് വയ്ക്കരുതെന്നും നേതാക്കൾ ആവശ്യപ്പെട്ടു. ജനാധിപത്യ ഹത്യ എന്നാണ് ബിൽ അവതരിപ്പിച്ച രീതിയെ കത്തിൽ പ്രതിപക്ഷം വിശേഷിപ്പിച്ചത്. ബില്ലിൽ ഒപ്പ് വയ്ക്കരുതെന്നാവശ്യപ്പെട്ട് ശിരോമണി അകാലിദളും രാഷ്ട്രപതിയെ കാണാൻ അനുമതി തേടിയിട്ടുണ്ട്. ലോക്‌സഭയും രാജ്യസഭയും പാസാക്കിയ ബില്ലുകൾ ഇനി രാഷ്ട്രപതി ഒപ്പിടുന്നതോടെ നിയമമാകും.\nEnglish summary: Eight Mps suspended foraweek\nരാജീവ് ശര്‍മ്മക്ക് ബിജെപിയുമായി അടുത്ത ബന്ധം\nറിലയൻസ് റീട്ടെയിലിൽ 3,675 കോടിയുടെ നിക്ഷേപം നടത്തി ജനറൽ അറ്റ്ലാന്റിക്\nRajan / Sep 30\nരവി പൂജാരി അറസ്റ്റിലായെന്നു സൂചന\nമുടി ‘സ്ട്രെയ്റ്റന്’ ചെയ്‌തത് വില്ലനായി: അമിതമായി മുടി കൊഴിഞ്ഞതില് മനം നൊന്ത് യുവതി ആത്മഹത്യ ചെയ്‌തു


സ്വർഗീയസൈന്യങ്ങളിലെ പ്രതാപവാൻ | Shalom Times Malayalam\nതിരുസഭയ്ക്കും സഭാതനയർക്കുമെതിരെ പീഡനങ്ങളും പൈശാചിക ആക്രമണങ്ങളും പെരുകുമ്പോൾ നാം എന്തു ചെയ്യണം?\nനേവി കാന്റീനിലേക്ക് പോവുകയായിരുന്നു ഞാൻ. ഗേറ്റിലെ ചെക്കിങ്ങ് കഴിഞ്ഞേ ഉള്ളിൽ കടക്കാൻ സാധിക്കൂ. ഉള്ളിൽ കടന്ന് നടന്നുപോകുമ്പോൾ കാണാം ഒരു ടവറിന്റെ മുകളിൽ ഏതു സമയവും ജാഗ്രതയോടെ തോക്കും കൈയിൽ പിടിച്ച് ഇപ്പോൾ വെടിവയ്ക്കും എന്ന മട്ടിൽ ഇരിക്കുന്ന ജവാൻ. അയാളുടെ ജീവിതകാലത്ത് ഒരാളെപ്പോലും വെടിവയ്ക്കാൻ സാധിച്ചില്ലെങ്കിൽപ്പോലും ഒരു നിമിഷംപോലും അശ്രദ്ധമായിരിക്കാതെ ഏതു സമയത്തും ജാഗ്രത പാലിക്കേണ്ട കടമയാണ് അയാളുടേത്. ആ വെയിലത്ത് നടന്ന് കാന്റീനിലെ കസേരയിലിരുന്നപ്പോൾ അല്പസമയം മയങ്ങി. അപ്പോൾ ഞാനയാളുടെ കാര്യമോർത്തു. അയാൾക്ക് കണ്ണിന് വിശ്രമം നല്കാൻ പാടില്ല. കൈ ഏതു സമയവും റൈഫിളിൽവച്ച് കണ്ണ് തുറന്ന് ഈ പൊരിവെയിലിലും മറ്റുള്ളവരുടെ സുരക്ഷയ്ക്കായി കഷ്ടപ്പെടുകയാണ്. ഇതുപോലെ സെക്യൂരിറ്റികളെ നിർത്തിയിരിക്കുന്ന സ്ഥാപനങ്ങളും ഭവനങ്ങളുമുണ്ട്. സമ്പത്ത് കൂടുംതോറും അത് സുരക്ഷിതമായി വയ്‌ക്കേണ്ട ചുമതലയും കൂടും. സ്വിസ് ബാങ്കുപോലെയുള്ള വൻ ധനകാര്യസ്ഥാപനങ്ങളിലുള്ള സെക്യൂരിറ്റി സംവിധാനങ്ങൾ ചെറിയ എ.റ്റി.എം കൗണ്ടറുകളിൽ ആവശ്യമില്ല. ഉള്ളിലിരിക്കുന്ന ആസ്തിയുടെയും സ്ഥാപനങ്ങളുടെയും മൂല്യങ്ങൾക്കനുസരിച്ച് സുരക്ഷാസംവിധാനങ്ങളും മാറുന്നു. ഒരു സമ്പത്തുമില്ലാത്തവൻ സുഖമായി ഉറങ്ങുന്നു. ആത്മീയ സമ്പത്തിന്റെ കാര്യത്തിലായാലും സുരക്ഷാസംവിധാനങ്ങളുണ്ട്. ഭൗതികസമ്പത്തിനെക്കാളും എത്രയോ വിലപ്പെട്ടതാണ് ആത്മാവും ആത്മീയ സമ്പത്തും. ഇതറിയാവുന്ന സ്വർഗീയപിതാവ് നാമോരോരുത്തരും ജനിച്ചപ്പോൾത്തന്നെ ഒരു സുരക്ഷാഭടനെ തന്നിട്ടുണ്ട് – നമ്മുടെ കാവൽമാലാഖ. ”നിന്റെ വഴികളിൽ നിന്നെ കാത്തുപാലിക്കാൻ അവിടുന്ന് തന്റെ ദൂതന്മാരോട് കല്പിക്കും. നിന്റെ പാദം കല്ലിൽ തട്ടാതിരിക്കാൻ അവർ നിന്നെ കൈകളിൽ വഹിച്ചുകൊള്ളും” (സങ്കീർത്തനങ്ങൾ 91:11-12).\nആത്മീയസമ്പത്ത് അതായത് പരിശുദ്ധാത്മാവിന്റെ കൃപാവരദാനങ്ങൾ ഒരു വ്യക്തിയിൽ നിറയുന്നതിനനുസരിച്ച് ആത്മാവിന് സുരക്ഷാവലയം ശക്തമാക്കേണ്ടതുണ്ട്. തിരുരക്തത്തിന്റെ സംരക്ഷണം, വചനംകൊണ്ടുള്ള കോട്ടകെട്ടൽ, പരിശുദ്ധ അമ്മയുടെ സംരക്ഷണം, വിശുദ്ധരുടെ മാധ്യസ്ഥ്യം ഇതെല്ലാം ആത്മീയശുശ്രൂഷയിൽ ഏർപ്പെട്ടിരിക്കുന്നവരുടെ സ്ഥിരമായ ആത്മീയ ആയുധങ്ങളാണ്. ഓരോരുത്തരുടെയും ആത്മീയ ശുശ്രൂഷയ്ക്കനുസരിച്ച് ത്രിതൈ്വക ദൈവത്താൽ നിയമിക്കപ്പെട്ട കാവൽമാലാഖമാരെയും ലഭിക്കുന്നുണ്ട്. അതുകൊണ്ടാണല്ലോ ദാനിയേൽ പ്രവാചകന് സ്വർഗീയ സൈന്യങ്ങളുടെതന്നെ പ്രതാപവാനായ മിഖായേൽമാലാഖയെ കാവൽമാലാഖയായി ലഭിച്ചത്. ”നിന്റെ കാവൽദൂതനായ മിഖായേൽ ഒഴികെ എന്റെ പക്ഷത്തുനിന്ന് ഇവർക്കെതിരെ പൊരുതാൻ ആരുമില്ല” (ദാനിയേൽ 10:21).\nദാനിയേൽ പ്രവാചകന് തെളിഞ്ഞ ജ്ഞാനം, അറിവ്, അസാധാരണമായ ബുദ്ധി, വിജ്ഞാനം, സ്വപ്‌നങ്ങൾ വ്യാഖ്യാനിക്കാനും ഗൂഡാർത്ഥവാക്യങ്ങൾ വിശദീകരിക്കാനും പ്രശ്‌നങ്ങൾ പരിഹരിക്കാനുംവേണ്ട അറിവ് (ദാനി.യേൽ 5:12) എന്നീ കൃപകൾ ഉണ്ടായിരുന്നു. യുഗാന്ത്യം മുന്നിൽ ദർശിച്ച് പ്രവചിച്ച ശക്തനും ധീരനുമായ പ്രവാചകനായിരുന്നു ദാനിയേൽ. പത്രോസ് ശ്ലീഹ പിശാചിനെ അലറുന്ന സിംഹത്തോടാണല്ലോ താരതമ്യം ചെയ്യുന്നത്. ”നിങ്ങളുടെ ശത്രുവായ പിശാച് അലറുന്ന സിംഹത്തെപ്പോലെ ആരെ വിഴുങ്ങണമെന്ന് അന്വേഷിച്ചുകൊണ്ട് ചുറ്റിനടക്കുന്നു. വിശ്വാസത്തിൽ ഉറച്ചുനിന്നുകൊണ്ട് അതിനെ എതിർക്കുവിൻ” (1 പത്രോ. 5:8). ദാനിയേൽ പ്രവാചകൻ എറിയപ്പെട്ടത് അലറുന്ന സിംഹങ്ങളുടെ കൂട്ടിലേക്കാണ്. പക്ഷേ, ദൈവം സിംഹങ്ങളുടെ വായ് അടച്ചു. ഇതുപോലെ നമ്മളും സിംഹങ്ങളുടെ നടുവിൽ അകപ്പെടുന്നതുപോലുള്ള അനുഭവങ്ങൾ ആത്മീയമേഖലയിലും ഉണ്ടണ്ടാകാം. അപ്പോൾ ശക്തനായ മിഖായേൽ മാലാഖ സൈന്യവുമായി വന്ന് നമുക്കുവേണ്ടി യുദ്ധം ചെയ്യും. പണ്ടുകാലങ്ങളിൽ വിശുദ്ധ കുർബാനയുടെ അവസാനം മിഖായേൽ മാലാഖയോടുള്ള ജപം ചൊല്ലുന്ന പതിവുണ്ടായിരുന്നത്രെ. ഇപ്പോൾ മിഖായേൽ മാലാഖയോടുള്ള ഭക്തി തിരുസഭയിൽ പുതിയൊരു ഉണർവോടുകൂടി തിരിച്ചുവന്നിട്ടുണ്ട്.\nപരിശുദ്ധ അമ്മയോടുള്ള ഭക്തിവഴി എനിക്ക് ലഭിച്ച രണ്ട് സ്വർഗീയ സഹായങ്ങളാണ് മിഖായേൽ മാലാഖയോടുള്ള ഭക്തിയും വിശുദ്ധ യൗസേപ്പിതാവിനോടുള്ള ഭക്തിയും. വർഷങ്ങൾക്കുമുമ്പ് നവീകരണത്തിന്റെ തുടക്കത്തിൽ പഴയ പാപങ്ങളോടുള്ള വിടപറച്ചിലിലും ലോകവഴികളെ ഉപേക്ഷിക്കാനുള്ള സമ്മർദങ്ങളുടെ സമയത്ത് പ്രലോഭകനായ പിശാചിനെ തോല്പിക്കാനുള്ള സഹായം തരണമേയെന്ന് പരിശുദ്ധ അമ്മയോട് അപേക്ഷിച്ചിരുന്നു. ആയിടയ്ക്ക് മിഖായേൽ മാലാഖയുടെ ഫോട്ടോ കണ്ടു. അതിൽ മിഖായേൽ മാലാഖ സാത്താനെ പരാജയപ്പെടുത്തി കാൽചുവട്ടിലാക്കിയിരിക്കുന്നത് ശ്രദ്ധിച്ചു. ഞാൻ അന്വേഷിച്ചുകൊണ്ടിരുന്ന സ്വർഗീയസഹായം മിഖായേൽ മാലാഖയിലൂടെ ലഭിക്കുന്നുവെന്ന ഉൾക്കാഴ്ച പരിശുദ്ധ അമ്മ ആ ചിത്രത്തിലൂടെ നല്കി. അങ്ങനെ അന്ന് മുതൽ മിഖായേൽ മാലാഖയോടുള്ള ജപം ചൊല്ലിത്തുടങ്ങി. മിഖായേൽ മാലാഖയുടെ ഒരു ഫോട്ടോ വീട്ടിൽ പ്രതിഷ്ഠിക്കുകയും ചെയ്തു.\nഒരു ദിവസം ജോലിക്ക് പോകുന്ന വഴിക്ക് ബസ്‌യാത്രയിൽവച്ച് നെഞ്ചുവേദന അനുഭവപ്പെട്ടു. ഒട്ടും സഹിക്കാൻ പറ്റാതെ വന്നപ്പോൾ ഭർത്താവിനോട് പറഞ്ഞു. മുഖത്തെ ഭാവമാറ്റം കണ്ടയുടൻ വേഗം എന്നെ ബസിൽനിന്നിറക്കി കാറിൽ ലിസി ആശുപത്രിയിലേക്ക് കൊണ്ടുപോയി. കാറിൽവച്ച് ഭർത്താവ് ഉറക്കെ സ്തുതിച്ച് പ്രാർത്ഥിക്കുകയും ഞങ്ങൾ രണ്ടുപേരും മിഖായേൽ മാലാഖയെ വിളിച്ച് പ്രാർത്ഥിക്കുകയും ചെയ്തു. കുറച്ചു ദൂരം കഴിഞ്ഞപ്പോൾ ഒരു പ്രകാശഗോളം അകലെനിന്ന് വരുന്നതുപോലെ. അത് എന്റെ നെറ്റിയുടെ മുൻപിൽ വന്നുനിന്നു. അപ്പോഴും ഞങ്ങൾ പ്രാർത്ഥിച്ചുകൊണ്ടിരുന്നു. കുറച്ചു കഴിഞ്ഞപ്പോൾ ഈ പ്രകാശഗോളം അകന്നകന്നുപോയി. മരണഭയവും എന്നെ വിട്ടകന്നു. നെഞ്ചുവേദന അപ്പോഴുമുണ്ടായിരുന്നു. ആശുപത്രിയിലെ പരിശോധനകളിൽ കാര്യമായ കുഴപ്പങ്ങളൊന്നും കണ്ടില്ല. മിഖായേൽ മാലാഖ മരണത്തോട് പോരാടി എന്നെ മരണത്തിൽനിന്ന് രക്ഷിച്ചുവെന്ന് എനിക്ക് മനസ്സിലായി. വീട്ടിലെത്തി ഞാൻ ബൈബിൾ തുറന്നപ്പോൾ കിട്ടിയ വചനം ഏശയ്യാ 38:5- ഇതാ നിന്റെ ആയുസ് പതിനഞ്ചുവർഷംകൂടി ഞാൻ ദീർഘിപ്പിക്കും. ഈശോ തൊട്ടരുകിൽനിന്ന് സംസാരിക്കുന്നതുപോലെ. ”ജീവിച്ചിരിക്കുന്നവൻ – അവനാണ് അങ്ങേക്ക് നന്ദി പറയുന്നത്, കർത്താവ് എന്നെ രക്ഷിക്കും. ….ഞങ്ങൾ അവിടുത്തെ ഭവനത്തിൽ പ്രവേശിച്ച്, ജീവിതകാലം മുഴുവൻ തന്ത്രീനാദത്തോടെ അങ്ങയെ കീർത്തിക്കും” (ഏശയ്യാ 38:19-20). അന്നുതുടങ്ങി പ്രത്യേകമായൊരടുപ്പം മിഖായേൽ മാലാഖയോട് തോന്നിത്തുടങ്ങി. മിഖായേൽ മാലാഖയെ കൂട്ടുപിടിച്ചാൽ പിശാചിനെ തോല്പിക്കാൻ സാധിക്കുമെന്ന് ബോധ്യമായി.\nപരിശുദ്ധ അമ്മയോടുള്ള ഭക്തിയും സ്‌നേഹവും വഴി പരിശുദ്ധ അമ്മ നമ്മെ ആദ്യം പരിചയപ്പെടുത്തുന്നത് ഈശോയെയാണ്. അതിനുശേഷം അമ്മയുടെ ഉത്തമ സുഹൃത്തുക്കളും വിശ്വസ്തരുമായ മാലാഖമാരെയും വിശുദ്ധരെയും. വിശുദ്ധ യൗസേപ്പിനോടും മിഖായേൽ മാലാഖയോടുമെല്ലാം സ്‌നേഹവും ഭക്തിയും കാണിക്കാൻ പഠിപ്പിച്ചുതരുന്നതും അവരുടെയെല്ലാം പ്രിയപ്പെട്ട പരിശുദ്ധ അമ്മതന്നെ. ആദ്യം സൂചിപ്പിച്ച ജവാന്റെ കണ്ണും കൈയും റൈഫിളിൽ തൊട്ട് ഏതുസമയവും വെടിവയ്ക്കാൻ ഒരുങ്ങിയിരിക്കുന്നതുപോലെയാണ് സൈന്യങ്ങളുടെ രാജ്ഞിയും അധിപതിയുമായ അമ്മയുടെ ആജ്ഞ കിട്ടാൻ മിഖായേൽ മാലാഖ ജാഗ്രതയോടെ കാത്തുനില്ക്കുന്നത്. ത്രിതൈ്വക ദൈവസന്നിധിയിൽ പരിശുദ്ധ അമ്മയും മിഖായേൽ മാലാഖയും ജാഗ്രതയോടെ തിരുസഭാമക്കൾക്കുവേണ്ടി പോരാടുന്നു. തിരുസഭയ്ക്കും സഭാമക്കൾക്കുമെതിരെ പൈശാചിക പ്രവർത്തനങ്ങളും മതപീഡനങ്ങളും പെരുകുമ്പോൾ നമുക്ക് മിഖായേൽ മാലാഖയോടുള്ള പ്രാർത്ഥനയും ഭക്തിയും വർധിപ്പിക്കാം. ദൈവം തന്റെ ദൂതന് നല്കിയ ശക്തിയും കൃപാവരങ്ങളും നമുക്കുവേണ്ടി പ്രയോഗിക്കാൻ പ്രാർത്ഥിക്കാം.


ലാന നാഷണല് കോണ്‍ഫറന്‍സ്: രജിസ്‌ട്രേഷന് ഉദ്ഘാടനം നിര്‍വഹിക്കപ്പെട്ടു – മാര്‍ട്ടിന് വിലങ്ങോലില് - Express Herald ലാന നാഷണല് കോണ്‍ഫറന്‍സ്: രജിസ്‌ട്രേഷന് ഉദ്ഘാടനം നിര്‍വഹിക്കപ്പെട്ടു – മാര്‍ട്ടിന് വിലങ്ങോലില് Lana National Conference: Registration Inaugurated - At Martin Handcuffs\nഡാളസ്: ഒക്ടോബര് 1, 2,3തീയതികളില് ഷിക്കാഗോ സുഗതകുമാരി നഗറില് നടക്കുന്ന ലാനയുടെ (Literary Association of North America) നാഷണല് കോണ്‍ഫറന്‍സിന്റെ രജിസ്‌ട്രേഷന് ഉദ്ഘാടനം കേരള ലിറ്റററി സൊസൈറ്റി ഡാലസിന്റെ കോട്ടേജ് മീറ്റിംഗ് വെച്ച് ഓഗസ്റ്റ് ഒന്ന് വൈകിട്ട്5മണിക്ക് നടന്നു.\nകെഎല്‍എസ് വൈസ് പ്രസിഡന്റ് അനുപാ സാമിന്റെ അധ്യക്ഷതയില് കൂടിയ യോഗത്തില് കെ എല് എസ് ജോയിന്‍റ്റ് സെക്രട്ടറി സാമുവല് യോഹന്നാന് ഏവര്‍ക്കും സ്വാഗതം പറഞ്ഞു. തുടര്‍ന്ന് ലാന പ്രസിഡണ്ട് ജോസന് ജോര്‍ജ് ആദ്യ രജിസ്‌ട്രേഷന് ഫോം ഡോ: എം. വി പിള്ളയ്ക്ക് നല്‍കി രജിസ്‌റ്റ്രേഷന് ഉദ്ഘാടനം നിര്‍വഹിച്ചു.\nകേരള ലിറ്റററി സൊസൈറ്റിയുടെ പ്രവര്‍ത്തനങ്ങളും ലാനയുടെ സാഹിത്യപ്രവര്‍ത്തക സംഭാവനകളും എന്നും ശ്ലാഘനീയമാണെന്ന് ഡോക്ടര് എംവി പിള്ള പറഞ്ഞു. ഈ സാഹിത്യ സംഘടനകളുടെ പ്രവര്‍ത്തനങ്ങളില് പങ്കെടുക്കാന് കഴിയുന്നതു ഏറെ സന്തോഷം നല്‍കുന്നതാണെന്നും അദ്ദേഹം എടുത്തുപറഞ്ഞു.\nനാഷണല് കോണ്‍ഫറന്‍സിനു കേരള ലിറ്റററി സൊസൈറ്റി നിന്നും ലഭിച്ചു കൊണ്ടിരിക്കുന്ന എല്ലാ പിന്തുണയ്ക്കും ലാനാ പ്രസിഡണ്ട് ജോസന് ജോര്‍ജ് നന്ദി രേഖപ്പെടുത്തി. പരിപാടിയുടെ വിജയത്തിന് ഏവരും ആത്മാര്‍ത്ഥമായി സഹകരിക്കണമെന്നു അദ്ദേഹം അഭ്യര്‍ത്ഥിച്ചു.\nതുടര്‍ന്ന് നടന്ന സാഹിത്യ ചര്‍ച്ചയ്ക്കു ഡോക്ടര് എം. വി പിള്ള നേതൃത്വം നല്‍കി. സിവി ജോര്‍ജ്ജ് പരിപാടിയില് പങ്കെടുത്തവര്‍ക്ക് നന്ദി രേഖപ്പെടുത്തി.


ദുബായ് ഷോപ്പിങ് ഫെസ്റ്റിവല് തിയതി പ്രഖ്യാപിച്ചു : ഇത്തവണ ഒരാഴ്ച മുന്‍പ് ; ഡിഎസ്എഫ് ഡിസംബര് 17 മുതല് ; ഗ്ലോബല് വില്ലേജ് ഈ മാസം 25 ന് , ഉണര്‍വേകി ഇനി ‘ഉത്സവകാലം’ – Jaihind TV\nദുബായ് ഷോപ്പിങ് ഫെസ്റ്റിവല് തിയതി പ്രഖ്യാപിച്ചു : ഇത്തവണ ഒരാഴ്ച മുന്‍പ് ; ഡിഎസ്എഫ് ഡിസംബര് 17 മുതല് ; ഗ്ലോബല് വില്ലേജ് ഈ മാസം 25 ന് , ഉണര്‍വേകി ഇനി ‘ഉത്സവകാലം’\nദുബായ് : ഇരുപത്തിയാറാമത് ദുബായ് ഷോപ്പിങ് ഫെസ്റ്റിവലിന്‍റെ തിയതി പ്രഖ്യാപിച്ചു. ഇതനുസരിച്ച്, ഈ വര്‍ഷം ഡിസംബര് 17 മുതല് 2021 ജനുവരി 30 വരെ ഡിഎസ്എഫ് അരങ്ങേറും. കൊവിഡ് കാലഘട്ടത്തില് വിപണിക്ക് പുത്തന് ഉണര്‍വേകാനും ദുബായിക്ക് ഉത്സവാന്തരീക്ഷം പകരാനും ഇതുവഴി സാധിക്കുമെന്ന് പ്രതീക്ഷിക്കുന്നു. ഒക്ടോബര് 25 ന് ദുബായ് ഗ്ലോബല് വില്ലേജിനും കൊടിയേറും.\nആഘോഷ തിയതികള് ഇങ്ങിനെ\nദുബായ് നഗരം ഒരു ഇടവേളക്ക് ശേഷം വീണ്ടും ഉത്സവകാലത്തിലേക്ക് കടക്കുകയാണ്. ഒക്ടോബര് 25 ന് ദുബായ് ഗ്ലോബല് വില്ലേജ് തുറക്കുന്നു. ഡിസംബര് 17 ന് ദുബായ് ഷോപ്പിങ് ഫെസ്റ്റിവലും ആരംഭിക്കുന്നു. ഇനി ഉത്സവങ്ങളുടെയും ആഘോഷങ്ങളുടെയും ദിനരാത്രങ്ങളാണ് വരാനിരിക്കുന്നത്. ഗ്ലോബല് വില്ലേജ് 2021 ഏപ്രില് മാസം 18 വരെയും ഷോപ്പിങ് ഫെസ്റ്റിവല് ജനുവരി 30 വരെയും നീണ്ടുനില്‍ക്കും.\nപ്രമുഖ സംഗീതജ്ഞര് പങ്കെടുക്കുന്ന സ്റ്റേജ് പരിപാടികള്, ലൈറ്റ് ആന്‍ഡ് സൗണ്ട് ഷോകള്, കരിമരുന്ന് പ്രയോഗം, ഷോപ്പിങ് മാളുകളില് വിനോദ പരിപാടികള്, സ്വര്‍ണ്ണം -ആഡംബര കാര് നറുക്കെടുപ്പുകള് എന്നിവയും പ്രധാന ആകര്‍ഷണമാകും. കൂടാതെ, 2021 പുതുവര്‍ഷവും പുതുമകളോടെ ആഘോഷിക്കാനാണ്, സംഘാടകരായ ദുബായ് ഫെസ്റ്റിവല് ആന്‍ഡ് റിട്ടെയില് എസ്റ്റാബ്ലിഷ്‌മെന്‍റിന്‍റെ തീരുമാനം.\nലക്ഷ്യം വിപണിയിലെ പുത്തന് ഉണര്‍വ്\nകൊവിഡ് കാലഘട്ടത്തില് വിനോദ-വ്യാപാര വിപണിക്ക് പുത്തന് ഉണര്‍വേകാനും ദുബായിക്ക് ഉത്സവാന്തരീക്ഷം പകരാനും ഇതുവഴി സാധിക്കുമെന്നാണ് പ്രതീക്ഷ. മുന് വര്‍ഷങ്ങളില് നിന്നും വ്യത്യസ്തമായി ഇത്തവണ ഒരാഴ്ച മുന്‍പേയാണ് ഡിഎസ്എഫിന് കൊടിയേറുന്നത്. സ്‌കൂള് അവധി ദിവസങ്ങള് മുന്നില് കണ്ടാണിത്. ഇതോടെ, കുടുംബങ്ങള്‍ക്ക് ഒന്നടങ്കം ആഘോഷത്തില് പങ്കുചേരാനാകും. മിക്ക കുടുംബങ്ങള്‍ക്കും ഈ ശൈത്യകാല അവധിക്ക് , നാട്ടിലേക്ക് പോകാന് കഴിയില്ലെന്നാണ് റിപ്പോര്‍ട്ടുകള്. അതിനാല്, ഷോപ്പിങ് മാളുകളില് ഉള്‍പ്പടെ വിവിധ കലാ-സാസ്‌കാരി പരിപാടികള് ഒരുക്കി വിപണിയെ, കൂടുതല് സജീവമാക്കാനും ദുബായ് ലക്ഷ്യമിടുന്നു.


കാത്തിരിപ്പിന് അവസാനം; ലാ ലീഗ സീസൺ തുടരാൻ അനുമതി\nBy സ്പോർട്സ് ഡെസ്ക് • 23/05/2020 at 7:29PM\n27 മത്സരങ്ങൾ പിന്നിടുമ്പോൾ 58 പോയിന്റുമായി പോയിന്റ് പട്ടികയിൽ മുന്നിൽ നിൽക്കുന്നത് ബാഴ്‌സലോണയാണ്. 56 പോയിന്റുള്ള റയൽ മാഡ്രിഡാണ് തൊട്ടുപിന്നിൽ.\nകൊറോണ വൈറസ് വ്യാപനത്തിന് തുടർന്ന് നിർത്തിവച്ച സ്പാനിഷ് ഫുട്‍ബോൾ ലീഗായ ലാ ലീഗ മടങ്ങിവരുന്നു. സീസണിലെ ബാക്കിയുള്ള മത്സരങ്ങൾ നടത്തുന്നതിന് സ്പാനിഷ് സർക്കാരിന്റെ അനുമതി ലഭിച്ചു.\nജൂൺ 8 മുതലാണ് മത്സരങ്ങൾ നടത്താനുള്ള അനുമതി നൽകിയത്. എന്നാൽ ജൂൺ 12നോ 19നോ മാത്രമേ മത്സരങ്ങൾ ആരംഭക്കുകയുള്ളൂ. കൊറോണ വൈറസ് ഏറെ നാശം വിതച്ച രാജ്യമാണ് സ്പെയിൻ. ശനിയാഴ്ച്ച വരെയുള്ള കണക്കുപ്രകാരം രാജ്യത്ത് 234,824 പേരിലാണ് കോവിഡ് ബാധ സ്ഥിരീകരിച്ചത്. 28,628 പേർ മരിക്കുകയും ചെയ്തു.\nകൊറോണയെ തുടർന്ന് നിർത്തിവച്ച ജർമൻ ബുണ്ടസ് ലീഗ മത്സരങ്ങൾ നേരത്തെ ആരംഭിച്ചിരുന്നു. ഇംഗ്ലീഷ് പ്രീമിയർ ലീഗും ഉടനെ ആരംഭക്കുമെന്നാണ് റിപ്പോർട്ടുകൾ. സീസണിൽ ഒടുവിലത്തെ ലാ ലീഗ മത്സരങ്ങൾ നടന്നത് മാർച്ച് 10നാണ്. 27 മത്സരങ്ങൾ പിന്നിടുമ്പോൾ 58 പോയിന്റുമായി പോയിന്റ് പട്ടികയിൽ മുന്നിൽ നിൽക്കുന്നത് ബാഴ്‌സലോണയാണ്. 56 പോയിന്റുള്ള റയൽ മാഡ്രിഡാണ് തൊട്ടുപിന്നിൽ.\nലോകത്തിലേറ്റവും വിലയേറിയ 10 ഫുട്‍ബോൾ ടീമുകൾ\nബെംഗളൂരു എഫ്‌സിയിൽ പിറക്കുന്ന പുതിയ ആശിഖ് കുരുണിയന്


എന്നെക്കണ്ടയുടൻ ഫോൺ കട്ട് ചെയ്തു | Dampathyam | Short Story | Manorama Online\nപെട്ടെന്ന് ഞാൻ വന്നപ്പോൾ ഫോണിൽ ആരോടോ ഇംഗ്ലീഷിൽ സംസാരിക്കുകയായിരുന്നു; എന്നെക്കണ്ടയുടൻ ഫോൺ കട്ട് ചെയ്തു...\nഫിറോസ് ചാലിൽ February 04, 2020 11:23 AM IST\nസിതാര സുഹൃത്തിനോട് ഫോണിൽ സംസാരിച്ചു കൊണ്ടിരിക്കുകയാണ്.\nഈയിടെയായി ജോലി കഴിഞ്ഞ് ഗിരീഷേട്ടൻ വീട്ടിൽ എത്തുന്നത് ഒരുപാട് വൈകിയാണ്. സാധാരണ എത്തുന്നതിനേക്കാൾ രണ്ടോ, മൂന്നോ, മണിക്കൂറുകൾ കഴിഞ്ഞ്. വന്നാൽപ്പിന്നെ മൊബൈലിൽ എന്തൊക്കെയോ തിരയുന്നത് കാണാം. പിന്നെ വോയിസ് റെക്കോർഡ് ചെയ്തു ആർക്കൊക്കെയോ എന്തൊക്കെയോ അയയ്ക്കും. ഞാൻ അടുത്ത് ചെല്ലുമ്പോൾ ശബ്ദം കുറച്ച് സംസാരിക്കും അല്ലെങ്കിൽ വേറെ എങ്ങോട്ടെങ്കിലും മാറിനിന്നു സംസാരിക്കും. ഞാനും എന്റെ മോനും അങ്ങനെ രണ്ട് മനുഷ്യ ജീവനുകൾ ജീവിച്ചിരിപ്പുണ്ടോ എന്ന ഒരു ചിന്തയും ഇല്ലാത്ത പോലെയാണ്. എന്നോട് കാര്യമായി ഒന്നും ഇപ്പൊ പറയാറില്ല. മിക്കവാറും വൈകിട്ട് ‘ഭക്ഷണം എടുത്തുവെക്കേണ്ട’, നിങ്ങൾ കഴിച്ചോ എന്ന് മാത്രം വിളിച്ചു അറിയിക്കും. വീട്ടിൽ വന്നു കയറിയാൽ മോനെപ്പോലും ഒന്ന് നോക്കില്ല, എന്നോട് ഒന്നും പറയാതെ പോയി കിടന്നുറങ്ങുകയും ചെയ്യും.\nമമ്മയുടെ ശരീരത്തിലുണ്ടാകാറുള്ള പാടുകൾ, രാത്രി വൈകി വല്ലപ്പോഴും കാണാറുള്ള പപ്പ; അവളോടതു പറയുമ്പോൾ...\nഎന്തൊക്കെയോ എന്നെ മറയ്ക്കാൻ ശ്രമിക്കുന്നുണ്ട് എന്നെനിക്കറിയാം. പഴയ 2ബെഡ്‌റൂം ഫ്ലാറ്റിൽ നിന്ന് ഈ സ്റ്റുഡിയോ റൂമിൽ വരുമ്പോൾ എന്നോട് പറഞ്ഞു ആ പഴയ സ്ഥലം വളരെ മോശം ഏരിയയാണ്. അവിടെ ഫാമിലിയായി താമസിക്കാൻ ബുദ്ധിമുട്ടാണ് എന്നൊക്കെ. പക്ഷേ, പലപ്പോഴും പലരും ആളെ ആ സ്ഥലത്തു വെച്ച് കണ്ടിട്ടുണ്ടത്രേ. എന്റെ കസിൻ പറഞ്ഞു. പക്ഷേ ഞാൻ അന്ന് അതുകാര്യമാക്കിയിരുന്നില്ല. എന്നെ പ്രേമിച്ചു നടക്കുന്ന കാലത്ത് എന്നോട് പറഞ്ഞത് എന്തൊക്കെയാണെന്ന് രഞ്ജിനിക്കറിയോ, ശാലീന സൗന്ദര്യമാണെനിക്ക് അതാണ് ഇഷ്ടം എന്നൊക്കെ. ഇപ്പോൾ ഞാൻ എങ്ങനെ ഒരുങ്ങിയാലും ഒന്നും പറയില്ല.\nഇപ്പോൾ എന്നെ ഒന്ന് നോക്കുക പോലും ചെയ്യില്ല. നമുക്ക് ഒന്ന് പുറത്തേക്ക് പോയാലോ എന്ന് ചോദിച്ചാൽ പറയും ജോലിത്തിരക്കാണ്, ഇപ്പോൾ പറ്റില്ല, പിന്നെ പോകാം എന്ന്. പിന്നെ ഈ വാട്സാപ്പും നോക്കിയിരിപ്പാണ് എപ്പോഴും. എനിക്കാണെങ്കിൽ ആ സാധനം എന്താണെന്ന് പോലും അറിയില്ല. ഇന്നലെത്തെ സംഭവത്തിന് ശേഷം എനിക്ക് ഇപ്പോൾ ജീവിക്കാൻ തന്നെ തോന്നുന്നില്ല. എന്റെ മുന്നിലുള്ള അഭിനയം കാണുമ്പോൾ എനിക്ക് സഹിക്കാൻ പറ്റില്ല. എന്റെ മോനെ ഓർക്കുന്നതു കൊണ്ടാ ഞാൻ ഒരു കടും കയ്യും കാണിക്കാതെ ഇരിക്കുന്നത്.\nരഞ്ജിനി :- ‘‘ സിതാര നീ ഇങ്ങനെ വിഷമിക്കണ്ട. നമുക്ക് പരിഹാരം കാണാം. എന്റെ ചേട്ടൻ വന്നോട്ടെ. ഞാൻ ആളെയും കൂട്ടി അങ്ങോട്ട് വരാം.ചേട്ടൻ ഇപ്പോൾ അസോസിയേഷൻ പ്രസിഡന്റ് ആയതുകൊണ്ട് അസോസിയേഷൻ വഴി നമുക്ക് ഗാർഹിക പീഡനത്തിന് ഇവിടെ കേസ് കൊടുക്കാം. നാട്ടിലേതിനേക്കാൾ കർശനമാണ് ഇവിടുത്തെ നിയമങ്ങൾ. ആള് കുറച്ചു അനുഭവിക്കട്ടെ’’\nസിതാര :- നീ പറ രഞ്ജിനീ. ഇന്നലെ ഞാൻ അടുക്കളയിൽ നിന്ന് പെട്ടന്ന് വന്നപ്പോൾ ഫോണിൽ ആരോടോ ഇംഗ്ലീഷിൽ സംസാരിച്ചു കൊണ്ടരിക്കയായിരുന്നു. ഞാൻ വന്നപ്പോൾ. Yes madam I.will come now, എന്ന് പറഞ്ഞു ഫോൺ കട്ട് ചെയ്തു. എന്നിട്ട് എനിക്ക് ഓഫീസിൽ പോകണം. എന്ന് പറഞ്ഞ് എന്നിട്ട് എണീറ്റ് അങ്ങോട്ട് പോയി.\nകല്യാണപ്പിറ്റേന്ന് റാണിയോടോന്നിച്ചു ഷവർചെയ്യൊനൊരുങ്ങിയപ്പോൾ അവൾ വിളിച്ചു കൂവി; അമ്മ ഓടിവന്നതോർക്കുമ്പോൾ...\nരഞ്ജിനി :- വെള്ളിയാഴ്ചയോ? വെള്ളിയാഴ്ച ഏത് ഓഫീസിലാ പണി... ഇത് നമുക്ക് വിട്ടുകൊടുക്കാൻ പറ്റില്ല. എന്തായാലും. ആള് വന്നാൽ ഇനി പുറത്തു വിടണ്ട. ഞാൻ ചേട്ടനെയും കൂട്ടി വരാം. എന്നിട്ട് ഒരു തീരുമാനമാക്കം. നീ പെട്ടിയൊക്കെ റെഡി ആക്കി ഇരുന്നോ രണ്ടു ദിവസം കൊണ്ട് നിനക്കും, മോനും നാട്ടിലെത്താൻ വേണ്ട എല്ലാ കാര്യങ്ങളും ഞാൻ ചേട്ടനെ കൊണ്ട് ചെയ്യിക്കാം.ഓക്കേ\nസിതാര :- ഓക്കേ രഞ്ജിനി, എന്തായാലും ഞാൻ അങ്ങേരുടെ കൂടെ നാലു വർഷം താമസിച്ചതല്ലേ..\nമുഖത്തു നോക്കി രണ്ടു വർത്തമാനം പറഞ്ഞിട്ടേ ഞാൻ പോകൂ. (സിതാര ഫോൺ കട്ട് ചെയ്തു)\nവാതിൽ തുറന്ന് അകത്തേക്ക് വരുന്നു ഗിരീഷ് അൽപം ക്ഷീണിതനാണ്. അയാളുടെ അരികിലേക്ക് വന്ന മകൻ അയാളോട് അവനെ കയ്യിൽ എടുക്കാൻ ആവശ്യപ്പെടുന്നു.\nഗിരീഷ് :- വേണ്ട മോനെ, അച്ഛൻ വിയർത്തു ക്ഷീണിച്ചിരിക്കയാണ്.. മോൻ പോയി കളിച്ചോ... അച്ഛൻ മോനെ പിന്നെ എടുക്കാട്ടോ.\nസിതാര :- മോനെ നിന്റെ അച്ഛന് വിയർപ്പും ക്ഷീണവും കാണും, ഈ സമയം അത്രയും ഏതവളുടെ കൂടെ കിടന്നിട്ട് വരികയാനൊന്നും അറിയില്ല.\nഗിരീഷ് :- സിതാര, നീ എന്തൊക്കെയാ ഈ പറയുന്നേ... മോൻ നിക്കണത് കണ്ടില്ലേ?\nസിതാര :- നിങ്ങൾക്ക് അങ്ങനൊരു വിചാരം ഉണ്ടോ, ഞാനും മോനും, ഇവിടെ എങ്ങനെയാ കഴിയുന്നത് എന്ന് നിങ്ങൾക്കറിയോ, ഈ ചെറിയ മുറിയിൽ ഞങ്ങൾ രണ്ടു മനുഷ്യർ ഇവിടെ ഉണ്ടെന്ന് പോലും നിങ്ങൾക്ക് ഓർമയുണ്ടോ? എന്തായാലും നിങ്ങൾ നിങ്ങളുടെ ഇഷ്ടമനുസരിച്ചു ജീവിച്ചോളു... ഞാനും എന്റെ മോനും ഇനി നിങ്ങൾക്ക് ഒരു ശല്യമാവില്ല .\nബംഗളൂരുവിൽ നിന്നും നീലുവിന്റെ രൂപത്തിൽ അവസാനമായി ബുള്ളറ്റിലാണ് അവൾ വന്നത്; പക്ഷേ...\nഞങ്ങൾ നാട്ടിലേക്ക് പോകുന്നു. നമുക്ക് പിരിയാം...\nഗിരീഷ് :- സിതാര, നീ എന്താണ് ഈ പറയുന്നത് എന്ന് വല്ല നിശ്ചയമുണ്ടോ?. ഞാൻ എന്തേ കുറച്ചു മാസങ്ങളായി ഇങ്ങനെ പെരുമാറുന്നത് എന്ന് നീ എപ്പോഴെങ്കിലും എന്നോട് ചോദിച്ചിട്ടുണ്ടോ? എന്റെ ജോലി നഷ്പ്പെട്ടിട്ട് ഇപ്പോേൾ നാലു മാസമായി, എനിക്ക് ശമ്പളം കുടിശ്ശിക ഉള്ളത് കിട്ടിയിട്ടില്ല. പിന്നെ നമുക്ക് ജീവിക്കാൻ എന്ത് ചെയ്യും എന്ന് ആലോചിച്ച് ഞാൻ ആകെ വിഷമിച്ചിരിക്കുമ്പോഴാണ് എന്റെ ഒരു ഫ്രണ്ട് മുസ്തഫ ഒരു ജോലിയുടെ കാര്യം പറഞ്ഞത്, ഒരു അറബി വീട്ടിൽ ജോലിയുള്ള അവന്റെ ഫ്രണ്ട് നാലഞ്ചു മാസത്തേക്ക് നാട്ടിൽ പോകുന്നു എന്നും പകരം ഒരു ഡ്രൈവറെ ആവശ്യമുണ്ടെന്നും, ഞാൻ ഇപ്പോ ആ അറബി വീട്ടിലെ ഡ്രൈവറായിട്ടാണ് ജോലി ചെയ്യുന്നത്.\nരണ്ടു ദിവസം കഴിഞ്ഞാൽ ലീവിന് പോയ ഡ്രൈവർ തിരിച്ചു വരും. അതാണ് ഞാൻ ആകെ ടെൻഷൻ ആയി വിയർത്തു പോയത്. പിന്നെ ഞാൻ എന്ത് ചെയ്യും. ഏത് പണിഎടുക്കും, ഇതൊക്കെ ആലോചിചിട്ട് എനിക്ക് ഒരു എത്തും പിടിത്തവും ഇല്ലാ... അല്ലാതെ നിന്നെയും, മോനെയും വെറുത്തിട്ടല്ല.\nസിതാര :- (സങ്കടത്തോടെ) അപ്പൊ... ഇതെന്താ നിങ്ങൾ ആദ്യം പറയാഞ്ഞേ....? ഇത് അറിഞ്ഞിരുന്നെങ്കിൽ ഞാനും മോനും നാട്ടിൽ നിന്ന് വരില്ലായിരുന്നല്ലോ.\nഗിരീഷ് :- അത് പിന്നെ.. നിങ്ങൾ വന്ന് ഒരാഴ്ച കഴിഞ്ഞപ്പോഴാണ്.എന്റെ ജോലി നഷ്ടപെട്ടത്. അതിന് ശേഷമാണ് നമ്മൾ വലിയ ഫ്ലാറ്റ് മാറി ഇവിടേക്ക് വന്നത്. പിന്നെ നീയും മോനും ഇവിടെ വന്നപ്പോൾ നിന്റെയും മോന്റെയും സന്തോഷം കണ്ടപ്പോൾ എനിക്ക് ഒന്നും നിന്നെ അറിയിക്കാൻ തോന്നിയില്ല. പിന്നെ നീ ഇവിടെ എത്തിയപ്പോഴാണ് നിന്റെ അച്ഛനും, അമ്മയും എന്നെ മോനെ എന്ന് വിളിക്കാൻ തുടങ്ങിത്, നിന്റെ കുടുംബത്തിൽ വന്ന് പെണ്ണ് കെട്ടാനുള്ള യോഗ്യത ഉണ്ടായി എന്ന് എനിക്ക് തോന്നി തുടങ്ങിയത് അപ്പോഴാണ്.\nവിവാഹത്തലേന്ന് അന്യമതസ്ഥനൊപ്പം ഇറങ്ങിപ്പോയവൾ; ഇല്ലാക്കഥ മെനഞ്ഞ് ഒളിച്ചോ‌ടിയതിനു പിന്നിലെ സത്യമറിഞ്ഞ് നീറി അയാൾ...\nനമ്മൾ സ്നേഹിച്ചു കല്യാണം കഴിച്ചപ്പോൾ, ‘അനാഥനായ നിനക്ക് തന്തയാരാന്ന് അറിയുമോടാ’ എന്നാണ് നിന്റെ അച്ഛൻ ചോദിച്ചത് ഈ കാതിൽ ഇപ്പോഴും മുഴങ്ങുന്നുണ്ട്. ഇപ്പോൾ നിന്നെ ഇവിടേക്ക് കൂട്ടിയപ്പോൾ, നീയും നിന്റെ സഹോദരിയുടെ പോലെ ഗൾഫിൽ ജീവിക്കാൻ തുടങ്ങിയപ്പോൾ നിന്റെ അച്ഛനും അമ്മയും എന്നെ സ്നേഹിക്കുന്നത് കണ്ടപ്പോൾ,.... ആരോരും ഇല്ലാത്ത എനിക്ക് ആരൊക്കയോ ഉണ്ടെന്നു തോന്നിയപ്പോൾ എനിക്ക് ഒന്നും പറയാൻ തോന്നിയില്ല.\nഇനി പറ നീ ഇനിയും എന്നെ സംശയിക്കുന്നുണ്ടോ? ഗിരീഷ് പറഞ്ഞ് മുഴുവിക്കുമ്പോഴേക്കും സിതാരയുടെ കരങ്ങൾ ഗിരീഷിനെ പുറകിലൂടെ വാരി പുണർന്നിരുന്നു... നിറ കണ്ണുകളിൽ നിന്ന് ആനന്ദാശ്രുക്കൾ അവളുടെ കപോലങ്ങളെ തഴുകി താഴെ വീഴുന്നുണ്ടായിരുന്നു.\nEnglish Summary : Dampathyam Story By Firoz Chalil


ഈ ലാൽ എപ്പോഴാണ് അഭിനയിക്കുന്നതെന്നറിയില്ല: മാമുക്കോയ | Mamukoya | Mohanlal | Oppam | Malayalam Movie\nഈ ലാൽ എപ്പോഴാണ് അഭിനയിക്കുന്നതെന്നറിയില്ല: മാമുക്കോയ\nപ്രിയദര്‍ശന്റെ ഒപ്പത്തിലെ കുഞ്ഞിക്കയായി തിരശ്ശീലയില് വീണ്ടും കസറുന്ന മാമുക്കോയക്കൊപ്പം ഒരു ചെറുചിരി സല്ലാപം\n# ബിജു രാഘവ്\nPublished: Sep 17, 2016, 08:02 AM IST\nപുതിയ തലമുറയുടെ രീതികള് ഉള്‍ക്കൊള്ളാന് ഒരു ബുദ്ധിമുട്ടുമില്ല. ഇനിയിപ്പോ അവരേക്കാള് പത്ത് വയസ്സ് കുറഞ്ഞ കുട്ടികള് വന്നാലും ഞമ്മള് ഓക്കെയാണ്. അവര്‍ക്ക് ഞമ്മളെ ദഹിക്കുന്നുണ്ടോ എന്നേ അറിയാനുള്ളൂ. പ്രിയദര്‍ശന്റെ ഒപ്പത്തിലെ കുഞ്ഞിക്കയായി തിരശ്ശീലയില് വീണ്ടും കസറുന്ന മാമുക്കോയയ്‌ക്കൊപ്പം ഒരു ചെറുചിരി സല്ലാപം\nഅരക്കിണറിലെ അല്‍ജുമാസിന്റെ ഗേറ്റ് തുറന്നപ്പോള് അകത്തുള്ള പട്ടി കുരച്ചു. കൂട്ടിലുള്ള കിളികളും പ്രാവുകളും കൂടെ ചിലച്ചു. അപരിചിതരെ കണ്ടപ്പോള് വീട്ടുകാരന് മുന്നറിയിപ്പ് നല്‍കി കലമ്പല് കൂട്ടുകയാണ് അവ. ഗഫൂര്‍ക്കാ, ഉസ്മാനിക്ക, അമ്മദ്ക്കാ... അറിയാവുന്ന പേരുകള് മുഴുവന് വിളിച്ചപ്പോള് അകത്തുനിന്ന് ഇറങ്ങി വന്നത് ' ഒപ്പം' സിനിമയിലെ കുഞ്ഞിക്കയാണ്. സോറി നമ്മുടെ സ്വന്തം മാമുക്കോയയാണ്. അല്ല പഹയരേ ഇങ്ങളെന്താ ഈ നട്ടുച്ചയ്ക്ക് എന്ന മട്ടില് മാമുക്ക സൂക്ഷിച്ചുനോക്കി. വീട്ടിലെ സൈന്യത്തെ നോക്കി ഇത് ഞമ്മളെ ലോഹ്യക്കാരാ എന്ന മട്ടില് മാമുക്ക കണ്ണിറുക്കിയപ്പോള് പട്ടിയും പ്രാവും കുരുവിയും കോഴിയും ബഹളം നിര്‍ത്തി. 'ഞാനിന്ന് ഇവിടെ ഒറ്റയ്ക്കാ. പെണ്ണുങ്ങളൊക്കെ വയനാട്ടില് താമസിക്കാന് പോയി. ഇപ്പോ കൂട്ട് ഇവരൊക്കെയാ. ഈ വീട്ടില് കിളിയും കോഴിയും മാത്രമല്ല, എല്ലാ പക്ഷിമൃഗാദികളുമുണ്ട്.. പണ്ട് കുരങ്ങുമുണ്ടായിരുന്നു. അതിനെ വളര്‍ത്താന് പാടില്ലാന്ന് നിയമം വന്നപ്പോള് ഒഴിവാക്കി.' മാമുക്ക വീട്ടിലെ അംഗബലത്തെ പരിചയപ്പെടുത്തി. ഏറ്റവും പുതിയ സിനിമയായ പ്രിയദര്‍ശന്റെ 'ഒപ്പ'ത്തില് മാമുക്ക ഒരു ബഹുനില ഫ്‌ളാറ്റിലെ സെക്യൂരിറ്റിയാണ്. 'ഒപ്പം' പ്രേക്ഷകരുടെ ഹൃദയത്തിനൊപ്പം ചേര്‍ന്നുനീങ്ങുമ്പോള് ആ സിനിമയില് ചിരി പടര്‍ത്തിയ മാമുക്കയും പെരുത്ത് സന്തോഷത്തിലാണ്.\nഅല്ല കുഞ്ഞിക്കാ ഇങ്ങള് ഒപ്പത്തില് നിന്നിറങ്ങിയപ്പോ ഒറ്റയ്ക്കായോ?\nഅതില് ഇന്റെ പേര് കുഞ്ഞിക്കയാന്ന് എനിക്ക് തന്നെ ഓര്‍മയില്ല. ഞാന് മറ്റുള്ളോരെ വിളിക്കയാണല്ലോ. ബീരാനെ, റഹ്മാനെ എന്നെല്ലാം. ആ ക്യാരക്ടര് ഒരാളെ കണ്ടിട്ട് എഴുതിയതൊന്നുമല്ല. ഒരു ക്യാരക്ടര് ഉണ്ടാക്കിയാല് അത് സക്‌സസ് ആവുമോ, അത് ഏത് രീതിയില് പോവും എന്നൊക്കെ പ്രിയദര്‍ശന് വിശ്വാസമുണ്ട്. ഒന്നിനോടൊന്ന് കണക്ടഡായിട്ട് പോവുന്നതാണ് പ്രിയന്റെ സിനിമകളിലെ തമാശകള്. ഒപ്പത്തില് കുഞ്ഞിക്ക എന്നൊരു ക്യാരക്ടറില് അങ്ങേര്‍ക്ക് ഭയങ്കര വിശ്വാസമായിരുന്നു. ഇത് നന്നാവും, ഗംഭീരമാവും എന്നൊക്കെ ആദ്യമേ പറഞ്ഞു. ഷൂട്ടിങ് സ്ഥലത്ത് സത്യന് അന്തിക്കാട് വന്നിരുന്നു. അപ്പോള് പ്രിയന് സത്യനോട് അങ്ങേയറ്റം പ്രതീക്ഷയോടെയാണ് കുഞ്ഞിക്കയെപ്പറ്റി പറയുന്നത്. ''ഈ സിനിമയിലൊരു സംഭവമുണ്ട്, മാമുക്കോയ ആണത് ചെയ്യുന്നത്. അത് സൂപ്പര് സംഭവമായിരിക്കും എന്നൊക്കെ.'' അപ്പോള് ഞാന് പ്രിയനോട് സംശയം ചോദിച്ചതാ, ഇതെങ്ങാന് ഏറ്റില്ലെങ്കിലോ? 'അല്ല എനിക്ക് പരിപൂര്‍ണ വിശ്വാസമുണ്ട് ചേട്ടാ' എന്നായി മൂപ്പര്. ആ പ്രിയദര്‍ശന്റെ വിശ്വാസമാണ് ഈ പടത്തിന്റെ വിജയം. ഞാന് പ്രിയന് പറഞ്ഞുതന്നൊരു ക്യാരക്ടര് ചെയ്തു എന്നേയുള്ളൂ.\nഐ.വി. ശശിയുടെ അടിമകള് ഉടമകളിലാണ് ഞാന് ആദ്യം സെക്യൂരിറ്റിയായത്. അന്ന് പിന്നെ ഫ്‌ളാറ്റൊന്നുമില്ലല്ലോ. സെക്യൂരിറ്റിക്ക് യൂണിഫോമും ഇല്ല. ഈ പടം വിജയിച്ചതുകൊണ്ട് എല്ലാവരും ഇനി ഫ്‌ളാറ്റ് സെക്യൂരിറ്റിയുടെ റോളുണ്ടെങ്കില് മാമുക്കോയ ഉണ്ടെടാ എന്നും പറഞ്ഞ് വിളിക്കുമോ ആവോ. ഹഹഹ... ഇങ്ങക്ക് അറിയ്വോ, എന്റെ ചായക്കടക്കാരന്റെ റോളൊരു റെക്കോഡാണ് (മാമുക്കോയ പൊട്ടിച്ചിരിച്ചു. അതിന്റെ അലയൊലി അടങ്ങിയപ്പോള് ഞങ്ങള് മൂപ്പരുടെ ചില വേഷങ്ങളുടെ ഒരു കണക്കെടുത്തുനോക്കി. 50 ചായക്കടക്കാരന്, 45 ബ്രോക്കര്, 30 പോലീസുകാരന്... വീണ്ടും മൂപ്പര് ഒപ്പത്തിലേക്ക് വന്നു.)\nഒപ്പത്തിലെ കുഞ്ഞിക്കയൊരു പ്രത്യേക ക്യാരക്ടറാണ്. ഇയാളൊരു പഴയ ആളാണ്. മുസ്ലിം പേരുകളല്ലാത്തതൊന്നും മൂപ്പര്‍ക്ക് വഴങ്ങൂല. ഇയാള് എങ്ങനെ പോയാലും ബീരാനേ, മജീദേ, റഷീദേ എന്നേ വിളിക്കൂ. ഒക്കെ പ്രിയന്റെ കളികളാണ്. മൂപ്പര് കോമഡിയില് ഈ തല പിടിച്ചാല് അങ്ങേത്തലവരെ ഉണ്ടാവും. സാധാരണ ഷൂട്ടിങ് സമയത്ത് പ്രിയനില്ലെങ്കില് ഒരു സീന് അസോസിയേറ്റിന് ഷൂട്ട് ചെയ്യാം. പക്ഷേ, ഈ സിനിമയിലാണെങ്കില് കുറച്ച് സീന് കടലാസിലും അതില് കൂടുതല് പ്രിയന്റെ മനസ്സിലുമാണ്. വായിക്കുന്ന സ്‌ക്രിപ്റ്റായിരിക്കില്ല പലപ്പോഴും ഷൂട്ട് ചെയ്യുന്നത്. ആ സിറ്റുവേഷനില് കാണുന്ന സംഭവം പ്രിയന് സീനായിട്ട് മാറുകയാണ്.\nപണ്ടൊക്കെ പ്രിയദര്‍ശന് സെറ്റില് വന്നിരുന്നാണ് തിരക്കഥ എഴുത്തെന്ന് കേട്ടിട്ടുണ്ട്?\nപ്രിയന് മാത്രമല്ല, പലരും അങ്ങനെയായിരുന്നു. എഴുതിക്കൊണ്ടുവന്ന സീന് പലപ്പോഴും അവര് എടുക്കാറില്ല. അതിലും നല്ല സിറ്റുവേഷന് വന്നാല് അതാണ് ഷൂട്ട് ചെയ്യുക. ചന്ദ്രലേഖയില് പല സീനുകളും അങ്ങനെ ഉണ്ടായതാണ്. അതൊക്കെ സംവിധായകരുടെ കഴിവാണ്. മരിച്ചുപോയ ടി. ദാമോദരന്‍മാഷ്‌ക്ക് അങ്ങനെയുള്ള കഴിവുണ്ടായിരുന്നു. സ്‌ക്രിപ്റ്റ് എഴുതി റെഡിയാക്കി കൊണ്ടുവന്നിട്ടുണ്ടാവും മൂപ്പര്. രാവിലെ പത്രമെടുത്ത് വായിച്ചുനോക്കിയാല് പുതിയ എന്തെങ്കിലും വാര്‍ത്ത കാണുമ്പോള് ആദ്യമെഴുതിയതൊക്കെ വെട്ടിയിട്ട് പുതിയ സീനെഴുതും മാഷ്. അതാണ് പലപ്പോഴും ഹിറ്റായി മാറിയതും.\nഇത്രയും കാലമെത്തിയപ്പോള് പ്രിയന് എന്ന സംവിധായകന് എന്തെങ്കിലും മാറ്റമുണ്ടായോ?\nഎന്ത് മാറ്റം. ഒന്നുമില്ല. ഒരു സിനിമ കഴിഞ്ഞ് അടുത്ത സിനിമ നന്നാക്കാനുള്ള പരിശ്രമത്തിലാണ് അയാള്. വേറൊരു ചിന്തയുമില്ല. ഒരു സിനിമയില് വീഴ്ച വന്നാല് പിന്നെ അതേക്കുറിച്ച് ചിന്തിക്കില്ല. മൂപ്പരുടെ വീണ സിനിമ 'ആമയും മുയലു'മാണ്. അന്ന് എമ്മാതിരി വെയിലാണ് ആ കാരെക്കുടിയില്. അത് മുഴുവന് കൊണ്ടു ഞങ്ങള്. രാവും പകലും കഷ്ടപ്പെട്ടു, പത്തിരുപത്തിരണ്ട് ദിവസം ഷൂട്ട് ചെയ്തിട്ട് തിയേറ്ററില് അതേല്‍ക്കാതെ പോയപ്പോള് ഭയങ്കര വെഷമായിപ്പോയി. ആ വെഷമം മാറിയത് ഒപ്പം സിനിമയിലാണ്.നന്നായി തമാശ ആസ്വദിക്കാനും അവതരിപ്പിക്കാനും കഴിവുള്ളൊരു സംവിധായകനാണ് പ്രിയദര്‍ശന്. സത്യന് അന്തിക്കാട്, സിദ്ദിഖ് ലാല് ഒക്കെ ആ കൂട്ടത്തില് പെട്ടവരാണ്. അവര്‍ക്ക് തനിയെ ആസ്വദിക്കാനാണ് അവരീ കോമഡിയൊക്കെ ഷൂട്ട് ചെയ്യുന്നത്. ബാബുക്ക ട്യൂണിടുന്നതുപോലെത്തന്നെ. പ്രിയന്റെ പടത്തില് തമാശകളൊക്കെ മൂപ്പരാണ് ആദ്യം എന്‍ജോയ് ചെയ്യുന്നത്. എന്നിട്ടേ അത് പുറത്തേക്ക് വിടൂ. അത് ഞമ്മളിലൂടെയോ അല്ലെങ്കില് വേറെ ആരുടെയെങ്കിലും കൈയിലൂടെയോ പുറത്തേക്ക് വരുന്നു എന്നേയുള്ളൂ.\nഅന്ന് ചന്ദ്രലേഖയില് തെറിവിളിക്കുന്ന സീനൊക്കെ പ്രിയന് എന്റെ കൂടെ നിന്ന് ചെയ്യിച്ചതാണ്. അതില് സംസാരിക്കാന് കഴിയാതെ എന്റെ കഥാപാത്രം ദേഷ്യം പ്രകടിപ്പിക്കുന്ന സീനൊക്കെ കാണുമ്പോള് എല്ലാവരും കുറെ ചിരിച്ചു. അന്ന് സിനിമ ഡബ്ബ് ചെയ്യുമ്പോള് പ്രിയന് പറഞ്ഞു, നമുക്കൊരുമിച്ചിരുന്ന് ഡബ്ബ് ചെയ്യാമെന്ന്. ഡബ്ബിങ്ങിനിടെ ഡയലോഗൊക്കെ പിന്നെയും മാറ്റും. പണ്ട് ശശിയേട്ടന് (ഐ.വി ശശി) പറഞ്ഞിട്ടുണ്ട്, ഡബ്ബിങ്ങിലാണ് നമ്മള് സിനിമ ഉണ്ടാക്കുന്നതെന്ന്. അന്ന് ഡബ്ബിങ്ങിന്റെ സമയത്ത് പപ്പുവേട്ടനെയൊക്കെ (കുതിരവട്ടം പപ്പു) പിടിച്ചാ കിട്ടുമോ. മൂപ്പരോട് ആര്‍ക്കും ഒന്നും പറഞ്ഞുകൊടുക്കാനും കഴിയൂല. പറഞ്ഞാല് ങേ, ആ ആ... എന്നുപറഞ്ഞ് തലയാട്ടും പപ്പുവേട്ടന്. എന്നിട്ട് മൂപ്പരുടെ രീതിയില് ഡയലോഗ് പറയുകേം ചെയ്യും. പലപ്പോഴും മൂപ്പരുടെ ഡയലോഗ് വേറെയായിരിക്കും. അത് ഒടുക്കത്തെ വിറ്റുമായിരിക്കും. ഈറ്റ എന്ന പടമൊക്കെ പപ്പുവേട്ടന് ഒറ്റയ്ക്ക് ഡബ്ബ് ചെയ്ത് ഉണ്ടാക്കിയതാണ്. കമലഹാസന് ആനപ്പുറത്തിരിക്കുമ്പോ 'ഞ്ഞി എനിക്ക് തരാനുള്ള പൈസ തരണ്ടട്ടോ' എന്നുള്ള ഡയലോഗൊക്കെ മൂപ്പര് ഉണ്ടാക്കിയതാണ്. അന്നാണെങ്കില് ശശിയേട്ടന് മൂപ്പര്‍ക്ക് എല്ലാം വിട്ടുകൊടുക്കും. എന്ത് വേണേലും പറഞ്ഞോളാണ്ടി എന്നാ ശശിയേട്ടന്റെ ലൈന്. പ്രിയനും അതുപോലെയാണ്. ഞമ്മളെ വല്യ കണ്‍ട്രോളൊന്നും ചെയ്യൂല.\nവെള്ളാനകളുടെ നാട് സിനിമയില് പപ്പുവേട്ടന് റോഡ് റോളറില്‍നിന്ന് ഡയലോഗടിക്കുന്ന സീനില്ലേ. അതൊക്കെ പ്രിയന് അങ്ങനെ മൂപ്പര്‍ക്കായി വിട്ടുകൊടുത്തതാ. 'ആ ചെറിയേ സ്പാനറെടുത്തേ മൊയ്തീനെ' എന്നുപറഞ്ഞിട്ട് പപ്പുവേട്ടന് ആ വേഷം ചെയ്തപ്പോള് അത് വേറൊരു റെയ്ഞ്ചില് വന്നു. അതെനിക്കുവന്ന വേഷമായിരുന്നു. എനിക്കന്ന് പൊന്‍മുട്ടയിടുന്ന താറാവിന്റെ സെറ്റില്‍നിന്ന് അനങ്ങാന് വയ്യ. ഫുള്‍ഡേ ഷൂട്ടിങ്ങാണ്. ഒരേസമയത്താണ് രണ്ടിന്റെയും ചിത്രീകരണം. താറാവില് ശ്രീനിവാസന് അഭിനയിക്കുന്നു. വെള്ളാനകളില് ശ്രീനിയുടെ സ്‌ക്രിപ്റ്റും. അപ്പോ ശ്രീനി പറയുകയാണ്, മാമുക്കോയ വെള്ളാനയ്ക്ക് പോയാല് താറാവ് ബ്ലോക്കാകുമെന്ന്. ഞാന് പോണില്ലെന്ന് പറഞ്ഞു. ഞാന് പപ്പുവേട്ടനെ വിളിച്ചിട്ട് ആ റോള് ഏല്‍പിക്കാമെന്ന് പറഞ്ഞപ്പോ ശ്രീനി ചോദിക്കയാ, അതിനാദ്യം മൂപ്പരോടൊന്ന് സമ്മതം ചോദിക്കണ്ടേയെന്ന്. ചോദിക്കാനൊന്നുമില്ലെന്ന് പറഞ്ഞ് ഞാന് നേരെ മൂപ്പരെ വിളിച്ചു, 'പപ്പുവേട്ടാ, പ്രിയന്റെ പടമുണ്ട് കോഴിക്കോട്ട്. എനിക്കതിന് വരാന് കഴിയൂലാ. ഞാനിവിടെ താറാവിന്റെ സെറ്റില് പെട്ടിട്ടുണ്ട്. അതില് ങ്ങള് പോയ് ചെയ്‌തോളീന്ന്.' അതുകേട്ടപ്പോ പപ്പുവേട്ടന് 'അയിനെന്താ, ആയിക്കോട്ടെ, ഞാന് ചെയ്‌തോളാ മോനെ' എന്നുപറഞ്ഞു. അങ്ങനെ മൂപ്പരത് ഗംഭീരാക്കി. താമരശ്ശേരിിിി ചൊരംംം എന്ന് നീട്ടി ഞാനൊന്നും ഒരിക്കലും പറയൂലാ. അയാള് പറഞ്ഞപ്പോ അതിന്റെയൊരു സ്‌റ്റൈല് അങ്ങോട്ട് വന്നു. (മാമുക്കോയ നെടുവീര്‍പ്പിട്ടു.)\nആ റോള് മിസ്സായതിലുള്ള വിഷമമുണ്ടോ?\nഏയ്. അതിനേക്കാള് വല്യ റോളല്ലേ താറാവില് ഞമ്മള് ചെയ്തത്. ഇത് വെറും തമാശയ്ക്ക് വേണ്ടി മാത്രമുള്ള ക്യാരക്ടറാണ്. മറ്റേത് നല്ലൊരു കഥാപാത്രമായിരുന്നു.\nഇങ്ങക്ക് കോഴിക്കോടന് ഭാഷ സിനിമയില് നല്ലൊരു മരുന്നാണല്ലോ?\nനാടന് ഭാഷയും നാടന് വാക്കുകളുമൊക്കെ ആളുകള് ഇഷ്ടപ്പെടുന്നുണ്ട്. മറ്റുള്ളത് ഇഷ്ടമില്ലാഞ്ഞിട്ടല്ല, അതിനേക്കാള് ആളുകള്‍ക്ക് ഇഷ്ടം ഇതാണ്. നമ്മുടെ പഴയ വാക്കുകളും ശൈലികളും. അതിനൊരു കൃത്രിമത്വമില്ല. സാഹിത്യവും ഇംഗ്ലീഷുമൊക്കെ പൊലിപ്പിച്ച് പറയുന്ന ആളുകളുണ്ട്. പെട്ടെന്ന് അങ്ങനെ എന്തേലും പറയുമ്പോ തെറ്റിയാല് ഓരുടെ ഒറിജിനല് പുറത്തുവരും. അതൊന്നും നമ്മക്ക് അറിയില്ല. ഞമ്മക്ക് ഏത് സിനിമയായാലും ഏത് ക്യാരക്ടറായാലും ഈയൊരു ശൈലി തന്നെയേ പറ്റൂ. വിദേശത്ത് ഒരു സ്ഥലത്തുപോയപ്പോള് അവിടുത്തെ ഇന്ത്യന് അംബാസഡര് വന്നു. ഒരു ലേഡി. പാലക്കാട്ടുകാരിയാണ്. മലയാളം സംസാരിക്കാന് വലുതായി അറിയില്ല. അവര് പറഞ്ഞു ''ഞാന് കുറച്ച് മലയാളം സിനിമകളേ കണ്ടിട്ടുള്ളൂ. അതില് മാമുക്കോയയുടെ സിനിമ കണ്ടപ്പോള് ഞാനെന്റെ ചെറുപ്പകാലം വീണ്ടും ഓര്‍ത്തു'' എന്ന്. അതെന്താന്ന് ചോദിച്ചപ്പോള് ''അന്ന് എന്റെ വല്യമ്മയും വല്യച്ഛനുമൊക്കെ സംസാരിക്കുമ്പോഴുള്ള വാക്കുകളൊക്കെ നിങ്ങളുടെ വായില്‍നിന്ന് കേട്ടല്ലോ'' എന്നാണ് അവര് പറഞ്ഞത്.\nഈ കോഴിക്കോടന് ശൈലി പറ്റില്ലാന്ന് ഏതെങ്കിലും സിനിമാക്കാര് പറഞ്ഞിട്ടുണ്ടോ?\nഏയ്... അവര് വേറെ ശൈലിയില് സ്‌ക്രിപ്റ്റ് എഴുതിയാല് തന്നെ എന്നോട് വന്നിട്ട് പറയും, ഞങ്ങള് ഇതാണ് എഴുതിയത്, ഇനി ഇങ്ങളെ രീതിയിലങ്ങോട്ട് പറഞ്ഞോളീന്ന്.\nമോഹന്‍ലാലിനൊപ്പം ഒരുപാട് നാളായി അഭിനയിക്കുന്നയാളാണ് മാമുക്ക. പുതിയ കാലത്ത് ലാല് മാറിയിട്ടുണ്ടോ?\nലാലിനൊരു മാറ്റവുമില്ല. പഴയതിനേക്കാള് കുറച്ചുകൂടി വലിയൊരു നടനിലേക്കെത്തിയിട്ടുണ്ട്. സിനിമയെ അങ്ങേയറ്റം ഗൗരവത്തോടെ കാണുന്ന, മഹത്ത്വത്തോടെ വീക്ഷിക്കുന്ന നടനാണ് ലാല്. ഇപ്പോഴത്തെ ആള്‍ക്കാരെപ്പോലെയല്ല. കോമഡി വളരെ ഇഷ്ടാ. അയാളുടെ ഉള്ളിന്റെ ഉള്ളില് ഇഷ്ടംപോലെ നര്‍മം ഉണ്ട്. എന്ത് ചെയ്യുമ്പോഴും അത് സീരിയസായി പറയുകയാണെങ്കിലും ലാലാണെങ്കില് ഒരു തമാശ വരും. ചന്ദ്രലേഖയിലൊക്കെ കണ്ടിട്ടില്ലേ. നിസ്സഹായാവസ്ഥയിലാണെങ്കിലും അയാളില്‍നിന്ന് ചിരി വരുന്നുണ്ട്. താളവട്ടത്തില് മെന്റലാണെങ്കിലും ചിരിക്കാനുണ്ട്. ഒരു നടന് എന്ന രീതിയില് ലാലിന്റെ ഉള്ളില് ഒളിഞ്ഞുകിടക്കുന്ന കഴിവുകളാണത്. അതെല്ലാര്‍ക്കും ഉണ്ടായിക്കൊള്ളണമെന്നില്ല. ചിലര് ഉള്ള കഴിവ് വെച്ച് പൊലിപ്പിച്ച് ഉണ്ടാക്കും. ചിലര് അഭിനയിച്ചിട്ട് എക്‌സ്പീരിയന്‍സ് കൊണ്ട് നടനാവും. ലാലിന്റേത് അങ്ങനെയല്ല. മൂപ്പരുടെ ഉള്ളില്‍തന്നെ ഇഷ്ടംപോലെ സാധനം കിടക്കുന്നുണ്ട്.\nമൂപ്പരുടെ കൂടെ അഭിനയിക്കുമ്പോള് തമാശയൊക്കെ പറഞ്ഞ് അങ്ങനെ പോവും. പിന്നെ ഡബ്ബിങ് സമയത്ത് നമ്മള് സ്‌ക്രീനില് കാണുമ്പോഴാണ് ആലോചിക്കുക, ഇത് ഇവനെപ്പോ ചെയ്തതാണെന്ന്. കൂടെ അഭിനയിച്ചിട്ടും ഞാനിതൊന്നും കണ്ടില്ലല്ലോ എന്ന് അത്ഭുതം തോന്നിപ്പോവും. അത്രയും ആ വര്‍ക്കിനോട് അയാള്‍തന്നെ ലയിച്ച് ചേര്‍ന്നിരിക്കുകയാണ്. ജഗതി ശ്രീകുമാറൊക്കെ ആ തരത്തില് പെട്ടവരായിരുന്നു. ഓരുടെ ശ്വാസം പോലും സിനിമയുമായി ബന്ധപ്പെട്ടിട്ടായിരുന്നു. ജഗതിയുടേതൊന്നും വെറുതെ തമാശ പറഞ്ഞ് ചിരിച്ച് ഹഹ എന്നുപറഞ്ഞ് ഒഴിഞ്ഞ് പോവുന്ന കോമഡിയായിരുന്നില്ല.\nകോമഡിയുടെ ഭയങ്കര കാലമായിരുന്നു അത്. അല്ലേ?\nഅന്ന് ഷോട്ട് കഴിഞ്ഞ് ഗ്യാപ്പുള്ള സമയത്തും കോമഡിയായിരുന്നു. എല്ലാരുംകൂടി ഇരുന്ന് സംസാരമാണ്. അതില് നാട്ടിലുള്ള സകല കാര്യവും പറയും. രാഷ്ട്രീയം, തമാശ അങ്ങനെയെല്ലാം. ഇന്ന് അങ്ങനെയില്ലല്ലോ, ഷോട്ട് കഴിഞ്ഞാ നേരെ കാരവനിലേക്ക്. സൗഹൃദത്തില് കണക്ടഡല്ല ആരും. താത്പര്യമില്ലെങ്കില് വേണ്ട. ഇങ്ങള് ഇങ്ങളുടെ പണി നോക്കുക. ഞാന് എന്റെ പണിയും. ഇപ്പോ എന്റേതും ആ ലൈനാ.\nകോമഡിക്കാരില് മാമുക്കയ്ക്ക് പ്രതീക്ഷയുള്ള പുതിയ നടന്‍മാര് ആരൊക്കെയാണ്?\nസുരാജ് വെഞ്ഞാറമ്മൂട് നല്ല കോമഡിയാണ്. ഓനിപ്പോ പുതിയ ആളല്ല. പഴേത് തന്നെ ആയി. പിന്നേ അജു വര്‍ഗീസിന് ഭാവിയുണ്ട്. പുതിയ കുട്ടികളൊക്കെ നന്നായി ചെയ്യുന്നുണ്ട്. അവര് കുഴപ്പക്കാരാണെങ്കില് ജനങ്ങള് അംഗീകരിക്കില്ലല്ലോ.\nഎനിക്കീ പുതിയ തലമുറക്കാരുടെ രീതികളൊക്കെ ഉള്‍ക്കൊള്ളാന് യാതൊരു ബുദ്ധിമുട്ടുമില്ല. ഇനിയിപ്പോ അവരേക്കാള് പത്ത് വയസ്സ് കുറഞ്ഞ കുട്ടികള് വന്നാലും ഞമ്മള് ഓക്കെയാണ്. അവര്‍ക്ക് ഞമ്മളെ ദഹിക്കുന്നുണ്ടോ എന്നേ അറിയാനുള്ളൂ.\nഇക്കയ്ക്ക് ഇപ്പോഴും ചെറുപ്പക്കാരനാവാന് ആഗ്രഹമുണ്ടല്ലേ? ഈയിടെ വാട്‌സ് ആപ്പിലും കണ്ടു ചുള്ളനായൊരു മാമുക്കോയയെ?\nഞാനങ്ങനത്തെ റോള് ചെയ്തിട്ടുണ്ടല്ലോ. ഇന്ത്യന് റുപ്പിയില്. ഇപ്പോള് എനിക്ക് പ്രത്യേകമായിട്ട് ഒരു ക്യാരക്ടര് ചെയ്യണം എന്നൊരു ആഗ്രഹമൊന്നും ബാക്കിയില്ല. വരുന്ന ക്യാരക്ടര് എന്താണോ അത് നന്നാക്കി കൊടുക്കുക എന്നേ ആഗ്രഹമുള്ളു.\nവെള്ളയും നീലയുമണിഞ്ഞ് അവർ വീണ്ടുമെത്തി; എൺപതിന്റെ ഓർമയിൽ\nഎനിക്കൊരു കാമുകിയുണ്ട്, അവളെ വിവാഹം കഴിക്കുന്നതിൽ വീട്ടുകാര്‍ക്ക് താത്പര്യമില്ല: അരിസ്റ്റോ സുരേഷ്\n'മാസ്റ്റര് ഗണപതി എന്ന ഇമേജ് മാറ്റാന് കഷ്ടപ്പെടേണ്ടി വന്നു'


കനത്ത മഞ്ഞ് വീഴ്ചയ്ക്കിടെ ഗര്‍ഭണിയായ യുവതി4കിമി തോളിലേറ്റി നടന്ന് സൈന്യം; അഭിനന്ദിച്ച് മോദി | PM Shared Video of Army helping pregnant women - Malayalam Oneindia\n28 min ago പൗരത്വ നിയമ ഭേദഗതി; 79 ദിവസത്തിനുള്ളില് കൊല്ലപ്പെട്ടത് 69 പേര്, കൂടുതലും വര്‍ഗ്ഗീയ കലാപത്തില്\n48 min ago ദില്ലി അക്രമം: ഇരകള്‍ക്ക് ജെഎന്‍യു ക്യാമ്പസില് അഭയം നല്‍കരുതെന്ന് മുന്നറിയിപ്പ്\nPublished: January 15 2020, 16:37 [IST]\nPM Modi Shares Video of Officers Helping Pregnant Woman in Kashmir Snow | Oneindia Malayalam\nദില്ലി: ഗര്‍ഭിണിയായ യുവതിയെ തോളിലേറ്റി നാല് കിമിയോളം നടന്ന ഇന്ത്യന് സൈന്യത്തിന്‍റെ വീഡിയോ പങ്കുവെച്ച് പ്രധാനമന്ത്രി നരേന്ദ്ര മോദി. സൈന്യം തന്നെ ട്വിറ്ററിലൂടെ പങ്കുവെച്ച വീഡിയയാണ് മോദിയു പങ്കുവെച്ചിരിക്കുന്നത്. ഇന്ത്യന് സൈന്യത്തെ ഓര്‍ത്ത് അഭിമാനിക്കുന്നുവെന്ന് പ്രധാനമന്ത്രി ട്വീറ്റ് ചെയ്തു.\nകനത്ത മഞ്ഞ് വീഴ്ചയ്ക്കിടെ വീട്ടില് കുടുങ്ങി പോയെ ഗര്‍ഭിണിയായ ഷാമിമ എന്ന യുവതിയെ ആണ് സൈന്യം ആശുപത്രിയില് എത്തിച്ചത്. നൂറോളം സൈനികര് യുവതിയുടെ വീട്ടിലെത്തി ഇവരെ സ്ട്രെച്ചറില് കിടത്തി തോളിലേറ്റ് നാല് കിമിയോളം നടന്ന് ആശുപത്രിയില് എത്തിക്കുകയായിരുന്നു. യുവതി പ്രസവിച്ചെന്നും അമ്മയും കുഞ്ഞും സുഗമായി ഇരിക്കുന്നുവെന്നും സൈന്യം ട്വീറ്റ് ചെയ്തു. ഇതാണ് മോദി പങ്കിട്ടത്. അദ്ദേഹം ഇങ്ങനെ കുറിച്ചു.\nനമ്മുടെ സൈന്യം അതിന്റെ വീര്യത്തിനും പ്രൊഫഷണലിസത്തിനും പേരുകേട്ടതാണ്. സൈന്യത്തിന്‍റെ മാനുഷികമൂല്യവും ബഹുമാനിക്കപ്പെടുന്നതാണ്. ജനങ്ങള്‍ക്ക് എപ്പോഴാണോ ആവശ്യം വരുന്നത് അപ്പോഴെല്ലാം സാഹചര്യത്തിന് ഒത്ത് പ്രവര്‍ത്തിക്കാന് സൈന്യം തയ്യാറായിട്ടുണ്ട്. ഇന്ത്യന് സൈന്യത്തില് അഭിമാനിക്കുന്നു. ഷമീമയുടെയും അവളുടെ കുട്ടിയുടെയും നല്ല ആരോഗ്യത്തിനായി താന് പ്രാർത്ഥിക്കുന്നു, പ്രധാനമന്ത്രി ട്വീറ്റ് ചെയ്തു.\nnarendra modi army malayalam news നരേന്ദ്ര മോദി സൈന്യം വീഡിയോ\nPM Shared Video of Army helping pregnant women


തമിഴ്നാട്ടില് 105 പേര്‍ക്ക് കൂടി കൊവിഡ്, സ്ഥിരീകരിച്ചവരില് ഡോക്ടര്‍മാരും പൊലീസുകാരും മാധ്യമപ്രവര്‍ത്തകരും | 105 new covid 19 positive cases in thamil nadu\nതമിഴ്നാട്ടില് 105 പേര്‍ക്ക് കൂടി കൊവിഡ്, സ്ഥിരീകരിച്ചവരില് ഡോക്ടര്‍മാരും പൊലീസുകാരും മാധ്യമപ്രവര്‍ത്തകരും\nചെന്നൈയിലെ റെഡ് സേണ് മേഖലയില് ഡ്യൂട്ടിയിലുണ്ടായിരുന്ന എസ്ഐക്കും കോണ്‍സ്റ്റബളിനുമാണ് കൊവിഡ് സ്ഥിരീകരിച്ചത്. പത്ത് പൊലീസുകാര് നിരീക്ഷണത്തിലാണ്.\nTamil Nadu, First Published Apr 19, 2020, 8:16 PM IST\nചെന്നൈ: തമിഴ്നാട്ടില് 105 പേര്‍ക്ക് കൂടി കൊവിഡ് സ്ഥിരീകരിച്ചു. ചെന്നൈയില് മാത്രം ഇന്ന് 50 പേര് രോഗബാധിതരായി. മൂന്ന് ഡോക്ടര്‍മാര്‍ക്കും പൊലീസുകാര്‍ക്കും രണ്ട് മാധ്യമപ്രവര്‍ത്തകര്‍ക്കും രോഗം സ്ഥിരീകരിച്ചു. ചെന്നൈയില് മാത്രം രോഗബാധിതരുടെ എണ്ണം 285 ആയി. ആരോഗ്യപ്രവര്‍ത്തകര്‍ക്കും ശുചീകരണ തൊഴിലാളികള്‍ക്കും രോഗം സ്ഥിരീകരിച്ചു.\nചെന്നൈയിലെ റെഡ് സേണ് മേഖലയില് ഡ്യൂട്ടിയിലുണ്ടായിരുന്ന എസ്ഐക്കും കോണ്‍സ്റ്റബളിനുമാണ് കൊവിഡ് സ്ഥിരീകരിച്ചത്. പത്ത് പൊലീസുകാര് നിരീക്ഷണത്തിലാണ്. ആരോഗ്യ സെക്രട്ടറി നടത്തിയ വാർത്താ സമ്മേളനങ്ങളിൽ സ്ഥിരം സാന്നിദ്ധ്യമായിരുന്ന തമിഴ് ദിനപത്രത്തിലെ ലേഖകനും, തമിഴ് ചാനലിലെ റിപ്പോർട്ടർക്കും കൊവിഡ് സ്ഥീരീകരിച്ചു. ഇവരുമായി സമ്പർക്കം പുലർത്തിയ എട്ട് മാധ്യമ പ്രവർത്തകരെ നിരീക്ഷണത്തിലാക്കി. ആരോഗ്യസെക്രട്ടറിയുടെ വാർത്താ സമ്മേളനത്തില് പങ്കെടുത്ത മാധ്യമപ്രവർത്തകർക്കായി പ്രത്യേക ടെസ്റ്റിങ്ങ് സെൻറര് സജ്ജീകരിച്ചു.\nഗ്രീന്, ഓറഞ്ച്-ബി മേഖലകളില് ലോക്ക്ഡൗണ് ഇളവ് നാളെ മുതല്; വ്യക്തത വരുത്തി കേരള പൊലീസ്\nരോഗബാധിതര് വര്‍ധിക്കുന്ന സാഹചര്യത്തില് മേഖല തിരിച്ച് നിയന്ത്രണങ്ങളില് ഇളവ് പ്രഖ്യാപിക്കേണ്ടന്നാണ് സര്‍ക്കാര് തീരുമാനം. അതേസമയം ഈറോഡിൽ രോഗം ഭേദമായി ആശുപത്രി വിട്ട തബ്ലീഗ് നേതാക്കൾക്ക് സ്വീകരണം ഒരുക്കിയത് വിവാദമായി. ദൃശ്യങ്ങൾ പ്രചരിച്ചതോടെ സംഭവത്തിൽ പൊലീസ് അന്വേഷണം തുടങ്ങി.\nജാതിയും മതവും നോക്കിയല്ല കൊവിഡിന്‍റെ ആക്രമണം, സാഹോദര്യവും ഒരുമയും കൊണ്ട് നേരിടണമെന്നും പ്രധാനമന്ത്രി\n105 new covid 19 cases\n105 പേര്‍ക്ക് കൂടി കൊവിഡ്


കോൺഗ്രസ് നീക്കങ്ങൾക്ക് കരുത്തേകാൻ ആർജി എത്തും.. മോദിക്ക് പിന്നാലെ രാഹുലും കേരളത്തിലേക്ക് | Rahul Gandhi to visit Kerala this month - Malayalam Oneindia\nകോൺഗ്രസ് നീക്കങ്ങൾക്ക് കരുത്തേകാൻ ആർജി എത്തും.. മോദിക്ക് പിന്നാലെ രാഹുലും കേരളത്തിലേക്ക്\nPublished: January92019, 18:00 [IST]\nദില്ലി: ദേശീയ രാഷ്ട്രീയത്തിലെ വമ്പന്മാരുടെ സാന്നിധ്യം കൊണ്ട് ശ്രദ്ധേയമായിരിക്കും ഇനി കേരളത്തിലെ വരും നാളുകള്. ശബരിമല പ്രക്ഷോഭം ആളിക്കത്തിക്കുന്നതിന്റെ ഭാഗമായി നിരവധി പ്രമുഖരെ കേരളത്തിലേക്ക് എത്തിക്കാനുളള നീക്കത്തിലാണ് ബിജെപി, പ്രധാനമന്ത്രി നരേന്ദ്ര മോദി ഈ മാസം 15ന് കൊല്ലം ബൈപ്പാസ് ഉദ്ഘാടനത്തിന് എത്തുന്നുണ്ട്. യുവമോര്‍ച്ചാ സമ്മേളനത്തിന് ജനുവരി 27ന് വീണ്ടും മോദിയെത്തും.\nലോക്‌സഭാ തെരഞ്ഞെടുപ്പിന് കേരളത്തിലെ ബിജെപിയെ സജ്ജമാക്കുക എന്ന ലക്ഷ്യത്തോടെ അമിത് ഷാ അടക്കമുളള കേന്ദ്ര നേതാക്കളും വരും ദിവസങ്ങളില് കേരളത്തിലെത്തും. കോണ്‍ഗ്രസും വിട്ടുകൊടുക്കുന്നില്ല. കോണ്‍ഗ്രസ് ദേശീയ അധ്യക്ഷന് രാഹുല് ഗാന്ധി തന്നെയാണ് ലോക്‌സഭാ തെരഞ്ഞെടുപ്പ് പോരാട്ടങ്ങള്‍ക്ക് നേതൃത്വം കൊടുക്കാന് സംസ്ഥാനത്തേക്ക് എത്തുന്നത്.\nഈ മാസം 29ന് രാഹുല് ഗാന്ധി കേരളത്തിലെത്തും. കോണ്‍ഗ്രസ് ബൂത്ത് തല പ്രസിഡണ്ടുമാരുടെ യോഗത്തില് രാഹുല് ഗാന്ധി പങ്കെടുക്കുമെന്ന് കെപിസിസി പ്രസിഡണ്ട് മുല്ലപ്പള്ളി രാമചന്ദ്രന് പറഞ്ഞു. ബൂത്ത് തല വനിതാ വൈസ് പ്രസിഡണ്ടുമാരും യോഗത്തില് പങ്കെടുക്കും. കേരളത്തിലെ 24, 970 ബൂത്ത് കമ്മിറ്റികളില് 70 ശതമാനത്തിലേറെ സംഘടിപ്പിച്ചിട്ടുണ്ടെന്നും മറ്റുളളവ ഉടന് പൂര്‍ത്തിയാക്കുമെന്നും മുല്ലപ്പള്ളി പറഞ്ഞു.\nവരുന്ന ലോക്‌സഭാ തെരഞ്ഞെടുപ്പില് യുഡിഎഫിന് വലിയ പ്രതീക്ഷകളാണുള്ളത്. നിലവില് 12 എംപിമാരാണ് യുഡിഎഫിനുളളത്. ഇത്തവണ 12 സീറ്റുകളും യുഡിഎഫ് നിലനിര്‍ത്തും എന്നാണ് ഇന്ത്യ ടിവി സര്‍വ്വേയില് പറയുന്നത്. ശബരിമല വിഷയത്തില് ബിജെപി-സിപിഎം പോര് തങ്ങള്‍ക്ക് ഗുണകരമാവും എന്നാണ് കോണ്‍ഗ്രസ് വിലയിരുത്തല്.\nrahul gandhi congress kerala udf election കോൺഗ്രസ് കേരളം തിരഞ്ഞെടുപ്പ്\nRahul Gandhi to visit Kerala this month\nStory first published: Wednesday, January 9, 2019, 18:00 [IST]